10 Documents to Need to File Your Income Tax Return | ghs muttom blog\n10 Documents to Need to File Your Income Tax Return\nആദായ നികുതി ഫയല് ചെയ്യാനുള്ള സമയമിങ്ങെത്തി. സമയത്തിനുതന്നെ ഫയല് ചെയ്തില്ലെങ്കില് ഇത്തവണ പിഴയീടാക്കാനുള്ള വകുപ്പുണ്ട്. അതുകൊണ്ട് അവശ്യംവേണ്ട രേഖകള് ശേഖരിച്ച് റിട്ടേണ് ഫയല്‍ചെയ്യാന് തയ്യാറെടുക്കാം\nഅവസാനനിമിഷത്തേയ്ക്ക്കാത്തുനില്‍ക്കാതെ കഴിയുന്നതും നേരത്തെ ഫയല് ചെയ്യാന് ശ്രമിക്കുന്നതാണ് നല്ലത്. കാരണം ഇത്തവണമുതല് ഐടി ഫയല് ചെയ്യുന്നത് വൈകിയാല് പിഴ നല്‍കേണ്ടിവരും.\nഇന്‍കം ടാക്‌സ് ഫയല് ചെയ്യുന്നതിന് 10 രേഖകളാണ് നിങ്ങളുടെ കൈവശംവേണ്ടത്. അവ ഏതൊക്കെയാണെന്നുനോക്കാം.\n1 ഫോം 16\nശമ്പള വരുമാനക്കാരുടെ കൈവശംവേണ്ട ഏറ്റവും പ്രധാനപ്പെട്ട രേഖയാണ് ഫോം 16. ശമ്പളത്തില്‍നിന്ന് പിടിച്ചിട്ടുള്ള ആദായ നികുതിയുടെ വിവരങ്ങളാണ് ഇതിലുള്ളത്.\nഈ ഫോമില് പാര്‍ട്ട് എയും പാര്‍ട്ട് ബിയും ഉണ്ടാകും. നികുതി പിടിച്ചവിവരങ്ങളാണ് പാര്‍ട്ട് എയിലുണ്ടാകുക. നിങ്ങളുടെ പാന് നമ്പറും തൊഴിലുടമയുടെ ടാന് വിവരവും ഇതിലുണ്ടാകും.\nപാര്‍ട്ട് ബിയിലാകട്ടെ നിങ്ങള്‍ക്ക് ലഭിച്ചിട്ടുള്ള ശമ്പള വിവരങ്ങളാണ് ഉള്‍പ്പെടുത്തിയിട്ടുണ്ടാകുക. വിവിധ അലവന്‍സുകള്, ബത്തകള് തുടങ്ങിയവ അതില് കാണിച്ചിരിക്കും.\n2 സാലറി സ്ലിപ്\nശമ്പളത്തോടൊപ്പം നിരവധി അലവന്‍സുകള് തൊഴിലുടമയില്‍നിന്ന് ജീവനക്കാരന് ലഭിക്കുന്നുണ്ട്. വീട്ടുവാടക അലവന്‍സ്, ട്രാന്‍സ്‌പോര്‍ട്ട് അലവന്‍സ് എന്നിവ ഉദാഹരണം. ഇത്തരം അലവന്‍സുകളെക്കുറിച്ചുള്ള വിവരങ്ങള് അറിയാന് സാലറി സ്ലിപ്പുതന്നെ വേണം.\nവാടക വീട്ടിലാണ് താമസമെങ്കില് ഹൗസ് റെന്റ് അലവന്‍സില് കിഴിവ് ലഭിക്കും. അതുപോലെതന്നെ ഗതാഗത അലവന്‍സിലും നിശ്ചിത തുകയുടെ ആനുകൂല്യമുണ്ട്.\n3 പലിശ സര്‍ട്ടിഫിക്കറ്റ്\nബാങ്കുകളില്‍നിന്നും പോസ്റ്റ് ഓഫീസുകളില്‍നിന്നുമാണ് ഇന്ററസ്റ്റ് സര്‍ട്ടിഫിക്കറ്റ് ലഭിക്കുക. നിക്ഷേപിച്ചിട്ടുള്ള തുകയ്ക്ക് ലഭിച്ച പലിശയും അതില്‍നിന്ന് ഈടാക്കിയിട്ടുള്ള ടിഡിഎസ് വിവരങ്ങളും ഈ സര്‍ട്ടിഫിക്കറ്റില് ഉണ്ടാകും.\nനിക്ഷേപവും അതിനുലഭിച്ച പലിശ വിവരങ്ങളും പാസ്ബുക്കില് കൃത്യമായി ചേര്‍ത്തി വാങ്ങിയിട്ടുണ്ടെങ്കില് എത്രതുക പലിശയായി ലഭിച്ചിട്ടുണ്ടെന്ന് കണ്ടെത്താം. അതിനനുസരിച്ച് നികുതി കണക്കാക്കുകയുമാകാം.\n4 ഫോം 16എ, ഫോം 16 ബി, ഫോം 16 സി\nശമ്പളത്തിനുപുറമെ, നിക്ഷേപത്തിന് ലഭിച്ച പലിശയില്‍നിന്ന് കിഴിവുചെയ്ത ടിഡിഎസ് വിവരങ്ങളാണ് ഫോം 16 എയിലുണ്ടാുകക.\nവസ്തുവോ മറ്റോ നിങ്ങള് വില്പന നടത്തിയിട്ടുണ്ടെങ്കില് അതില്‍നിന്ന് ഈടാക്കിയ ടിഡിഎസ് വിവരങ്ങളാണ് ഫോം 16 ബിയിലുണ്ടാുകക.\nവാടക വരുമാനം ലഭിക്കുന്നയാളാണ് നിങ്ങളെങ്കില് അതില്‍നിന്ന് കിഴിവുചെയ്യുന്നതുകയുടെ വിവരങ്ങളാണ് ഫോം 16 സിയില് ഉണ്ടാുകുക.\n5 ഫോം 26 എഎസ്\nസമഗ്രമായ വാര്‍ഷിക നികുതി സ്‌റ്റേറ്റുമെന്റാണിത്. താഴെപറയുന്ന വിവരങ്ങളാണ് ഇതില് ഉണ്ടാകുക.\nതൊഴിലുടമ നിങ്ങളില്‍നിന്ന് ഈടാക്കിയ നല്‍കിയ ആദായ നികുതി വിവരങ്ങള്\nബാങ്കുകള് നിക്ഷേപ പലിശയില്‍നിന്ന് ഈടാക്കിയ ടിഡിഎസ്\nമറ്റേതെങ്കിലും സ്ഥാപനങ്ങള് നിങ്ങള്‍ക്ക് നല്‍കിയ തുകയില്‍നിന്ന് ഈടാക്കിയ ആദായ നികുതി\nസാമ്പത്തിക വര്‍ഷം നിങ്ങള് നല്‍കിയ അഡ്വാന്‍സ് ടാക്‌സ്\nനിങ്ങള് നേരിട്ട് അടച്ച ആദായ നികുതി\nആദായ നികുതി ഇഫയലിങ് പോര്‍ട്ടല് ലോഗിന് ചെയ്ത് മൈ അക്കൗണ്ട് ടാബില് ക്ലിക്ക് ചെയ്ത് 'വ്യു 26എസ്' വഴി ഇത് ഡൗണ്‍ലോഡ് ചെയ്യാവുന്നതാണ്.\n2017-18 സാമ്പത്തിക വര്‍ഷത്തില് നിങ്ങളുടെ പാനില് ലഭിച്ചിട്ടുള്ള ആദായ നികുതി വിവരങ്ങളെല്ലാം ഈ ഫോമില് ഉണ്ടാകും. ഏതെങ്കിലും വിവരങ്ങള് ഒത്തുപോകുന്നില്ലെങ്കില് നികുതി കിഴിവ് ചെയ്തവരുടെ ശ്രദ്ധയില്‍പ്പെടുത്തേണ്ടതാണ്.\n6 നികുതി ഇളവിന്‍റെ രേഖകള്\n80സി, 80സിസിസി, 80സിസിഡി(1) തുടങ്ങിയ വകുപ്പുകളില് നിങ്ങള് നടത്തിയിട്ടുള്ള നികുതി ഇളവിനുള്ള നിക്ഷേപങ്ങള് ഉള്‍പ്പടെയുളളവയുടെ രേഖകള് കൈവശം സൂക്ഷിക്കണം. 80 സിപ്രകാരം 1.50 ലക്ഷം രൂപവരെയുള്ള നിക്ഷേപത്തിനാണ് നികുതിയിളവ് ലഭിക്കുക.\n1. എംപ്ലോയീസ് പ്രൊവിഡന്റ് ഫണ്ട്(ഇപിഎഫ്)\n2. പബ്ലിക് പ്രൊവിഡന്റ് ഫണ്ട്(പിപിഎഫ്)\n3. ടാക്‌സ് സേവിങ് മ്യൂച്വല് ഫണ്ട്\n4. ലൈഫ് ഇന്‍ഷുറന്‍സ് പ്രീമിയം\n5. നാഷണല് പെന്‍ഷന് സിസ്റ്റം(എന്‍പിഎസ്)\nഎന്നിവയാണ് നികുതിയിളവ് ലഭിക്കുന്ന നിക്ഷേപ പദ്ധതികള്.\n7 സെക്ഷന് 80 ഡി, 80 ഇ\n80 സിക്കുപുറമെയുള്ള ആനുകൂല്യങ്ങളാണ് ഈ വിഭാഗങ്ങളില്‍വരുന്നത്. ആരോഗ്യ ഇന്‍ഷുറന്‍സ് പ്രീമിയം ഇനത്തില് 80ഡി പ്രകാരം 25,000 രൂപവരെയുള്ള പ്രീമിയത്തിന് ആനുകൂല്യം ലഭിക്കും.\nവിദ്യാഭ്യാസ വായ്പ എടുത്തിട്ടുണ്ടെങ്കില് സെക്ഷന് 80ഇ പ്രകാരം പലിശയ്ക്ക് നികുതിയിളവ് ലഭിക്കും.\n8 ഭവനവായ്പ സ്റ്റേറ്റുമെന്റ്\nബാങ്കില്‍നിന്നോ മറ്റ് ധനകാര്യ സ്ഥാപനങ്ങളില്‍നിന്നോ ഭവനവായ്പ എടുത്തിട്ടുണ്ടെങ്കില് തിരിച്ചടച്ച തുകയുടെ സ്റ്റേറ്റുമെന്റ് വാങ്ങേണ്ടതാണ്. പലിശയിനത്തില് അടച്ച രണ്ടുലക്ഷം രൂപവരെയുള്ള തുകയ്ക്ക് സെക്ഷന് 24 പ്രകാരം നികുതി ആനുകൂല്യം ലഭിക്കും. മുതലിലിയേക്ക് അടയ്ക്കുന്ന തുകയ്ക്ക് 80 സിപ്രകാരവും ഇളവ് ലഭിക്കും.\n9 മൂലധന നേട്ടം\nഓഹരിയോ, മ്യൂച്വല് ഫണ്ടോ, ഭൂമിയോ വിറ്റ വകയില് ലഭിച്ച നേട്ടത്തിന് ആദായ നികുതി നല്‍കേണ്ടതുണ്ട്. ഇക്കാര്യം ഐടിആര് ഫോമില് കാണിച്ചിരിക്കണം.\nഒരുവര്‍ഷം കൈവശംവെച്ചശേഷമാണ് ഓഹരിയോ ഓഹരി അധിഷ്ഠിത ഫണ്ടോ വില്‍ക്കുന്നതെങ്കില് അതിന് ആദായ നികുതി നല്‍കേണ്ടതില്ല(2018ലെ ബജറ്റില് നേട്ടം ഒരു ലക്ഷം രൂപയായി പരിമിതപ്പെടുത്തിയിട്ടുണ്ട്. അതില്‍കൂടുതല് ലഭിച്ചാല് അതിന് ആദായനികുതി നല്‍കേണ്ടിവരും).\n10 ആധാര് കാര്‍ഡ്\nസെക് ഷന് 139 എ പ്രകാരം ആദായനികുതി റിട്ടേണ് ഫയല് ചെയ്യാന് ആധാര് വിവരങ്ങള് നിര്‍ബന്ധമാണ്.\nഇതുവരെ ആധാര് ലഭിച്ചിട്ടില്ലെങ്കില് ഉടനെ അപേക്ഷ നല്‍കുക. ആധാറിന് അപേക്ഷിക്കുമ്പോള് ലഭിക്കുന്ന എന് റോള്‍മെന്റ് ഐഡി നല്‍കിയും റിട്ടേണ് ഫയല് ചെയ്യാന് കഴിയും.\nE-Filing of Income Tax Returns- PDF Format\nE-Filing Online Portal\nGuidelines : 26AS | FORM 16


പുത്തൻ ഇലക്ട്രിക്ക് സ്‌കൂട്ടറുമായി ബൗണ്‍സ് | Vision News\nപുത്തൻ ഇലക്ട്രിക്ക് സ്‌കൂട്ടറുമായി ബൗണ്‍സ്\nമുംബൈ: ഇലക്ട്രിക്ക് സ്‌കൂട്ടര് നിര്‍മ്മാണ രംഗത്തേക്ക് ചുവടുവെച്ച് ബൗണ്‍സ്. സ്കൂട്ടര് വാടകയ്ക്ക് നല്‍കുന്ന സേവനത്തിന് പേരുകേട്ട സ്റ്റാര്‍ട്ടപ്പ് സംരംഭമാണ് ബെംഗളൂരു ആസ്ഥാനമായുള്ള ബൗണ്‍സ്. കമ്പനിയുടെ ആദ്യ ഇലക്ട്രിക്ക് സ്‌കൂട്ടര് ഉടന് പുറത്തിറങ്ങുമെന്ന് ഓട്ടോ കാര് ഇന്ത്യ റിപ്പോര്‍ട്ട് ചെയ്യുന്നു. ബൗണ്‍സില് നിന്നുള്ള ഇതുവരെ പേരിടാത്ത ഇലക്ട്രിക് സ്‌കൂട്ടറില് സ്വാപ്പ് ചെയ്യാവുന്ന ബാറ്ററി പായ്ക്കുകള് ഉണ്ടായിരിക്കും.\nകൂടാതെ സ്‌കൂട്ടറിന്റെ ഭാഗമായി വാങ്ങുന്നതിനേക്കാള് ബാറ്ററികള് കമ്പനിയില് നിന്ന് വാടകയ്ക്കെടുക്കാനുള്ള ഓപ്ഷന് വാങ്ങുന്നവര്‍ക്ക് ലഭിക്കും. സബ്സ്‌ക്രിപ്ഷന് ചെലവ് കൂടി ചേര്‍ത്താല് സ്‌കൂട്ടറുകളുടെ വാങ്ങല് ചെലവ് കുറയും. ഈ മോഡലിനെ പിന്തുണയ്ക്കുന്നതിന്, ബൗണ്‍സ് ബാറ്ററി സ്വാപ്പിംഗ് സ്റ്റേഷനുകള് സജ്ജീകരിക്കും.\nബാറ്ററി പാക്കുകളും ബാറ്ററി മാനേജ്‌മെന്റ് സിസ്റ്റവും തദ്ദേശീയമായിരിക്കും. പാനസോണിക്, എല്‍ജി കെം എന്നിവയില് നിന്ന് ബാറ്ററി പാക്കുകളിലെ സെല്ലുകള് ഇറക്കുമതി ചെയ്യും. 2022 ജനുവരിയില് പുതിയ ഇലക്ട്രിക്ക് സ്‌കൂട്ടറിന്റെ ഡെലിവറികള് ആരംഭിക്കുമെന്ന് ബൗണ്‍സ് അവകാശപ്പെടുന്നു. കമ്പനി അടുത്തിടെ 22 മോട്ടോഴ്സ് ഏറ്റെടുത്തിരുന്നു. ഏകദേശം7മില്യണ് യുഎസ് ഡോളറിന് അതായത് ഏകദേശം 52 കോടി രൂപയ്ക്ക് ഒരു മാസം മുമ്പാണ് ഏറ്റെടുക്കല് നടന്നത്.\nഈ ഏറ്റെടുക്കലിന്റെ ഫലമായി, ബൗണ്‍സിന് 22 മോട്ടോഴ്സിന്റെ ആസ്തിയും 1,20,000 യൂണിറ്റ് വാര്‍ഷിക ശേഷിയുള്ള രാജസ്ഥാനിലെ ഭിവാദിയിലുള്ള നിര്‍മ്മാണ പ്ലാന്റും ലഭിച്ചിരുന്നു. ദക്ഷിണേന്ത്യയില് മറ്റൊരു പ്ലാന്റ് സ്ഥാപിക്കാനും കമ്പനി പദ്ധതിയിടുന്നുണ്ടെന്നാണ് റിപ്പോര്‍ട്ടുകള്.


ചൈനയിൽ താടിയും മീശയും വളര്‍ത്തിയതിനു യുവാവിന് ആറ് വര്‍ഷത്തെ തടവ് - ഇ വാർത്ത | evartha\nചൈനയിൽ താടിയും മീശയും വളര്‍ത്തിയതിനു യുവാവിന് ആറ് വര്‍ഷത്തെ തടവ്\nബെയ്‌ജിങ്: ചൈനയിൽ താടിയും മീശയും വളര്‍ത്തിയതിനു യുവാവിന് ആറ് വര്‍ഷത്തെ തടവ്. സിന്‍ജിയാങ് പ്രവിശ്യയില് കെഷ്‌ഗാര് നഗരത്തിലെ കോടതിയാണ് ശിക്ഷ വിധിച്ചത്. താടിയും മീശയും വളര്‍ത്തിയ 38 കാരന് കൂട്ടുനിന്ന ഭാര്യയ്‌ക്കു രണ്ട് വര്‍ഷം തടവും വിധിച്ചിട്ടുണ്ട്.\n2010 മുതലാണ് ഇദ്ദേഹം താടിയും മീശയും വളര്‍ത്തി തുടങ്ങിയത്. മുസ്ലിം സമുദായാംഗങ്ങള്‍ക്കു സിന്‍ജിയാങ് പ്രവിശ്യയില് നിയന്ത്രണങ്ങളുണ്ട്. ഇതിന്റെ ഭാഗമായാണു താടിയും മീശയും വളര്‍ത്തുന്നത് നിരുത്സാഹപ്പെടുത്തുന്നത്.


വിജയ യാത്രയ്ക്ക് ജില്ലയില് സ്വീകരണം : Deepika.com Nattu Visesham\nSunday, February 28, 2021 11:57 PM IST\nകൊച്ചി: ബിജെപി അധ്യക്ഷന് കെ.സുരേന്ദ്രന് നയിക്കുന്ന വിജയ യാത്രയ്ക്ക് എറണാകുളം ജില്ലയില് സ്വീകരണം. കൊടുങ്ങല്ലൂരില് നിന്ന് എറണാകുളം ജില്ലയിലേക്ക് കടന്ന യാത്രയ്ക്ക് പറവൂരിലായിരുന്നു ആദ്യ സ്വീകരണം. ഇരുചക്ര വാഹനങ്ങളുടെയും വാദ്യഘോഷങ്ങളുടെയും നാടന് കലാരൂപങ്ങളുടെയും അകമ്പടിയോടെ യാത്രയെ സമ്മേളനസ്ഥലത്തേക്ക് നയിച്ചു. ബിജെപി ജില്ലാ അധ്യക്ഷന് എം.ജയകൃഷ്ണന്, സംസ്ഥാന വൈസ് പ്രസിഡന്‍റ് എ.എന്. രാധാകൃഷ്ണന്, സംസ്ഥാന സെക്രട്ടറി സി.ശിവന്‍കുട്ടി തുടങ്ങിയവരുടെ നേതൃത്വത്തിലായിരുന്നു സ്വീകരണം.\nആലുവയിലെ സ്വീകരണത്തിനുശേഷം വ്യാപാരി വ്യവസായി സംഘവുമായി സുരേന്ദ്രന് സംവദിച്ചു. തൃപ്പൂണിത്തുറയില് നടന്ന മഹാസ്വീകരണ സമ്മേളനം കേന്ദ്രമന്ത്രി നിര്‍മല സീതാരാമന് ഉദ്ഘാടനം ചെയ്തു. മുന് സംസ്ഥാന അധ്യക്ഷന് കുമ്മനം രാജശേഖരന്, സംസ്ഥാന ഉപാധ്യക്ഷ ശോഭാ സുരേന്ദ്രന്, സംസ്ഥാന സമിതി അംഗം ശിവശങ്കരന് എന്നിവര് തൃപ്പൂണിത്തുറയില് പ്രസംഗിച്ചു.\nനേതാക്കളായ എ.എന്. രാധാകൃഷ്ണന്, സി. കൃഷ്ണകുമാര്, വി.ടി. രമ, കെ.എസ്. രാധാകൃഷ്ണന്, കെ.പി. രാധാകൃഷ്ണന്, സി.കെ. പദ്മനാഭന്, പ്രകാശ് ബാബു, പി.സി. തോമസ്, വി.വി. രാജന്, സി.ശിവന്‍കുട്ടി, കെ.എല്. സമ്പൂര്‍ണ, ഷാജുമോന് വട്ടേക്കാട്, രേണു സുരേഷ്, തുടങ്ങിയവര് വിവിധ സ്വീകരണ യോഗങ്ങളില് സംബന്ധിച്ചു. യാത്ര ഇന്ന് ഇടുക്കി ജില്ലയിലേക്ക് കടക്കും.


Saturday6August 2011 4:32 pm IST\nകൊച്ചി: സ്വര്‍ണവില ഇന്നു രണ്ടു തവണ കൂടി പവന് 18,160 രൂപയായി. പവന് 200 രൂപയാണ് ഇന്ന് വര്‍ദ്ധിച്ചത്. ഗ്രാമിന് 2,270 രൂപയായി. ആദ്യമായാണ് സ്വര്‍ണവില 18,000 കടക്കുന്നത്. പവന് 17960 രൂപയായിരുന്നു ഇതിന് മുന്‍പ് രേഖപ്പെടുത്തിയ റെക്കോഡ് നിരക്ക്. രാജ്യാന്തര വിപണിയിലെ വിലവര്‍ധനയാണ് ആഭ്യന്തര വിപണിയിലും പതിഫലിക്കുന്നത്. ഏപ്രിലില് ആണു പവന് 16,000 രൂപ കടന്നത്. ജൂലൈ പകുതിയോടെ 17,000 കടന്നു.സ്വര്‍ണം ഏറ്റവും സുരക്ഷിതമായ നിക്ഷേപമെന്ന വിശ്വാസം ശക്‌തമായതിനാല്, വില തല്‍ക്കാലം താഴോട്ടുപോകാന് സാധ്യതയില്ലെന്നാണു വിദഗ്ധര് ചൂണ്ടിക്കാട്ടുന്നത്. അമേരിക്കന് സമ്പദ്‌വ്യവസ്ഥ തകരുന്നുവെന്ന ആശങ്കകളെ തുടര്‍ന്ന് ഓഹരി വിപണിയിലുണ്ടായ ഇടിവാണ് മഞ്ഞലോഹത്തില് നിക്ഷേപം നടത്താന് ഓഹരി നിക്ഷേപകരെ പ്രേരിപ്പിച്ചത്. സാമ്പത്തിക മാന്ദ്യത്തിലേക്ക് വീഴുകയാണെന്ന ആശങ്കള് മൂലം ഡോളറിന് വിലയിടിഞ്ഞതും സ്വര്‍ണത്തെ പുതിയ ഉയരത്തിലെത്തിച്ചു. രൂപയുടെ വിനിമയ നിരക്കു കുറഞ്ഞതും ക്രൂഡ് ഓയില് വില കുറഞ്ഞതും മറ്റൊരു കാരണമായി ചൂണ്ടിക്കാട്ടുന്നു. വിവാഹ സീസണ് അടുത്തതും കേരളത്തിലെ സ്വര്‍ണവിലയില് കാര്യമായ വ്യതിയാനം ഉണ്ടാക്കി. ആഗോള സമ്പദ്ഘടനയെക്കുറിച്ചുള്ള ആശങ്കയെത്തുടര്‍ന്ന് സ്വര്‍ണം വാങ്ങിവയ്ക്കാന് വിവിധ രാജ്യങ്ങളുടെ സെന്‍ട്രല് ബാങ്കുകളും മുന്നോട്ടു വരികയാണ്. രാജ്യാന്തര നാണ്യനിധിയുടെ (ഐഎംഎഫ്) കണക്കനുസരിച്ച് തായ്‌ലന്‍ഡ്, കൊറിയ, റഷ്യ തുടങ്ങിയ രാജ്യങ്ങളെല്ലാം സ്വര്‍ണം വാങ്ങുന്നു. ഏറ്റവും ഒടുവില് തായ്‌ലന്‍ഡ് 18.66 ടണ് വാങ്ങി, സ്വര്‍ണ ശേഖരം 127.52 ടണ്ണാക്കി.\nസ്വര്‍ണ വില ഇടിഞ്ഞു; പവന് 19,080 രൂപ\nസ്വര്‍ണവില വീണ്ടും റെക്കോര്‍ഡിനൊപ്പം


പാലോട്ടും രോഗബാധ | Palodu\nപാലോട് : വിദേശത്തുനിന്നെത്തി വീട്ടിൽ ക്വാറന്റീനിൽ കഴിഞ്ഞിരുന്നയാൾക്ക് കോവിഡ്-19 സ്ഥിരീകരിച്ചതോടെ പാലോടും പരിസരപ്രദേശങ്ങളും അതിജാഗ്രതയിൽ. ഈ മാസം 13-ന് കുവൈത്തിൽനിന്ന് പാലോട് പേരയത്തെ വീട്ടിലെത്തി നിരീക്ഷണത്തിൽ കഴിയുകയായിരുന്ന യുവാവിനാണ് കോവിഡ് സ്ഥിരീകരിച്ചത്.\nജസീറ എയർവേസിന്റെ വിമാനത്തിൽ കൊച്ചിയിലെത്തിയശേഷം അവിടെനിന്ന് ടാക്‌സിയിലാണ് ഇയാൾ പേരയത്തെത്തിയത്. കൊച്ചിയിൽനിന്ന് ഇദ്ദേഹത്തെ വീട്ടിലെത്തിച്ച ടാക്‌സി തിരിച്ചറിഞ്ഞിട്ടുണ്ട്. രണ്ടുദിവസം മുൻപ് അസ്വസ്ഥത തോന്നിയതോടെ ഇദ്ദേഹംതന്നെ ദിശയിൽ വിവരമറിയിച്ച് ചികിത്സയിൽ പ്രവേശിക്കുകയായിരുന്നു. സ്രവപരിശോധനയിലാണ് കോവിഡ് സ്ഥിരീകരിച്ചത്. വീട്ടിൽ ഇദ്ദേഹം മാത്രമാണുണ്ടായിരുന്നത്. അമ്മയെയും ഭാര്യയെയും മറ്റൊരു വീട്ടിലേക്കുമാറ്റി. കനത്ത മുൻകരുതലാണ് ഇദ്ദേഹം സ്വീകരിച്ചിരുന്നത്.\nപാങ്ങോട് സ്വദേശിനിയായ 27 വയസ്സുള്ള യുവതിക്കും കോവിഡ് സ്ഥിരീകരിച്ചു. റിയാദിൽനിന്ന് എയർഇന്ത്യയുടെ വിമാനത്തിലാണ് ഈ മാസം 13-ന് ഇവർ പാങ്ങോട്ടെത്തിയത്.\nവീട്ടിൽ നിരീക്ഷണത്തിലായിരുന്ന യുവതിക്ക് രോഗലക്ഷണങ്ങൾ കണ്ടതിനെത്തുടർന്ന് ഇവരെ മെഡിക്കൽകോളേജിലെത്തിച്ചു. ഇവിടെ നടത്തിയ പരിശോധനയിലാണ് കോവിഡ്ബാധ കണ്ടെത്തിയത്. അടുത്തടുത്ത പ്രദേശങ്ങളിലുള്ള രണ്ടുപേർക്ക് കോവിഡ് സ്ഥിരീകരിച്ച സാഹചര്യത്തിൽ പാലോട്, പാങ്ങോട് പോലീസ് സ്‌റ്റേഷൻ പരിധിയിൽ കനത്ത ജാഗ്രതാനിർദേശം നൽകി.\nലോക്ഡൗൺ ഇളവുകളുണ്ടെങ്കിലും ജാഗ്രതയിൽ കുറവുവരുത്തരുതെന്നും സുരക്ഷാമാനദണ്ഡങ്ങൾ ലംഘിക്കുന്നവർക്കെതിരേ കർശന നടപടി സ്വീകരിക്കുമെന്നും പോലീസ് അറിയിച്ചു.\nപോലീസിന്റെ അനൗൺസ്‌മെന്റ് വാഹനം രണ്ട് സ്‌റ്റേഷൻ പരിധിയിലും സജീവമായുണ്ട്. അടുത്തദിവസം ആരോഗ്യവകുപ്പും അഗ്നിരക്ഷാസേനയും സംയുക്തമായി ഈ പ്രദേശങ്ങളിൽ അണുനശീകരണം നടത്തും.


അഹങ്കാരം, തലക്കനം, പിടിവാശി എന്നിവ പിണറായിയുടെ മുഖമുദ്ര; ഇടത് ഭരണം കേരളത്തിന് ആപത്തെന്ന് എ.കെ ആന്റണി\n2021-03-24 01:24:40 pm IST\nതിരുവനന്തപുരം: കേരളത്തില് ഇടത് ഭരണം വീണ്ടും തുടര്‍ന്നാല് അത് സംസ്ഥാനത്തിന് ആപത്തെന്ന് മുതിര്‍ന്ന കോണ്‍ഗ്രസ് നേതാവ് എ.കെ. ആന്റണി. അഹങ്കാരം, തലക്കനം, പിടിവാശി എന്നിവയാണ് ഇടത് സര്‍ക്കാറിന്റെ മുഖമുദ്രയെന്നും അദ്ദേഹം വിമര്‍ശിച്ചു.\nശബരിമല വിഷയത്തിലെ പിണറായി സര്‍ക്കാറിന്റെ നിലപാട് ഏപ്രില് ആറിന് വോട്ട് ചെയ്യാന് പോകുന്ന അയ്യപ്പ ഭക്തന്മാരും സ്ത്രീകളും മറക്കില്ലെന്ന് എ.കെ ആന്റണി പറഞ്ഞു.\nനൂറു കണക്കിന് പൊലീസുകാരുടെ അകമ്പടിയില് സന്നിധാനത്ത് യുവതികളെ പ്രവേശിപ്പിക്കാന് സര്‍ക്കാര് ശ്രമിച്ചു. ആചാരം ലംഘിച്ച് യുവതികളെ ശബരിമല കയറ്റിയ ചിത്രം അയ്യപ്പഭക്തന്മാരുടെ മനസില് ഇപ്പോഴും നിലനില്‍ക്കുന്നുണ്ട്.\nമുഖ്യമന്ത്രി പിണറായി വിജയന് എത്ര മാറ്റിപ്പറയാന് ശ്രമിച്ചാലും ശബരിമലയില് നടന്ന സംഭവങ്ങള് വിശ്വാസികള് മറക്കില്ലെന്നും ആന്റണി ചൂണ്ടിക്കാട്ടി. ശബരിമല വിഷയത്തില് പിണറായി പിടിവാശി കാണിക്കേണ്ട കാര്യം ഉണ്ടായിരുന്നോയെന്നും ആന്റണി ചോദിച്ചു.\nയുവതീ പ്രവേശനം സംബന്ധിച്ച സുപ്രീംകോടതി വിധിയുടെ പകര്‍പ്പ് കിട്ടുന്നതിന് മുമ്പ് തന്നെ യുവതികളെ പ്രവേശിപ്പിക്കാനാണ് സര്‍ക്കാര് ശ്രമിച്ചത്. വിധി നടപ്പാക്കരുതെന്ന് പ്രതിപക്ഷം പറഞ്ഞതാണ്.\nവിശ്വാസികളുടെ സംഘടനകളുമായി ചര്‍ച്ച നടത്താനും സര്‍വകക്ഷി യോഗം വിളിക്കാനും ആവശ്യപ്പെട്ടിരുന്നു. എന്നാല്, നവോത്ഥാനമാണെന്നും കോടതി വിധി നടപ്പാക്കുമെന്നുമാണ് അന്ന് മുഖ്യമന്ത്രി പറഞ്ഞതെന്നും ആന്റണി വാര്‍ത്താസമ്മേളനത്തില് വ്യക്തമാക്കി.\nKerala Pinarayi Vijayan LDF A K Antony Kerala election 2021


സെന്‍കുമാര് ഊരാക്കുടുക്കിലേക്ക്: ആക്രമിക്കപ്പെട്ട നടിക്കെതിരെ നടത്തിയത് മോശം പരാമര്‍ശങ്ങള് • ഇ വാർത്ത | evartha\nസെന്‍കുമാര് ഊരാക്കുടുക്കിലേക്ക്: ആക്രമിക്കപ്പെട്ട നടിക്കെതിരെ നടത്തിയത് മോശം പരാമര്‍ശങ്ങള്\nEvartha Editor July 15, 2017, 11:01 am July 15, 2017\nതിരുവനന്തപുരം: കൊച്ചിയില് ആക്രമിക്കപ്പെട്ട നടിയെ അപമാനിച്ച് മുന് ഡിജിപി ടിപി സെന്‍കുമാര്. സമകാലിക മലയാളം അഭിമുഖത്തിനിടെയാണ് സെന്‍കുമാറിന്റെ മോശം പരാമര്‍ശം ഉണ്ടായത്. സെന്‍കുമാറിന്റെ മതവിരുദ്ധ പരാമര്‍ശവുമായി ബന്ധപ്പെട്ട് ഡിജിപിക്ക് നല്‍കിയ വിശദീകരണത്തില് സമകാലിക മലയാളം പത്രാധിപര് സജി ജയിംസ് ആണ് ഇക്കാര്യങ്ങള് പറയുന്നത്.\nഅഭിമുഖം നടക്കുന്നതിനിടെ വന്ന ഒരു ഫോണ് കോളിലാണ് സെന്‍കുമാര് നടിയെക്കുറിച്ച് മോശമായി സംസാരിക്കുന്നത്. കേരളത്തിലെ സ്ത്രീ പീഡന പരാതിക്കാരില് 25 ശതമാനവും കള്ളികളാണെന്നും സെന് കുമാര് പറഞ്ഞിട്ടുണ്ട്. നടിയെ രൂക്ഷമായി അപമാനിക്കുന്ന വാക്കുകളാണ് സെന്‍കുമാര് സംഭാഷണത്തില് ഉപയോഗിക്കുന്നത്. ഇത് ലേഖകനോട് പറയാത്ത കാര്യമായതിനാലാണ് വാരിക പ്രസിദ്ധീകരിക്കാതിരുന്നതെന്നും വിശദീകരണത്തില് പറയുന്നു.\nസംഭാഷണം പുറത്തുവന്നാല് സെന്‍കുമാറിന്റെ മുഖംമുടി അഴിയും. ഈ സംഭാഷണവും അഭിമുഖം റെക്കോര്‍ഡ് ചെയ്തതിനൊപ്പമുണ്ടെന്നും അത് തെളിവായി സമര്‍പ്പിക്കാമെന്നും പത്രാധിപര് പറയുന്നു. സെന്‍കുമാറിന്റെ അറിവോടെയാണ് അഭിമുഖം റെക്കോര്‍ഡ് ചെയ്തതെന്നും ആ സമയം മറ്റൊരു മാധ്യമപ്രവര്‍ത്തകനും അവിടെയുണ്ടായിരുന്നുവെന്നും സജി ജയിംസ് നല്‍കിയ വിശദീകരണത്തില് പറയുന്നു.\nപൊലീസ് മേധാവി സ്ഥാനത്തുനിന്ന് വിരമിച്ചതിന് തൊട്ടടുത്ത ദിവസമാണ് സെന്‍കുമാര് വാരികയ്ക്ക് അഭിമുഖം നല്‍കിയത്. അഭിമുഖത്തിലെ പലപരാമര്‍ശങ്ങളും വിവാദമായിരുന്നു. അഭിമുഖത്തിലെ ന്യൂനപക്ഷ വിരുദ്ധ പരാമര്‍ശങ്ങളുടെ അടിസ്ഥാനത്തില് സെന്‍കുമാറിനെതിരെ ജാമ്യമില്ലാ വകുപ്പ് പ്രകാരം കേസ് എടുത്തിട്ടുണ്ട്. അഭിമുഖം പ്രസിദ്ധീകരിച്ചതിന് വാരികയ്‌ക്കെതിരെയും കേസ് എടുത്തിട്ടുണ്ട്.\nമുസ്‌ലിം സമുദായത്തെ അപകീര്‍ത്തിപ്പെടുത്തുന്ന പരാമര്‍ശങ്ങള് അഭിമുഖത്തില് സെന്‍കുമാര് നടത്തിയിരുന്നു. ഇതിനെതിരെ ചില സംഘടനകളില് നിന്ന് ലഭിച്ച പരാതികളുടെ അടിസ്ഥാനത്തിലാണ് അന്വേഷണം പ്രഖ്യാപിച്ചിരുന്നത്. കേരളത്തില് നൂറ് കുട്ടികള് ജനിക്കുമ്പോള് അതില് 42 ഉം മുസ്‌ലിം കുട്ടികളാണ്. മുസ്‌ലിം ജനസംഖ്യ 27 ശതമാനമാണ്.\n54 ശതമാനമുള്ള ഹിന്ദുക്കളുടെ ജനന നിരക്ക് 48 ശതമാനത്തില് താഴെയാണ്. 19.5 ശതമാനമുള്ള ക്രിസ്ത്യാനികളുടെ ജനന നിരക്ക് 15 ശതമാനം. ഭാവിയില് വരാന് പോകുന്നത് ഏത് രീതിയിലുള്ള മാറ്റമായിരിക്കും. ഇതായിരുന്നു സെന്‍കുമാറിന്റെ വിവാദമായ പ്രസ്താവന. സമകാലിക മലയാളം വാരികയ്ക്ക് നല്‍കിയ അഭിമുഖത്തിലായിരുന്നു സെന്‍കുമാര് ഇത്തരത്തിലുള്ള അഭിപ്രായ പ്രകടനങ്ങള് നടത്തിയത്.


During the ongoing Series F funding round, Byju’s evaluation has surged by $2 billion to $5.5 billion - Malayalam Goodreturns\n» നിക്ഷേപകര് പിന്നാലെ; ബൈജൂസ് ആപ്പിന്റെ വിപണി മൂല്യം 5.5 ബില്യണ് ഡോളറായി ഉയര്‍ന്നു\nUpdated: Tuesday, July 16, 2019, 10:09 [IST]\nബെംഗളൂരു: മലയാളിയായ ബൈജു രവീന്ദ്രന്റെ എഡ്‌ടെക് സ്റ്റാര്‍ട്ടപ്പ് കമ്പനിയായ ബൈജൂസ് ആപ്പിന് വെച്ചടി കയറ്റം. ആഗോളതലത്തിലെ പ്രമുഖ നിക്ഷേപകര് സ്റ്റാര്‍ട്ടപ്പില് നിക്ഷേപമിറക്കാന് തയ്യാറായതോടെ ബൈജൂസിന്റെ വിപണി മൂല്യം 5.5 ബില്യണ് ഡോളറായി ഉയര്‍ന്നു.\nഒറ്റയടിക്ക് രണ്ട് ബില്യണ് ഡോളര് കൂടി\nഇപ്പോള് നടന്നുവരുന്ന എഫ് സീരീസ് ഫണ്ട് സമാഹരണത്തെ തുടര്‍ന്നാണ് അതുവരെ 3.5 ബില്യണ് ഡോളറായിരുന്ന കമ്പനിയുടെ മൂല്യം രണ്ട് ബില്യന് ഡോളര് ഒറ്റയടിക്ക് വര്‍ധിച്ച് 5.5 ബില്യണിലേക്കെത്തിയത്.\nവിദ്യാഭ്യാസ സാങ്കേതിക മേഖലയിലെ ലോകത്തെ തന്നെ മികച്ച സ്റ്റാര്‍ട്ടപ്പ് സംരംഭമായ ബൈജൂസ് അവസാന ഫണ്ട് സമാഹരണ റൗണ്ടില് ഇതിനകം 3,159.4 കോടി രൂപ (460.8 മില്യന് ഡോളര്) ആണ് സമാഹരിച്ചത്.\nഖത്തര് ഭരണകൂടത്തിനു കീഴിലുള്ള ഖത്തര് ഇന്‍വെസ്റ്റ്മെന്റ് അതോറിറ്റി, ദക്ഷിണാഫ്രിക്കന് നിക്ഷേപകരായ നാസ്‌പേഴ്‌സ്, സ്വകാര്യ ഇക്വിറ്റി കമ്പനിയായ ജനറല് അറ്റ്‌ലാന്റിക്, കാനഡ പെന്‍ഷന് പ്ലാന് ഇന്‍വെസ്റ്റ്‌മെന്റ് ബോര്‍ഡ് തുടങ്ങിയ വന്‍കിട നിക്ഷേപകരാണ് ഒടുവിലത്തെ റൗണ്ടില് ബൈജൂസില് പണമിറക്കാന് മുന്നോട്ടുവന്നത്.\n2018-19ല് മൂന്നിരട്ടി വരുമാന വര്‍ധന\nഇത്ര ചുരുങ്ങിയ കാലയളവില് ഒരു കമ്പനിയുടെ മൂല്യം ഒറ്റയടിക്ക് ഇങ്ങനെ വര്‍ധിക്കുന്നത് അസാധാരണമാണെന്ന് ഈ മേഖലയില് പ്രവര്‍ത്തിക്കുന്നവര് ചൂണ്ടിക്കാട്ടുന്നു. കമ്പനിയുടെ വളര്‍ച്ചയെയാണ് ഇത് സൂചിപ്പിക്കുന്നത്. ബെംഗളൂരു കേന്ദ്രമായി പ്രവര്‍ത്തിക്കുന്ന തിങ്ക് ആന്റ് ലേണ് പ്രവൈറ്റ് ലിമിറ്റഡ് എന്ന ബൈജൂസ് കമ്പനിയുടെ വരുമാനം മാര്‍ച്ച് 31ന് അവസാനിച്ച 2018-19 സാമ്പത്തിക വര്‍ഷത്തില് മൂന്നിരട്ടിയാണ് വര്‍ധിച്ചത്. 1430 കോടി വരുമാനമുള്ള കമ്പനിയെ സംബന്ധിച്ചിടത്തോളം കഴിഞ്ഞ സാമ്പത്തിക വര്‍ഷം എല്ലാ ഘട്ടത്തിലും മികച്ച ലാഭമാണ് കൊയ്തതെന്നും ചൂണ്ടിക്കാണിക്കപ്പെടുന്നു. മറ്റു സ്റ്റാര്‍ട്ടപ്പുകള് വര്‍ഷാവര്‍ഷം ലാഭമുണ്ടാക്കുമ്പോള് ബൈജൂസ് മാസാമാസം വന് കുതിച്ചുചാട്ടമാണ് വിപണി മൂല്യത്തിന്റെ കാര്യത്തില് കൈവരിക്കുന്നത്.\nപുതിയ മേഖലകളിലേക്കുള്ള വ്യാപനം\nവിദ്യാര്‍ഥികള്‍ക്കുള്ള പഠന ആപ്ലിക്കേഷനുകള് ഒന്നു മുതല് മൂന്ന് വരെയുള്ള ഗ്രേഡുകളില് കൂടി ലഭ്യമാക്കിയതും അമേരിക്കന് മാര്‍ക്കറ്റിലേക്കുള്ള അതിന്റെ വ്യാപനവുമാണ് ഇത്രവലിയ നേട്ടത്തിന് ബൈജൂസിനെ അര്‍ഹമാക്കിയതെന്നും വിലയിരുത്തപ്പെടുന്നു. കുട്ടികളുടെ പഠനത്തിന് വേണ്ടി എത്ര തുകയും ചെലവഴിക്കാനുള്ള ഇന്ത്യന് രക്ഷിതാക്കളുടെ സന്നദ്ധതയാണ് ബൈജൂസിന്റെ വിജയത്തിനു പിന്നിലെ പ്രധാന ഘടകം. ഗണിതം, ശാസ്ത്രം, ഇംഗ്ലീഷ് എന്നിവയിലെ പാഠഭാഗങ്ങള് മനസ്സിലാക്കാന് വിദ്യാര്‍ഥികളെ സഹായിക്കുന്ന ബൈജൂസ് ആപ്പ് ഇതിനകം ഇന്ത്യയിലെ 35 ദശലക്ഷം പേരാണ് ഉപയോഗിക്കുന്നത്.\nകണ്ണൂര് സ്വദേശി ബൈജു രവീന്ദ്രന്\nകണ്ണൂര് ജില്ലയിലെ അഴീക്കോട് സ്വദേശിയായ ബൈജു രവീന്ദ്രന് 36 ശതമാനം ഓഹരിയാണ് കമ്പനിയിലുളളത്. 2007ല് ക്യാറ്റ് പരീക്ഷയ്ക്കുളള ഓഫ്ലൈന് പരിശീലന ക്ലാസ്സായാണ് കമ്പനിയുടെ തുടക്കം. പിന്നീട് 2011ല് തിങ്ക് ആന്റ് ലേണ് പ്രൈവറ്റ് ലിമിറ്റഡായി രജിസ്റ്റര് ചെയ്തു. 2015ലാണ് ടാബ്ലറ്റ് അടിസ്ഥാനമാക്കി മൊബൈല് ആപ്ലിക്കേഷന് തുടങ്ങിയത്. പിന്നീട് വിവിധ ക്ലാസ്സുകളിലേക്കുള്ള പഠനസഹായികളുമായി മൊബൈല് ആപ്ലിക്കേഷനിലേക്ക് തിരിഞ്ഞു. ബെംഗളൂരു ആസ്ഥാനമായാണ് കമ്പനി പ്രവര്‍ത്തിക്കുന്നത്.\nടിക് ടോക്കിന് കഷ്ട കാലം, കുട്ടികളുടെ സ്വകാര്യത ലംഘിച്ചു, റെക്കോർഡ് പിഴ\nRead more about: application education billion market വിപണി\nDuring the ongoing Series F funding round, Byju’s evaluation has surged by $2 billion to $5.5 billion


Astrology by jayashree | നക്ഷത്ര രഹസ്യങ്ങൾ : ഭരണി നക്ഷത്രം - MarunadanMalayali.com\nFebruary 19, 2018 | 12:15 PM IST | Permalink\nനക്ഷത്ര രഹസ്യങ്ങൾ : ഭരണി\nഅശ്വതി നക്ഷത്രത്തിന് ശേഷം മേടം രാശിയുടെ 13° 20' മുതൽ - 26°40 വരെ ഉള്ള നക്ഷത്രം ആണ് ഭരണി. “ ജീവൻ ശേഖരിച്ചു വയ്ക്കുന്നത് “ അല്ലെങ്കിൽ സംരക്ഷണം, പരിപോഷണം എന്നാണു ഭരണി എന്നാൽ അർഥം. ഈ നക്ഷത്രത്തിന്റെ അടയാളം സ്ത്രീയുടെ ജനനേന്ദ്രിയം ആണ്. അത് പോലെ ഈ നക്ഷത്രത്തിനെ അധിപൻ ആയ ഗ്രഹം വേറൊരു സ്ത്രൈണ ഗ്രഹം ആയ ശുക്രൻ ആണ്. പരിപോഷണം എന്നാ മേഖലയുമായി അടുത്ത ബന്ധം ഈ നക്ഷത്രത്തിൽ പിറന്നവർക്ക് ഉണ്ടാകേണ്ടതാണ്.\nഈ നക്ഷത്രത്തിന്റെ ദേവത മരണത്തിന്റെ സന്ദേശ വാഹകൻ ആയ യമ ദേവൻ ആകുന്നു. ശുക്രൻ, സ്ത്രീ ജനനേന്ദ്രിയം. യമൻ ഇവ മൂന്നും രൂപാന്തരങ്ങളെ പ്രതിനിധാനം ചെയ്യുന്നു. അതിനാൽ ഈ നക്ഷത്രത്തിൽ ജനിച്ചവർക്കും അവരുടെ ജീവിതകാലം മുഴുവനും നിരവധി രൂപന്തരങ്ങളിൽ കൂടി കടന്നു പോകേണ്ട അവസ്ഥ ഉണ്ടാകാം എന്നാണ് സങ്കൽപം. ഈ അവസ്തകലോക്കെയും വേറൊരു വ്യക്തിയായി രൂപാന്തര പ്പെടുവാൻ നമ്മെ പ്രചോദിപ്പിക്കും.\nജനനം മുതൽ മോക്ഷം വരെ നാം കടന്നു പോകുന്ന അവസ്ഥകൾ, ജീവിതത്തിന്റെ ഓരോ ഘട്ടത്തിലും നമുക്ക് പുതിയ കാഴ്ചപ്പാടുകൾ, അഭിലാഷങ്ങൾ, ആഗ്രഹങ്ങൾ എന്നിവയായിരിക്കും നൽകുക. ഈ രൂപന്തരങ്ങളെ നാം എങ്ങനെ കാണുന്നു എന്നതും പ്രധാനമാണ്. ഇവയെ വിശാലമായ ഹൃദയത്തോടെ നമ്മുടെ ജീവിതത്തിലേക്ക് സ്വാഗതം ചെയ്യുകയാണ് ആയാസ രഹിതമായ ജീവിതത്തിനു ഉത്തമം.\nഈ നക്ഷത്രത്തിന്റെ അധിപൻ ശുക്രൻ ആയതിനാൽ ലൗകീക ജീവിതത്തോടുള്ള ആഗ്രഹം അധികം ആയിരിക്കും. ശുക്രൻ, സമ്പത്ത, സൗന്ദര്യം, കല, പ്രേമം എന്നിവയെ സൂചിപ്പിക്കുന്നു . ഇവയോടുള്ള താല്പര്യം അധികം ആകാം.ശുക്രൻ സൗന്ദര്യം , പ്രേമം, ആഡംബരം, സമ്പത്ത് എന്നിവയെ സൂചിപ്പിക്കുന്നതിനാൽ, നാമും ഈ വിഷയങ്ങൾ യഥേഷ്ടം നമ്മുടെ ജീവതത്തിൽ ഉണ്ടാകണം എന്നാഗ്രഹിക്കുന്നു.\nനക്ഷത്രത്തിന്റെ ദേവതയെ ഓർത്ത് ഭയക്കേണ്ട ആവശ്യമില്ല . മരണത്തിന്റെ ദേവതയായി യമൻ അറിയപ്പെടുന്നു എങ്കിലും, ഇദ്ദേഹത്തിന്റെ കൈവശം വേറെ പല വിദ്യകളും ഉണ്ട്. കഥോപനിഷതിലൂടെ നാം സഞ്ചരിക്കുമ്പോൾ യമ ദേവന് പര ബ്രഹ്മവുമായി ഏറ്റവും അടുത്ത നിൽക്കുന്ന അസ്‌തിത്വം ആണ് ഈ യമ ദേവന്റെതു എന്ന് മനസിലാകും. ഈ ഉപനിഷത്തിൽ നചികേതസ് എന്നാ കൊച്ചു കുട്ടി തന്റെ പിതാവിന്റെ ദുർ വാശി കൊണ്ട് യമ ലോകത്ത് എത്തി ചേരുന്നതാണ് ഈ ഗ്രന്ഥത്തിൽ വിശദീകരിക്കുന്നത്.\nഅഗ്നി വിദ്യ, ബ്രഹ്മ വിദ്യ അങ്ങനെ പല വിദ്യകൾ ഈ കുട്ടിക്ക് അദ്ദേഹം നൽകുന്നതായി നമുക്ക് കാണാൻ കഴിയും . പല തര൦ ദിവ്യ വിദ്യകൾ സ്വായത്തമാക്കിയ നചികേതസ് , നിത്യതയിലേക്ക് നീങ്ങുന്നതാണ് നാം കാണുക. അതുകൊണ്ട് തന്നെ നമ്മുടെ ജീവിതത്തിലെ നല്ലൊരു ഭാഗം ആത്മീയ വിദ്യാഭ്യാസത്തിനായി നീക്കി വയ്ക്കേണ്ടതാണ്. നാം സന്യാസ മാർഗം സ്വീകരിക്കണം എന്നോ, ഭക്തി മാർഗത്തിലേക്ക് പൂർണമായി നീങ്ങേണം എന്നാ അർത്ഥമോ ഇതിനില്ല. മരിച്ചു ആത്മീയ വിഷയങ്ങളിൽ നല്ല ഒരു റീസർച്ചർ ആയിരിക്കണം എന്നാ അർത്ഥമേ ഉള്ളൂ. നിങ്ങൾക്ക് തന്നെ ഉറപ്പായ ആത്മീയ വിഷയങ്ങൾ മറ്റുള്ളവരിലേക്കും പകർന്നു കൊടുക്കുക്കുന്നത് ജീവിതത്തിൽ വിജയങ്ങൾ കൊണ്ട് വരാൻ ഏറ്റവും ഉത്തമം ആണ്.\nയമ ദേവന്റെ പ്രധാന ജോലി , ആത്മാവുകളെ “ കുരുക്കിട്ട് പിടിക്കുക” എന്നതാണല്ലോ. ഹിന്ദു തിയോളജി അനുസരിച്ച്, ആത്മാവ് പല ജന്മങ്ങളിലൂടെ കടന്നു പോകുന്നു എന്ന് നമുക്ക് അറിയാം. ഏതു ജന്മതിലായാലും ഇദ്ദേഹം നമ്മെ പിടികൂടുന്ന അവസ്ഥയാണ്. പുതിയ രൂപത്തിലേക്ക് നയിക്കുകയാണ് ഇദ്ദേഹത്തിന്റെ പ്രധാന ജോലി. അപ്പോൾ ഈ നക്ഷത്രത്തിൽ പെട്ടവരെല്ലാം തന്നെ പല തരം രൂപന്ത്രങ്ങളിലൂടെ സഞ്ചരിക്കാൻ തയ്യാറാവുക. സത്യം പറഞ്ഞാൽ ഇത് വളരെ സങ്കീർണമായ നക്ഷത്രമാണ്. നമ്മെ പൂർണമായി മനസിലാക്കുവാനോ, അല്ലെങ്കിൽ ഒപ്പം നിൽക്കുവാണോ മറ്റുള്ളവർക്ക് സാധിച്ചു എന്ന് കഴിയില്ല. എന്നാലും മറ്റുള്ളവരെ പരിപോഷിപ്പിക്കുക എന്നാ മേഖലയിൽ മഹത്തായ കാര്യങ്ങൾ ചെയ്യാൻ നമുക്ക് കഴിയുന്നതാണ്.\nഈ നക്ഷത്രം മേടം രാശിയിൽ സ്ഥിതി ചെയ്യുന്നു. മേടം അഗ്നി തത്വ രാശിയാണ്. ജനന സമയത്ത് ചന്ദ്രൻ മേടം എന്നാ അഗ്നി രാശിയിലും , ഭരണി എന്നാ നക്ഷത്രത്തിലും സ്ഥിതി ചെയ്തതിനാൽ ആണ് നാം ഭരണി നക്ഷത്രക്കാർ ആയത്. ചന്ദ്രൻ, മനസ്, മാതാവ് , സമാധാനം, വീട് ,എന്നിവയെ ആണ് സൂചിപ്പിക്കുക. ഈ വസ്തുതകൾ എല്ലാം തന്നെ നിങ്ങളുടെ ജീവിതത്തിൽ വളരെ സെൻസിറ്റീവ് ആണ്. ഇവയിൽ നിന്നുള്ള സംതൃപ്തിക്ക് വേണ്ടി നിങ്ങൾ കഠിന ശ്രമം നടത്തേണ്ടി വരും.\nരഹസ്യ മോഹങ്ങള്, ഒളിഞ്ഞിരിക്കുന്ന ശത്രുക്കള്, ഒളിപ്പിച്ചു വെച്ച കഴിവുകള്, ബെഡ് പ്ലെഷേഴ്സ് ഒറ്റപ്പെടല്, ദൂര ദേശ സം,നഷ്ടങ്ങള്, പ്രാര്ത്ഥന ധ്യാനം, ചാരിറ്റി, നിഗൂഡത എന്നാവിഷയങ്ങളിന്മേൽ മൂന്നു ഗ്രഹങ്ങളുടെ നിരീക്ഷണം ഉണ്ടാകും. നിങ്ങളുടെ വൈകാരികമായ വെല്ലുവിളികൾക്ക് മേൽ ശ്രദ്ധ ആവശ്യമുള്ള അവസ്ഥയാണ്. ഈ വെല്ലുവിളികളെ അടുത്തറിയാനും ഡീൽ ചെയ്യാനു൦ ഉള്ള സമയം ആയിരിക്കുന്നു. ശാരീരിരിക അസ്വസ്ഥതകൾ ഈ അവസരം സാധാരണ ആയിരിക്കും. ദൂര യാത്രകളെ കുറിച്ചുള്ള റീ സേർച്ച്. ആത്മീയ വിഷയങ്ങളെ കുറിച്ചുള്ള കൂടുതൽ താല്പര്യം, പുണ്യ പ്രവർത്തികൾക്ക് വേണ്ടി ഉള്ള താല്പര്യം, എന്നിവ പ്രതീക്ഷിക്കുക.\nജോലി സ്ഥലം, സഹ പ്രവര്ത്തകര്, ദിവസേന ഉള്ള ജീവിതം, വളര്ത്തു മൃഗങ്ങൾ ,ബാധ്യതകള്, ആരോഗ്യം എന്നാ ആറാം ഭാവത്തിലും ഈ സ്വാധീന൦ ദ്രിശ്യമാകും. ജോലി സ്ഥലത്തുള്ള ആശയ വിനിമയങ്ങളിന്മേൽ വളരെ ഏറെ ശ്രദ്ധ ഉണ്ടാവേണ്ട അവസരമാണ്. സഹ പ്രവർത്തകരുമായുള്ള ബന്ധത്തിലും സാവധാനം പാലിക്കുക. നിലവിൽ ഉള്ള ജോലിയിൽ പുതിയ നീക്കങ്ങൾ നടക്കാം. ബാധ്യതകളെ കുറിച്ചുള്ള കണക്ക് കൂട്ടലുകൾ, ആരോഗ്യം മെച്ചപ്പെടുത്താനുള്ള ശ്രമം, പുതിയ ജോലിയെ കുറിച്ചുള്ള ആലോചനകൾ, വളർത്തു മൃഗങ്ങളെ കുറിച്ചുള്ള ശ്രദ്ധ എന്നിവയും പ്രതീക്ഷിക്കുക.\nമോഹങ്ങള്, പ്രതീക്ഷകള്, സുഹൃത്തുക്കള്, മുതിര്ന്ന സഹോദരങ്ങള്, കൂട്ടായ്മകള്, ടീംജോലികള്,ഗ്രൂപ്പുകള്എന്നാ പതിനൊന്നാം ഭാവത്തിലുള്ള ശ്രദ്ധ ഈ ആഴ്ച പല കാരണങ്ങൾ കൊണ്ടും വര്ധിക്കുനതാണ് . ഈ വിഷയങ്ങളിൽ നിന്നും സമ്മിശ്രമായ അനുഭവങ്ങൾക്കായി കാത്തിരിക്കുക . നിലവിൽ ഉള്ള ലോങ്ങ് ടേം ബന്ധങ്ങൾ , ഗ്രൂപ്പ് ബന്ധങ്ങളിൽ പ്രകടമായ വ്യത്യസനഗൽ ദ്രിശ്യമാകും. പുതിയ സുഹൃദ് ബന്ധങ്ങൾ, ലോങ്ങ് ടേം ബന്ധങ്ങൾ, ദീർഘ നാളേക്ക് ഉള്ള ബന്ധങ്ങളെ കുറിച്ചുള്ള പുതിയ കാഴ്ചപ്പാടുകൾ, നിലപാടുകൾ എന്നിവ പ്രതീക്ഷിക്കുക. സയൻസ് , ടെക്നോളജി എന്നീ മേഖലകളിൽ നിന്നുള്ള പ്രോജക്ക്ട്ടുകൾ ഉണ്ടാകും. കുട്ടികൾ യൂത്ത് ഗ്രൂപ്പുകൾ എന്നിവയിൽ നിന്നുള്ള അവസരങ്ങളും പ്രതീക്ഷിക്കുക.\nക്രിയേറ്റീവ് ജോലികളിൽ നിന്നുള്ള അവസരങ്ങളും ഈ സമയം ലഭിക്കുന്നതാണ്. പ്രേമ ബന്ധങ്ങളെ കുറിച്ചുള്ള പുതിയ കാഴ്ചപ്പാടുകൾ, പുതിയ പ്രേമ ബന്ധങ്ങൾക്കുള്ള അവസരം, എന്നിവയും ഉണ്ടാകും. സ്വന്തം സംരംഭങ്ങളെ വികസിപ്പിച്ചെടുക്കാനുള്ള ശ്രമം, പുതിയ കൂട്ടുകെട്ടുകൾ വരാം. വിനോദ [പരിപാടികളിൽ പങ്കെടുക്കേണ്ട അവസരങ്ങൾ ഉണ്ടാകും. കുട്ടികൾ യൂത്ത് ഗ്രൂപ്പുകൾ എന്നിവയിലും നിങ്ങൾ പ്രവർത്തിക്കാം. പുതിയ പ്രേമ ബന്ധങ്ങൾക്കുള്ള അവസരങ്ങൾ ഉണ്ടാകാം. നെറ്റ് വർക്കിങ് അവസരങ്ങൾ, നിരവധി പുതിയ തുടക്കങ്ങൾ ഈ അവസരം പ്രതീക്ഷിക്കാം. സ്വന്തം സംരംഭങ്ങളിൽ കൂടുതൽ ശ്രദ്ധ ഉണ്ടാകും.\nജോലി, സമൂഹത്തിലെവില , മാതാപിതാക്കൾ, അധികാരികൾ, ജീവിതാ മാര്ഗം, എംപ്ലോയർ ,സമൂഹതിലെ വിലഉല്ക്കര്ഷേച്ഛ എന്നാ പത്താം ഭാവം വളരെ അധികം സജീവമാണ് ഈ ആഴ്ച മുതൽ ഈ വിഷയങ്ങൾ പിന്നെയും ശക്തമാകും. ജോലിക്ക് വേണ്ടി ഉള്ള പല തയ്യാറെടുപ്പുകളും പ്രതീക്ഷിക്കുക. എഴുത്ത് , ആശയ വിനിമയം, മീഡിയ , ഇലെക്ട്രോനിക്സ് , എന്നാ മേഖലകളിൽ നിന്നുള്ള പല അവസരങ്ങളും പ്രതീക്ഷിക്കുക . അധികാരികലോടുള്ള സംവാദം, മാതാ പിതാക്കലോടുള്ള സീരിയസ് ചർച്ചകൾ, പുതിയ അവസരങ്ങളെ കുറിച്ചുള്ള അന്വേഷണം, ജീവിതത്തെ പുതിയ രീതിയിൽ കാണാനുള്ള ആഗ്രഹം എന്നിവ പ്രതീക്ഷിക്കുക. സമൂഹ മധ്യത്തിൽ നിങ്ങളുടെ പ്രാധാന്യം പല കാരണങ്ങൾ കൊണ്ടും വര്ധിക്കാം.\nമാതാപിതാക്കൾ,സ്വത്ത്, ബന്ധുക്കൾ, സന്തോഷം, വളർച്ച,ഉപജീവനം, വീട്, കുടുംബം,ജീവിത സൗകര്യങ്ങൾ, എന്നാ നാലാം ഭാവത്തിൽ നിങ്ങളുടെ ശ്രദ്ധ ആവശ്യമാകും. വീട് മാറ്റം, വില്പന , വാങ്ങൽ, റീ പെയരിങ് എന്നിവയുടെ സാധ്യതകൾ അന്വേഷിക്കും. ഈ ഡീലുകളിൽ നിങ്ങളുടെ ശ്രദ്ധ കൂടുതൽ ആവശ്യമാകും.. വ്യക്തി ജീവിതവും, ഔദ്യോഗിക ജീവിതവും തമ്മിൽ ഒരു ബാലന്സിങ്ങിന്റെ വേണ്ടി വരും. . മാതാവിനോടുള്ള ശ്രദ്ധ, ബന്ധു ജന സമാഗമം, കുടുംബ യോഗങ്ങൾ, പൂർവ്വികരെ സ്മരിക്കൽ എന്നിവയും പ്രതീക്ഷിക്കുക.\nദൂര യാത്രകൾ , ആത്മീയത, വിദേശ ബന്ധം, ഉയര്ന്നപഠനം, എഴുത്ത്, പ്രസിദ്ധീകരണം,ധ്യാനം, ഭാഗ്യം, നിയമം, തീര്ത്ഥാടനം എന്നാ വിഷയങ്ങളിലെ പ്രാധാന്യം ഈ ആഴ്ച കൂടുതൽ വര്ധിക്കുന്നതാണ്. ആത്മീയ വിഷയങ്ങളെ കുറിച്ചുള്ള ആലോചന, തത്വ ചിന്തയുമായി ബന്ധപെട്ട വിഷയങ്ങൾ പഠിക്കാനുള്ള അവസരം, ദൂര യാത്രകൾ പ്രതീക്ഷിക്കാം. ആത്മീയ വിഷയങ്ങളോടുള്ള കൂടുതൽ താല്പര്യം, തീര്ഥാടനം പുണ്യ പ്രവർത്തികൾ എന്നിവയ്ക്ക് വേണ്ടി ഉള്ള സമയം, എന്നിവ ഉണ്ടാകും. വിദേശത്ത നിന്നുള്ള വാർത്തകൾ ലഭിക്കാം., വിദേശത്ത നിന്നുള്ള വ്യക്തികളുമായുള്ള സംവാദം, ഉപരി പഠനത്തെ കുറിച്ചുള്ള ആലോചന, എഴുത്ത് , പ്രസിദ്ധീകരണം എന്നീ മേഖലകളിൽ നിന്നുള്ള അവസരങ്ങൾ എന്നിവയും പ്രതീക്ഷിക്കുക.\nധൈര്യ൦, ശൗര്യം, സഹോദരങ്ങള്, ആശയ വിനിമയം, എലെക്ട്രോനിക്സ്, ടെക്നോളജി, ചെറുയാത്രകള്, ചെറുകോഴ്സുകള്, അയല്ക്കാര്എന്ന മൂന്നാം ഭാവത്തിലും കൂടുതൽ നീക്കങ്ങൾ ഉണ്ടാകും. കൂടുതൽ ആശയ വിനിമയങ്ങൾ, സഹോദരങ്ങൾ സഹോദര തുല്യരായ വ്യക്തികൾ എന്നിവരോടുള്ള സീരിയസ് ചർച്ചകൾ പ്രതീക്ഷിക്കാം. അവരെ സഹായിക്കാൻ ഉള്ള ശ്രമം ഉണ്ടാകും. മീഡിയയിൽ കൂടുതൽ നീക്കങ്ങൾ നടത്താനുള്ള അവസരം, എഴുത്ത് എഡിറ്റിങ് എന്നിവയിലെ നിരവധി നീക്കങ്ങൾ, കൂടുതൽ ആശയ വിനിമായം കൊണ്ടുള്ള ജോലികൾ, ചെറു കോഴ്സുകൾ ചെയ്യാനുള്ള സാധ്യത, ചെറു യാത്രകളിൽ ഉള്ള താല്പര്യം എന്നിവയും പ്രതീക്ഷിക്കുക. ബൗദ്ധികമായ കൂടുതൽ പ്രോജക്ക്ടുകൾ ഏറ്റെടുക്കും.\nസെക്സ്, തകര്ച്ചകള്, പാര്ട്ണര്ഷിപ്പുകള്, ആയുര്ദൈര്ഖ്യം നിഗൂഡ വിഷയങ്ങള്, ഭൗതികവും,ആത്മീയവുമായുള്ളരൂപാന്തരം, നിക്ഷേപങ്ങള്, ജോയിന്റ് സ്വത്തുക്കള്, ടാക്സ് , ഇന്ഷുറന്സ്, ലോണുകള്,എന്നാ വിഷയങ്ങളിൽ വളരെ അധികം നീക്കങ്ങൾ നടക്കുന്നു. ഇനി വരുന്ന ദിവസങ്ങളിൽ ഈ വിഷയങ്ങളുടെ പ്രാധാന്യം വര്ധിക്കാം. വൈകാരിക ബന്ധങ്ങളിൽ നിന്ന് നല്ല അനുഭവങ്ങൾക്കായി വളരെ അധികം ത്യാഗമനസ്ഥിതി ഉണ്ടാകേണ്ടി വരും. ലോണുകൾ ലഭിക്കാനോ കൊടുക്കാനോ ഉള്ള ആലോചന ഉണ്ടാകും. നിക്ഷേപങ്ങൾ, ടാക്സ്ഇന്ഷുറന്സ്എന്നിവയിൽ നടത്തുന്ന തിരുത്തലുകൾ, പാർട്ണർ ഷിപ്പുകളെ കുറിച്ചുള്ള കടുത്ത ആലോചന, ഇവയിൽ പുതിയ സംഭവ വികാസങ്ങൾ, വൈകാരിക ബന്ധങ്ങളിൽ പുതിയ വഴിതിരുവകൾ, ജോയിന്റ് സ്വത്തുക്കളിൽ മേൽ നടത്തുന്ന പുതിയ ചർച്ചകൾ, എന്നിവ ഉണ്ടാകും.\nധനം വസ്തു വകകൾ, നിങ്ങളുടെ മൂല്യം എന്നാ രണ്ടാം ഭാവത്തിൽ ധനം, നിങ്ങളുടെ മൂല്യം എന്നീ വിഷയങ്ങളും ഈ അവസരം ശക്തി നേടും. പുതിയ ധന സമ്പാദന മാർഗങ്ങളെ കുറിച്ചുള്ള ആലോചന , ചർച്ചകൾ എന്നിവ പ്രതീക്ഷിക്കാം. അധിക ചെലവ് തടയാനുള്ള ആഗ്രഹം, അതിനു വേണ്ടി ഉള്ള ഫിനാന്ഷ്യൽ പ്ലാനിങ്, നിങ്ങളുടെ മൂല്യ വർധനയെ കുറിച്ചുള്ള ആലോചന, . പുതിയ പാർട്ട് ടൈം ജോലികൾക്ക് വേണ്ടി ഉള്ള ശ്രമം, അതിനു വേണ്ടി ഉള്ള ചർച്ചകൾ , മറ്റുള്ളവരെ വെല്ലുവിളിക്കേണ്ട അവസ്ഥ എന്നിവയും പ്രതീക്ഷിക്കുക.\nവിവാഹം, പങ്കാളി , നിയമപരമായ ബന്ധങ്ങൾ, ബിസിനാസ്ബന്ധങ്ങൾ, തെളിഞ്ഞുനിൽക്കുന്ന ശത്രുക്കൾ, എഗ്രീമെന്റുകൾ, കൊണ്ട്രാക്ട്ടുകൾ എന്ന വിഷയങ്ങൾ ഈ ദിവസങ്ങളിൽ വളരെ അധികം ശ്രദ്ധ നേടും. സാമൂഹിക ബന്ധങ്ങളിൽ തിരുത്തലുകൾ വേണ്ടി വന്നേക്കാം. വ്യക്തി ബന്ധങ്ങളിലും ബിസിനസ് ബന്ധങ്ങളിലും പല നീക്കങ്ങളും ഉണ്ടാകും. നിലവിൽ ഉള്ള ബന്ധങ്ങളെ ശക്തിപ്പെടുത്താനുള്ള തീരുമാനങ്ങൾ പ്രതീക്ഷിക്കുക. ചില ബന്ധങ്ങൾ വേണമോ എന്ന് തന്നെയുള്ള ആലോചനകളും ഉണ്ടാകും. പുതിയ ബന്ധങ്ങൾ രൂപീകരിക്കാനുള്ള ശ്രമം തുടരും. പതിയ എഗ്രീമെന്റുകൾ, കൊന്റ്രാക്ക്ട്ടുകൾ എന്നിവയ്ക്കും ഉള്ള അവസരമാണ്.\nനിങ്ങളുടെ വ്യക്തിത്വംലുക്സ്, വീക്ഷണകോണ്, മനോഭാവം, വിചാര ധാര , ആരോഗ്യം, ഊര്ജ്ജസ്വലത,എന്നാ വിഷയങ്ങളുടെ മേലും ശ്രദ്ധ ആവശ്യമായി വരും. ആരോഗ്യം, സൗന്ദര്യം എന്നിവ മെച്ചപ്പെടുത്താൻ ഉള്ള ശ്രമം, വ്യക്തി ജീവിതത്തിലും സാമൂഹിക ജീവിതത്തിലും ഉണ്ടാകുന്ന പുതിയ തുടക്കങ്ങൾ, കൂടുതൽ ആശയ വിനിമയം , ഒരേ സമയം പല ജോലികൾ ചെയ്തു തീർക്കേണ്ട അവസ്ഥ എന്നിവയും ഉണ്ടാകും.\nജോലി സ്ഥലം, സഹ പ്രവര്ത്തകര്, ദിവസേന ഉള്ള ജീവിതം, വളര്ത്തു മൃഗങ്ങൾ ,ബാധ്യതകള്, ആരോഗ്യം എന്നാ വിഷയങ്ങളുടെ പ്രാധാന്യം കൂടുതൽ ഉണ്ടാകുംആരോഗ്യം മെച്ചപ്പെടുത്താനുള്ള പരിശ്രമം പ്രതീക്ഷിക്കാം. പുതിയ ഭക്ഷണ ക്രമം, ഡയറ്റ് എന്നിവയെ കുറിച്ചുള്ള റിസേർച് [പ്രതീക്ഷിക്കുക. ജോലിയിൽ ചില പ്രോജക്ക്ട്ടുകളുടെ പൂർത്തീകരണം, പുതിയ ജോലിയെ കുറിച്ചുള്ള ആലോചന, സഹ പ്രവര്തകരോടുള്ള സീരിയസ് ചർച്ചകൾ എന്നിവ പ്രതീക്ഷിക്കുക, ബാധ്യതകളെ കുറിച്ചുള്ള ആലോചനകൾ, അവയെ ലഘുകരിക്കാനുള്ള ആഗ്രഹം, അതിനു വേണ്ടി ഉള്ള നടപടികൾ എന്നിവയും ഉണ്ടാകാ൦. ക്രിയേറ്റീവ് ജോലികളിൽ നിന്നുള്ള അവസരങ്ങൾ, ആശയ വിനിമയം, ടെക്നോളജി എന്നിവയിൽ നിന്നുള്ള അവസരങ്ങളും പ്രതീക്ഷിക്കുക.\nരഹസ്യ മോഹങ്ങള്, ഒളിഞ്ഞിരിക്കുന്ന ശത്രുക്കള്, ഒളിപ്പിച്ചു വെച്ച കഴിവുകള്, ബെഡ് പ്ലെഷേഴ്സ് ഒറ്റപ്പെടല്, ദൂര ദേശ സം,നഷ്ടങ്ങള്, പ്രാര്ത്ഥന ധ്യാനം, ചാരിറ്റി, നിഗൂഡത എന്നീ വിഷയങ്ങളിലും ശ്രദ്ധ ഉണ്ടാകും. . ഈ ഭാവം മാനസിക സംമാർദ്ടങ്ങളുടെത് ആയതിനാൽ ആ വിഷയങ്ങളിൽ നല്ല ശ്രദ്ധ വേണ്ടി വരും. ഭൂത കാലത്തെ കുറിച്ചുള്ള ആലോചന, ആരോഗ്യം എമ്ച്ചപ്പെടുത്താനുള്ള അവസരങ്ങൾ . യോഗ പ്രാർത്ഥന , ധ്യാനം എന്നിവയെ കുറിച്ചുള്ള റിസേർച് , സ്വന്ത ജീവിതത്തിലേക്കുള്ള തിരിഞ്ഞു നോട്ടം, എന്നിവ പ്രതീക്ഷിക്കുക. ഏകാന്തനായി തീരാനുള്ള ആഗ്രഹം, ചാരിറ്റി പ്രവർത്തനങ്ങൾക്ക് വേണ്ടി ഉള്ള ആഗ്രഹം. എന്നിവ യും പ്രതീക്ഷിക്കുക.\nബുദ്ധി, പ്രേമം, കുട്ടികള്, ക്രിയേറ്റീവ് കഴിവുകള്, ഊഹ ക്കച്ചവടം, സെല്ഫ് പ്രൊമോഷന്, നെത്വര്ക്കിങ്, ഹോബികള്എന്നാ വിഷയങ്ങളുടെ പ്രാധാന്യം വർധിക്കുന്ന അവസരമാണ്. തിരുത്തലുകൾ ഉണ്ടാകും. ഈ വിഷയങ്ങളിൽ നിന്ന് പുതിയ അവസരങ്ങൾ ഉണ്ടായി എന്ന് വരാം ,. സ്വന്തം സംരംഭങ്ങളെ കുറിച്ചുള്ള കൂടുതൽ ആലോചന ഉണ്ടാകും. നിങ്ങളുടെ വരുമാന മാർഗങ്ങല്കെ സ്വന്തം സംരംഭങ്ങൾ കൊണ്ട് മെച്ചപ്പെടുതാൻ ഉള്ള ശ്രമമങ്ങൾ ഉണ്ടാകാം. പ്രേമ ബന്ധങ്ങളിൽ പുതിയ തീരുമാനങ്ങൾ നടപ്പിലാക്കാൻ അല്പം സാവധാനം നീങ്ങുക. ക്രിയേറ്റീവ് ജോലികളിൽ നിങ്ങളുടെ കൂടുതൽ ശ്രദ്ധ ഉണ്ടാകും.ഈ ജോലികളിൽ റീ വർക്ക് വേണ്ടി വന്നേക്കാം. സ്വന്തം സംരംഭങ്ങൾ തുടങ്ങാനുള്ള അവസരങ്ങളും പ്രതീക്ഷിക്കുക. പുതിയ ഹോബികളെ കുറിച്ചുള്ള ആലോചന, ഈ ഹോബികളിൽ നിന്ന് ലാഭം കണ്ടെത്താനുള്ള നടപടികൾ സ്വീകരിക്കൽ എന്നിവ പ്രതീക്ഷിക്കുക. കുട്ടികൾ യൂത്ത് ഗ്രൂപ്പുകൾ എന്നിവയിൽ ഉള്ള നിങ്ങളുടെ ഇടപെടലുകൾശക്തമാകും.\nമോഹങ്ങള്, പ്രതീക്ഷകള്, ലോങ്ങ്‌ടേം പ്രോജക്ക്ട്ടുകൾസുഹൃത്തുക്കള്, മുതിര്ന്ന സഹോദരങ്ങള്, കൂട്ടായ്മകള്, ടീംജോലികള്,ഗ്രൂപ്പുകള്എന്നാ പവിഷയങ്ങളിലും വളരെ അധികം ശ്രദ്ധ വേണ്ടി വരും. . പാർട്ണർ ഷിപ്പുകളെ കുറിച്ചുള്ള കടുത്ത ആലോചന, പാർട്ണർ ഷിപ്പ് പ്രോജക്ക്ടുകളിൽ തിരുത്തലിനുള്ള ആലോചനകൾ, ലോങ്ങ് ടേം ജോലികളെ കുറിച്ചുള്ള യഥാർത്ഥ അവസ്ഥയുടെ തിരിച്ചറിവ്, പുതിയ ഗ്രൂപുകളിൽ ചേരാൻ ഉള്ള ആഗ്രഹം, ചില കൂട്ട്ടു കെട്ടുകളിൽ നിന്നുള്ള പിന്മാറ്റം, കുട്ടികൾ യൂത്ത് ഗ്രൂപ്പുകൾ എന്നിവയിൽ നടത്തുന്ന പുതിയ നീക്കങ്ങൾ എന്നിവയും പ്രതീക്ഷിക്കുക.\nമാതാപിതാക്കൾ,സ്വത്ത്, ബന്ധുക്കൾ, സന്തോഷം, വളർച്ച,ഉപജീവനം, വീട്, കുടുംബം, ജീവിത സൗകര്യങ്ങൾ, എന്നാ നാലാം ഭാവത്തിൽ ഇപ്പോഴുള്ള നീക്കങ്ങൾ തുടരും. വീടിനോട് സംബന്ധിച്ച പല ജോലികളും ഉണ്ടാകും, റീ പെയരിങ്, വീട് വില്പന, വാങ്ങൽ, മാറ്റം തുങ്ങി മറ്റു പല റിയൽ എസ്റ്റേറ്റ് ഡീലുകളുംപ്രതീക്ഷിക്കാം. വീടുമായി ബന്ധപ്പെട്ട പ്രധാന സംഭവങ്ങൾ, ബന്ധുജനങ്ങളിൽ നിന്നുള്ള വാർത്തകൾ, കുടുംബ യോഗങ്ങൾ, പൂർവിക സ്മരണ എന്നിവയും പ്രതീക്ഷിക്കുക.\nജോലി, സമൂഹത്തിലെവില , മാതാപിതാക്കൾ, അധികാരികൾ, ജീവിതാ മാര്ഗം, എംപ്ലോയർ ,സമൂഹതിലെ വില എന്നീ വിഷയങ്ങളിലും ശ്രദ്ധ ആവശ്യമായി വരും. പുതിയ ബിസിനസ് അവസരങ്ങൾ, ജോലിയിൽ ഉള്ള പുതിയ നീക്കങ്ങൾ, നിലവിൽ ഉള്ള ജോലിയിൽ കൂടുതൽ അവസരങ്ങൾ, ഈ അവസരങ്ങളെ കുറിച്ചുള്ള റിസേർച്, അധികാരികളുടെ വക ഉപദേശ൦, ഈ ഉപദേശം സ്വീകരിക്കാൻ നിങ്ങൾ കാണിക്കുന്ന വൈമനസ്യം, അവരെ തിരുത്താനുള്ള നിങ്ങളുടെ വ്യഗ്രത,എന്നിവയും ഈ അവസരം ഉണ്ടാകാം.\nധൈര്യ൦, ശൗര്യം, സഹോദരങ്ങള്, ആശയവിനിമയം, എലെക്ട്രോനിക്സ്, ടെക്നോളജി. ചെറുയാത്രകള്, ചെറുകോഴ്സുകള്, അയല്ക്കാര്എന്നാ വിഷയങ്ങളുടെ പ്രാധാന്യം ഈ ദിവസങ്ങളിൽ വളരെ അധികം വര്ധിക്കുന്നതാണ് .സഹോദരങ്ങൾ സഹോദര തുല്യരായ വ്യക്തികൾ എന്നിവരോടുള്ള സീരിയസ് ചർച്ചകൾ പ്രതീക്ഷിക്കാം. അവരെ സഹായിക്കാൻ ഉള്ള ശ്രമം ഉണ്ടാകും. മീഡിയയിൽ കൂടുതൽ നീക്കങ്ങൾ നടത്താനുള്ള അവസരം, എഴുത്ത് എഡിറ്റിങ് എന്നിവയിലെ നിരവധി നീക്കങ്ങൾ, കൂടുതൽ ആശയ വിനിമായം കൊണ്ടുള്ള ജോലികൾ, ചെറു കോഴ്സുകൾ ചെയ്യാനുള്ള സാധ്യത, ചെറു യാത്രകളിൽ ഉള്ള താല്പര്യം എന്നിവയും പ്രതീക്ഷിക്കുക. ബൗദ്ധികമായ കൂടുതൽ പ്രോജക്ക്ടുകൾ ഏറ്റെടുക്കും.\nദൂരയാത്രകള്, ആത്മീയത, വിദേശ ബന്ധം, ഉയര്ന്നപഠനം, എഴുത്ത്, പ്രസിദ്ധീകരണം, ധ്യാനം, ഭാഗ്യം, നിയമം, തീര്ത്ഥാടനം എന്നാ വിഷയങ്ങളും സജീവമാണ്. ദൂര യാത്രകൾ പ്രതീക്ഷിക്കാം. ആത്മീയ വിഷയങ്ങളോടുള്ള കൂടുതൽ താല്പര്യം, തീര്ഥാടനം പുണ്യ പ്രവർത്തികൾ എന്നിവയ്ക്ക് വേണ്ടി ഉള്ള സമയം, എന്നിവ ഉണ്ടാകും. വിദേശത്ത നിന്നുള്ള വാർത്തകൾ ലഭിക്കാം., വിദേശത്ത നിന്നുള്ള വ്യക്തികളുമായുള്ള സംവാദം, ഉപരി പഠനത്തെ കുറിച്ചുള്ള ആലോചന , എഴുത്ത് , പ്രസിദ്ധീകരണം എന്നീ മേഖലകളിൽ നിന്നുള്ള അവസരങ്ങൾ എന്നിവയും പ്രതീക്ഷിക്കുക.\nധനം വസ്തു വകകൾ, നിങ്ങളുടെ മൂല്യം, കുടുംബം, സംസാരം എന്നാ വിഷയങ്ങൾക്ക് ഇനിയും അൽപ കാലത്തേക്ക് കൂടി വളരെ പ്രാധാന്യം ഉണ്ടാകും. ധനം, നിങ്ങളുടെ മൂല്യം എന്നീ വിഷയങ്ങളിൽ ശ്രദ്ധിക്കാൻ ഇട വരും. പുതിയ ധന സമ്പാദന മാർഗങ്ങളെ കുറിച്ചുള്ള ആലോചന , ചർച്ചകൾ എന്നിവ പ്രതീക്ഷിക്കാം. അധിക ചെലവ് തടയാനുള്ള ആഗ്രഹം, അതിനു വേണ്ടി ഉള്ള ഫിനാന്ഷ്യൽ പ്ലാനിങ്, നിങ്ങളുടെ മൂല്യ വർധനയെ കുറിച്ചുള്ള ആലോചന, നിങ്ങളെ ആരും ചോദ്യം ചെയ്യുന്നത് ഇഷ്ടപ്പെടാത്ത അവസ്ഥ, കുടുംബാംഗങ്ങൾ, സഹ പ്രവർത്തകർ എന്നിവരോടുള്ള ശക്തി പ്രകടനവും പ്രതീക്ഷിക്കുക.\nസെക്സ്, തകര്ച്ചകള്, പാര്ട്ണര്ഷിപ്പുകള്, ആയുര്ദൈര്ഖ്യം നിഗൂഡ വിഷയങ്ങള്, ഭൗതികവും,ആത്മീയവുമായുള്ളരൂപാന്തരം, നിക്ഷേപങ്ങള്, ജോയിന്റ് സ്വത്തുക്കള്, ടാക്സ് , ഇന്ഷുറന്സ്, ലോണുകള്,എന്നാ വിഷയങ്ങളിൽ വളരെ ശ്രദ്ധ വേണ്ടി വരും. പാർട്ണർ ഷിപ്പുകളെ ചൊല്ലി ഉള്ള ചർച്ചകൾ, പുതിയ ജോയിന്റ് പദ്ധതികൾക്ക് വേണ്ടി ഉള്ള തീരുമാനം, നിക്ഷേപങ്ങളുടെ സ്ഥിരതയെ കുറിച്ചുള്ള ചർച്ചകൾ, ലോണുകൾ ലഭിക്കാനും നൽകാനും ഉള്ള വ്യഗ്രത,. വൈകാരിക ബന്ധങ്ങളിൽ നിങ്ങൾക്കുള്ള കഠിനമായ നിലപാടുകൾ, അവ വരുത്തി വെക്കുന്ന ആശങ്ക, എന്നിവ പ്രതീക്ഷിക്കുക .ഇന്ഷുറൻസ് , ടാക്സ് എന്നിവയിൽ തിരുത്തലുകൾ നടത്തും. നിഗൂഡ വിഷയങ്ങലോടുള്ള താല്പര്യം, പങ്കാളിയുമായുള്ള വാഗ്വാദം എന്നിവയും പ്രതീക്ഷിക്കുക.\nനിങ്ങളുടെ വ്യക്തിത്വംലുക്സ്, വീക്ഷണകോണ്, മനോഭാവം, വിചാര ധാര , ആരോഗ്യം, ഊര്ജ്ജസ്വലത, എന്നാ ഒന്നാം ഭാവം വളരെ ഏറെ പ്രാധാന്യം നേടും. പുതിയ ബന്ധങ്ങളുടെ ആഗമനം, നിലവിൽ ഉള്ള പ്ലാനുകളിൽ മാറ്റങ്ങൾ, ആരോഗ്യവും, സൗന്ദര്യവും മെച്ചപ്പെടുത്താനുള്ള ആഗ്രഹം, പുതിയ കാഴ്ചപ്പാടുകൾ എന്നിവ പ്രതീക്ഷിക്കുക. ഇവരണ്ടും വിവാഹം, പങ്കാളി , നിയമപരമായ ബന്ധങ്ങാൾ, ബിസിനാസ്ബന്ധങ്ങൾ, തെളിഞ്ഞുനിൽക്കുന്ന ശത്രുക്കൾ, എഗ്രീമെന്റുകൾ, കൊണ്ട്രാക്ട്ടുകൾഎന്ന വിഷയങ്ങളും ഈ അവസരം വളരെ പ്രധാനമാണ്. പുതിയ എഗ്രീമെന്റുകൾ ഉണ്ടാകാൻ ഉള്ള അവസരങ്ങൾ, പങ്കാലിഹ ബന്ധങ്ങളെ കുറിച്ചുള്ള പുതിയ തീരുമാനങ്ങൾ എന്നിവയും പ്രതീക്ഷിക്കുക.\nജോലി, സമൂഹത്തിലെവില, മാതാപിതാക്കൾ, അധികാരികൾ, ജീവിതാമാര്ഗം, എംപ്ലോയർ,സമൂഹതിലെവിലഉല്ക്കര്ഷേച്ഛഎന്നാവിഷയങ്ങലിൽനിന്ന്പുതിയ അവസരങ്ങൾ ലഭിക്കാം അധികാരികളിൽ നിന്നുള്ള ഉപദേശങ്ങൾ ഉണ്ടാകും. നിങ്ങളുടെ പ്രകടനം വിലയിരുത്തപ്പെടുന്ന സമയം ആയിരിക്കുന്നു. നിങ്ങളുടെ പ്രകടനം മെച്ചപ്പെടുത്താനുള്ള ഉപദേശം ലഭിക്കാം. ജോലി സ്ഥലത്ത് ഉണ്ടാകാവുന്ന വാഗ്വാദങ്ങൾ, പുതിയ ജോലിയെ കുറിച്ചുള്ള ചിന്ത എന്നിവയും പ്രതീക്ഷിക്കുക.


venjaramoodu murder one held വെഞ്ഞാറമൂട് ഇരട്ടക്കൊലപാതകം; ഒരാൾ കൂടി പിടിയിൽ\nവെഞ്ഞാറമൂട് ഇരട്ടക്കൊലപാതകം; ഒരാൾ കൂടി പിടിയിൽ\nവെഞ്ഞാറമൂട് ഇരട്ടക്കൊലപാതകക്കേസിൽ ഒരാൾ കൂടി പിടിയിലായി. മദപുരം ഉണ്ണിയാണ് ഇപ്പോൾ പൊലീസ് പിടിയിലായിരിക്കുന്നത്. ഇയാൾ മുഖ്യപ്രതിയാണെന്നാണ് പൊലീസ് പറഞ്ഞിരുന്നത്. കൊലപാതകത്തിൽ നേരിട്ട് പങ്കെടുത്തെന്ന് പൊലീസ് സംശയിക്കുന്നയാളാണ് മദപുരം ഉണ്ണി. ഐഎൻടിയുസി പ്രാദേശിക നേതാവായ ഇയാൾ സംഭവത്തിനു ശേഷം ഒളിവിലായിരുന്നു. മദപുരത്തെ ഒരു മലയുടെ മുകളിലാണ് ഇയാൾ ഒളിവിൽ കഴിഞ്ഞിരുന്നതെന്ന് പൊലീസ് പറയുന്നു.\nRead Also : വെഞ്ഞാറമ്മൂട് ഇരട്ടക്കൊല ആസൂത്രിതം; കോൺഗ്രസ് ഉന്നത നേതാക്കൾക്ക് പങ്കെന്ന് കോടിയേരി ബാലകൃഷ്ണൻ\nസംഭവത്തിൻ്റെ ഗൂഢാലോചനയിലടക്കം ഉണ്ണിക്ക് പങ്കുണ്ടോ എന്ന് പൊലീസ് സംശയിക്കുന്നു. പ്രതികൾക്ക് രക്ഷപെടാൻ സൗകര്യം ഒരുക്കിക്കൊടുത്തതിലും ഇയാൾക്ക് പങ്കുണ്ടെന്നും അന്വേഷണ സംഘത്തിന് സംശയമുണ്ട്. ഇതോടെ വെഞ്ഞാറമൂട് ഇരട്ട കൊലപാതകക്കേസിൽ അറസ്റ്റിലായവരുടെ എണ്ണം പത്തായി.\nStory Highlights – venjaramoodu murder one more held\nRead more on: police | Venjaramoodu murder


സി.എ: ഉപരിപഠനവും അവസരങ്ങളും | Institute of Chartered Accountants of India| Chartered Accountancy\nസി.എ: ഉപരിപഠനവും അവസരങ്ങളും\nPublished: Nov 14, 2016, 09:30 AM IST Updated: Nov 22, 2016, 05:01 PM IST\nപരിശ്രമശാലികള്‍ക്ക് സാധാരണഗതിയില് മൂന്നര നാലു വര്‍ഷം കൊണ്ട് ചാര്‍ട്ടേഡ് അക്കൗണ്ടന്‍സി പഠനം വിജയകരമായി പൂര്‍ത്തിയാക്കി മെമ്പര്‍ഷിപ്പ് നേടാം.\n# ഗോപകുമാര് കാരക്കോണം\nപ്രൊഫഷണലാകാന് വഴികളേറെ - 3\nഅക്കൗണ്ടിംഗ്, ഓഡിറ്റിങ് മേഖലകളില് ഇടത്തരം ജോലികള് നേടാന് അനുയോജ്യമായ അക്കൗണ്ടിംഗ് ടെക്‌നീഷ്യന് (ATC) കോഴ്‌സിലും ICAI പഠന പരിശീലന സൗകര്യങ്ങള് നല്കുന്നുണ്ട്. ഇത് ഓപ്ഷണലാണ്. CA യോഗ്യത നേടുന്നതിന് ATC പഠനം നിര്‍ബന്ധമില്ല.\nCPT റൂട്ടിലെ വിദ്യാര്‍ത്ഥികള്‍ക്ക് ATC യില് താല്പര്യമുള്ള പക്ഷം പ്രത്യേകം രജിസ്റ്റര് ചെയ്ത് പഠിക്കാം. ഒരു വര്‍ഷത്തെ ആര്‍ട്ടിക്കിള്‍ഷിപ്പ് പരിശീലനം വേണം. രജിസ്‌ട്രേഷന് ഫീസ് 1000 രൂപ.\nഇന്റര്‍മീഡിയറ്റ് / IPCC കോഴ്‌സിനോടൊപ്പവും ATC ചെയ്യാം. ഡയറക്ട് എന്‍ട്രി ബിരുദക്കാര്‍ക്ക് ഇന്റര്‍മീഡിയറ്റ് പഠനത്തോടൊപ്പം വേണമെങ്കില് ATC യും പഠിക്കാം.ATC പ്രത്യേക കോഴ്‌സിന്റെ പഠനകാലാവധി 8 മാസമാണ്.അക്കൗണ്ടിംഗ് ടെക്‌നീഷ്യന് പരീക്ഷ (ATE) വിജയിക്കുന്നവര്‍ക്ക് നല്കുന്ന ATC സര്‍ട്ടിഫിക്കറ്റിനെ ഇന്റര്‍മീഡിയറ്റ്/IPCC ഗ്രൂപ്പ് ഒന്നിന് തത്തുല്യമായി പരിഗണിക്കും.\nഇന്റര്‍മീഡിയറ്റ് / IPCC കഴിഞ്ഞാല് അടുത്ത ഘട്ടം ഫൈനല് കോഴ്‌സാണ്. ഇതിനുള്ള രജിസ്‌ട്രേഷന് ഫീസ് 10,000 രൂപയാണ്. ഫൈനലില് രണ്ട് ഗ്രൂപ്പുകളിലായി 8 പേപ്പറുകള് പഠിക്കാനുണ്ട്. ഫൈനല് കോഴ്‌സ് പഠനത്തിനോടനുബന്ധിച്ച് 15 ദിവസത്തെ ജനറല് മാനേജ്‌മെന്റ് ആന്‍ഡ് കമ്മ്യൂണിക്കേഷന് സ്‌കില്‍സ് (GMCS) കോഴ്‌സും അഡ്വാന്‍സ്ഡ് ഐടി ട്രെയിനിങ്ങും കൂടി പൂര്‍ത്തിയാക്കേണ്ടതാണ്.\nഇതിന് ഓരോന്നിനും 5500 രൂപ വീതമാണ് ഫീസ്. 15 ദിവസം (90 മണിക്കൂര്) നീളുന്ന മറ്റൊരു ഓറിയന്റേഷന് പരിശീലനം കൂടിയുണ്ടാവും. ഇതിന് 7,000 രൂപ ഫീസ് നല്കണം.\nപരിശ്രമശാലികള്‍ക്ക് സാധാരണഗതിയില് മൂന്നര നാലു വര്‍ഷം കൊണ്ട് ചാര്‍ട്ടേഡ് അക്കൗണ്ടന്‍സി പഠനം വിജയകരമായി പൂര്‍ത്തിയാക്കി മെമ്പര്‍ഷിപ്പ് നേടാം. ഡയറക്ട് എന്‍ട്രി ബിരുദധാരികള്‍ക്ക് മൂന്നര വര്‍ഷത്തിനകം 'CA' പൂര്‍ത്തിയാക്കാനാകും. ICAI യുടെ ബ്രാഞ്ചുകളില് CPT, IPCC എന്നിവയ്ക്ക് കോച്ചിങ് ക്ലാസ് സൗകര്യങ്ങള് ലഭ്യമാണ്. CPT യ്ക്ക് 7500 രൂപയും IPCC യ്ക്ക് 22,000 രൂപയുമാണ് കോച്ചിങ് ഫീസ്.\nഈ ഫീസ് നിരക്കില് വ്യത്യസ്ത ബ്രാഞ്ചുകളില് ചെറിയ വ്യത്യാസങ്ങളുണ്ടാവാം. സാധാരണ ഗതിയില് മൂന്നര നാലുവര്‍ഷത്തെ 'CA' പഠനത്തിന് കോച്ചിങ് ഫീസ്, രജിസ്‌ട്രേഷന് ഫീസ്, പരീക്ഷാഫീസ് ഉള്‍പ്പെടെ ഒരു ലക്ഷത്തോളം രൂപയേ ചെലവുള്ളു. ശരാശരി വിജയശതമാനം 10 ശതമാനത്തിനുതാഴെയാണ്.\nചാര്‍ട്ടേഡ് അക്കൗണ്ടന്‍സി കോഴ്‌സുകള് പഠിക്കുന്നതിന് പ്രായപരിധിയില്ല. കോഴ്‌സുകള്‍ക്കുള്ള രജിസ്‌ട്രേഷന് ICAI യുടെ ബ്രാഞ്ചുകള് മുഖാന്തിരം നടത്താം. അപേക്ഷാഫോമും വിശദവിവരങ്ങളടങ്ങിയ പ്രോസ്‌പെക്ടസും 100 രൂപയ്ക്ക് നേരിട്ട് ICAI യുടെ ബ്രാഞ്ചുകളില് നിന്നും ലഭിക്കും. കേരളത്തില് തിരുവനന്തപുരം, കൊല്ലം, ആലപ്പുഴ, കോട്ടയം. എറണാകുളം, തൃശ്ശൂര്, പാലക്കാട്, കണ്ണൂര്, കോഴിക്കോട് എന്നിവിടങ്ങളിലാണ് ICAI യുടെ ബ്രാഞ്ചുള്ളത്.\nICAI യുടെ തെക്കന് മേഖലാ ഓഫീസ് ചെന്നൈയിലാണ്. ICAI യുടെ രാജ്യത്തിനകത്തും പുറത്തുമുള്ള മുഴുവന് ബ്രാഞ്ച് / ചാപ്റ്ററുകളുടെയും മേഖലാ ഓഫീസുകളുടെയും വിവരങ്ങള് www.icai.org എന്ന വെബ്‌സൈറ്റിലുണ്ട്.\n'ACA' മെമ്പര്‍ഷിപ്പുള്ളവര്‍ക്ക് നിരവധി പോസ്റ്റ് ക്വാളിഫിക്കേഷന് കോഴ്‌സുകളില് തുടര് പഠനം നടത്താം. മാനേജ്‌മെന്റ് അക്കൗണ്ടന്‍സി കോഴ്‌സ്, ഇന്‍ഷുറന്‍സ് & റിസ്‌ക് മാനേജ്‌മെന്റ്, ഇന്റര്‍നാഷണല് ട്രേഡ് ലോസ് & വേള്‍ഡ് ട്രേഡ് ഓര്‍ഗനൈസേഷന്, കമ്പ്യൂട്ടര് അക്കൗണ്ടിംഗ് & ഓഡിറ്റിംഗ് ടെക്‌നിക്‌സ്, ഫൊറന്‍സിക് അക്കൗണ്ടിംഗ് & ഫ്രോഡ് ഡിറ്റക്ഷന്, ഫോറക്‌സ് & ട്രഷറി മാനേജ്‌മെന്റ് തുടങ്ങിയ കോഴ്‌സുകളാണ് പഠിക്കാവുന്നത്.\n'CA' യോഗ്യത കോമേഴ്‌സ് പോസ്റ്റ് ഗ്രാജുവേറ്റ് ബിരുദത്തിന് തത്തുല്യമായി പരിഗണിച്ച് പിഎച്ച്ഡി പഠനാവസരം നല്കാറുണ്ട്. 99 ഇന്ത്യന് യൂണിവേഴ്‌സിറ്റികളിലും 6IIMs/IITs എന്നിവിടങ്ങളിലുമാണ് പിഎച്ച്ഡി / FPM കോഴ്‌സുകളില് പ്രവേശനമുള്ളത്.\nവ്യവസായ വാണിജ്യമേഖലയില് പൊതുവേയും പൊതുമേഖലാ സ്ഥാപനങ്ങളിലും സ്വകാര്യ കോര്‍പ്പറേറ്റ് കമ്പനികളിലും മറ്റുമാണ് ചാര്‍ട്ടേഡ് അക്കൗണ്ടന്റുകള്‍ക്ക് തൊഴിലവസരങ്ങള്. സര്‍ക്കാര് പൊതുമേഖലാ സ്ഥാപനങ്ങളുടെ തലപ്പത്ത് പ്രവൃത്തിപരിചയമുള്ള ചാര്‍ട്ടേഡ് അക്കൗണ്ടന്റുന്മാരെ നിയമിക്കാറുണ്ട്.\nIAS/ IPS മുതലായ സര്‍വീസുകളിലേക്ക് നടത്തുന്ന സിവില് സര്‍വീസസ് പരീക്ഷയില് പങ്കെടുക്കാനും 'CA' യോഗ്യതയുള്ളവര്‍ക്ക് അര്‍ഹതയുണ്ട്. സെന്‍ട്രല് സര്‍വീസസില് ഗ്രൂപ്പ് A,B തസ്തികകളിലേക്കുള്ള പരീക്ഷകളിലും പങ്കെടുക്കാം.\nതീയതി നീട്ടി അഫിലിയേറ്റഡ് കോളേജുകളിലെ രണ്ടാം സെമസ്റ്റര് ബിരുദാനന്തരബിരുദ (ഏപ്രില് ..\nസി.എ. പഠനം കൂൾ...ടെൻഷൻ മാറ്റി പഠിക്കുക\nപ്ലസ്ടുവിന് ശേഷം സി.എ. കോഴ്‌സിന് ചേരാം; രജിസ്‌ട്രേഷന് ഇങ്ങനെ\nഉയരങ്ങൾ കീഴടക്കാൻ ചാർട്ടേഡ് അക്കൗണ്ടൻസി\nചാര്‍ട്ടേഡ് അക്കൗണ്ടിങ് പഠിക്കാം: ജോലി ഉറപ്പ്


sabrimala | ഏഴ് തവണ ശബരിമല മേൽശാന്തിക്കായി പേര് നൽകി; മൂന്ന് തവണ അന്തിമ പട്ടികയിലെത്തി; ഇത്തവണ ദൈവ നിയോഗവും; തിരൂർ തിരുനാവായ അരീക്കര മനയിലെ എകെ സുധീർ നമ്പൂതിരി ശബരിമല മേൽശാന്തി; മാളികപ്പുറം മേൽശാന്തി ആലുവ പാറക്കടവ് മാടവന മനയിലെ എംഎസ് പരമേശ്വരൻ നമ്പൂതിരിയും - MarunadanMalayali.com\nAugust 17, 2019 | 09:04 AM IST | Permalink\nശബരിമല: അടുത്ത ഒരുവർഷക്കാലത്തേക്കുള്ള ശബരിമല, മാളികപ്പുറം മേൽശാന്തിമാരെ തിരഞ്ഞെടുത്തു. തിരൂർ തിരുനാവായ അരീക്കര മനയിലെ എ.കെ. സുധീർ നമ്പൂതിരിയെയാണ് ശബരിമല മേൽശാന്തിയായി തിരഞ്ഞെടുത്തത്. മാളികപ്പുറം മേൽശാന്തിയായി ആലുവ പാറക്കടവ് മാടവന മനയിലെ എം.എസ്. പരമേശ്വരൻ നമ്പൂതിരിയെയാണ് തിരഞ്ഞെടുത്തത്.\nതിരുനാവായ നാവാമുകുന്ദ ക്ഷേത്രത്തിലെ മേൽശാന്തിയായിരുന്നു തിരൂർ തിരുനാവായ അരീക്കര മനയിലെ എ.കെ. സുധീർ നമ്പൂതിരി. മലബാറിലെ മേജർ ക്ഷേത്രങ്ങളിലെല്ലാം ഇദ്ദേഹം മേൽശാന്തിയായി സേവനമനുഷ്ടിച്ചിട്ടുണ്ട്. നറുക്കെടുപ്പിനായി മലകയറിയെത്തിയ പന്തളം കൊട്ടാരത്തിലെ മാധവ് കെ. വർമയും, കാഞ്ചന കെ. വർമയുമാണ് ശബരിമല മാളികപ്പുറം മേൽശാന്തിമാരെ തിരഞ്ഞെടുത്തത്. ഇരുകുടവും ശ്രീകോവിലിനുള്ളിൽ പൂജിച്ചശേഷമാണ് നറുക്കെടുക്കാൻ പുറത്തേക്ക് നൽകിയത്.\nരണ്ട് വെള്ളിക്കുടങ്ങാണ് നറുക്കെടുപ്പിന് ഉപയോഗിച്ചത്. കഴിഞ്ഞ എട്ട്, ഒമ്പത് തീയതികളിൽനടന്ന അഭിമുഖത്തിലെ മാർക്കിന്റെ അടിസ്ഥാനത്തിൽ രണ്ട് ക്ഷേത്രങ്ങളിലേക്കും ഒമ്പത് പേരുടെ വീതം പട്ടിക തയ്യാറാക്കി ഇവരു പേരുകൾ എഴുതിയ സ്ലിപ്പുകൾ വെള്ളിക്കുടത്തിൽ നിക്ഷേപിച്ചു. ഒന്നാമത്തെ വെള്ളിക്കുടത്തിൽ ശബരിമല മേൽശാന്തിയുടെ പട്ടികയിൽ ഉൾപ്പെട്ട ഒമ്പത് പേരുകൾ എഴുതിയ ഒമ്പത് കടലാസ് തുണ്ടുകളും രണ്ടാമത്തെ കുടത്തിൽ മേൽശാന്തി എന്നെഴുതിയ ഒരു തുണ്ടും ഒന്നുമെഴുതാത്ത എട്ടു തുണ്ടുകളും അടക്കം ഒമ്പതെണ്ണം നിക്ഷേപിക്കുകയാണ് ചെയ്യുന്നത്.\nഏഴ് തവണ ശബരിമല മേൽശാന്തിക്കായി പേര് നൽകിയ സുധീർ നമ്പൂതിരി മൂന്ന് തവണ അന്തിമ പട്ടികയിലെത്തിയ വ്യക്തി കൂടിയാണ്. എല്ലാം ദൈവാനുഗ്രഹമാണെന്ന് സുധീർ നമ്പൂതിരി പറഞ്ഞു.എറണാകുളം പുളിയാനം സ്വദേശിയാണ് മാളികപുറം മേൽശാന്തിയായ പരമേശ്വരൻ നമ്പൂതിരി. അടുത്ത മണ്ഡലകാലം മുതൽ ഒരുവർഷത്തെ ചുമതലയാണ് സുധീർ നമ്പൂതിരിക്ക്. പന്തളം കൊട്ടാരത്തിലെ മാധവ് കെ വർമയാണ് നറുക്കെടുത്തത്. ഇന്റർവ്യൂവിൽ ഉയർന്ന മാർക്ക് നേടിയ ഒമ്പതുപേരുടെ പട്ടികയിൽനിന്ന് മേൽശാന്തി എന്ന് പേരെഴുതിയ എട്ടാമത്തെ നറുക്കാണ് സുധീർ നമ്പൂതിരിയുടെ പേരിൽ വീണത്.\nഇന്റർവ്യൂവിൽ ഉയർന്ന മാർക്ക് നേടിയ9പേർ വീതമുള്ള മേൽശാന്തിമാരുടെ പട്ടികയാണ് രണ്ടിടത്തേക്കുമായി തയ്യാറാക്കിയത്. പന്തളം കൊട്ടാരത്തിലെ കാഞ്ചനവർമയാണ് മാളികപ്പുറത്തെ മേൽശാന്തിയെ നറുക്കെടുത്തത്ക. ശബരിമല സ്പെഷ്യൽ കമ്മീഷണർ എം മനോജ്, ദേവസ്വം ബോർഡ് പ്രസിഡന്റ് എ പത്മകുമാർ, മെംബർമാരായ കെ പി ശങ്കരദാസ്, അഡ്വ. വിജയകുമാർ, ദേവസ്വം കമ്മീഷണർ എം ഹർഷൻ എന്നിവരുടെ നേതൃത്വത്തിലായിരുന്നു നറുക്കെടുപ്പ്.


January 9, 2022 8:21 am NRI Desk World\nNRI DESK : പാകിസ്ഥാനിലുണ്ടായ ശക്തമായ മഞ്ഞുവീഴ്ച്ചയിൽ 21 പേർ മരണപ്പെട്ടു. പർവതനഗരമായ മുറേയിൽ വാഹനങ്ങൾക്ക് മുകളിലേക്ക് മഞ്ഞുപതിച്ചാണ് അപകടമുണ്ടായത്. കാറിനുള്ളിൽ കുടുങ്ങിയ അഞ്ച് പേർ തണുത്തുറഞ്ഞാണ് മരണപ്പെട്ടതെന്ന് പ്രാദേശിക മാധ്യമങ്ങൾ റിപ്പോർട്ട് ചെയ്യുന്നു. കഴിഞ്ഞ രണ്ട് മൂന്ന് ദിവസങ്ങളായി പർവ്വത മേഖലകളിൽ അതിശൈത്യം തുടരുകയാണ്.\nഇവിടെ വാഹനങ്ങളിൽ സഞ്ചരിച്ചിരുന്നവർ മഞ്ഞുവീഴ്ചയെ തുടർന്ന് കുടുങ്ങുകയും അപകടത്തിൽപ്പെടുകയുമായിരുന്നു. മിക്കവരും ഹൈപ്പോതെർമിയ ബാധിച്ചാണ് മരിച്ചത്. ശരീരത്തിൽ പൊടുന്നനെ താപനില കുറയുന്ന അവസ്ഥയാണിത്. കാറിലെ ഹീറ്ററുകൾ തുടർച്ചയായി ദീർഘനേരം പ്രവർത്തിച്ചതുമൂലം കാറിനുള്ളിൽ നിന്നുണ്ടായ കാർബൺ മോണോക്‌സൈഡ് വിഷവാതകം ശ്വസിച്ചും ചിലർ മരണപ്പെട്ടു. മരിച്ചവരിൽ ഇസ്ലാമാബാദ് പോലീസിലെ രണ്ട് ഓഫീസർമാരും ഏഴംഗ കുടുംബാംഗങ്ങളുമുണ്ട്.\nമഞ്ഞു വീഴ്ച്ച കാരണം വിനോദ സഞ്ചാര മേഖലകളിലൊന്നായി മാറിയ പ്രദേശമാണ് മുറേ. നിരവധി സഞ്ചാരികളാണ് എല്ലാ വർഷവും മഞ്ഞു വീഴ്ച്ച ആസ്വദിക്കാനായി ഇവിടെയെത്തുന്നത്. ഇത്തവണ സമാന രീതിയിൽ നൂറു കണക്കിന് സഞ്ചാരികൾ പ്രദേശത്ത് എത്തിച്ചേർന്നിരുന്നു. അപ്രതീക്ഷിതമായി ഒട്ടനവധി വിനോദ സഞ്ചാരികൾ എത്തിയതോടെ മുറേ നഗരത്തിലും തൊട്ടടുത്ത നഗരത്തിലും വലിയ ഗതാഗതക്കുരുക്കിനു കാരണമായിയിരുന്നു. പ്രദേശത്ത് അവശ്യ സാധനങ്ങൾക്ക് ജനങ്ങൾ പ്രയാസപ്പെടുന്നതായിട്ടാണ് വിവരം. സഞ്ചാരികൾ താമസിക്കുന്ന മിക്ക റിസോർട്ടുകളിലും പാചക വാതകം ഉൾപ്പെടെയുള്ളവ തീർന്നിരിക്കുകയാണ്. കുടിവെള്ള ക്ഷാമവും പ്രദേശത്തുണ്ട്.\nഅതേസമയം ഇത്ര വലിയ ഒരു ദുരന്തം നേരിട്ടത്തോടെ പ്രദേശത്തെ ദുരന്ത മേഖലയായി പ്രഖ്യാപിച്ചിരിക്കുകയാണ്. അർധസൈനിക വിഭാഗത്തിന്റെയും പ്രത്യേക സൈനിക വിഭാഗത്തിന്റെയും സഹായത്തോടെയാണ് രക്ഷാപ്രവർത്തനം നടത്തിയത്. നിരവധി വാഹനങ്ങൾ മഞ്ഞിൽ നിന്ന് പുറത്തെടുത്തെങ്കിലും ഇപ്പോഴും നൂറുക്കണക്കിന് വാഹനങ്ങൾ മഞ്ഞിൽ പുതഞ്ഞുകിടക്കുകയാണെന്നാണ് വിവരം.\nTags: PAKISTHAN / SNOW FALL / 21 DEATH'


ഗൂഗിളിന്‍റെ റോബോട്ടിക് സ്വപ്നങ്ങള്…. - Boolokam\nHome Video ഗൂഗിളിന്‍റെ റോബോട്ടിക് സ്വപ്നങ്ങള്….\nഗൂഗിളിന്‍റെ റോബോട്ടിക് സ്വപ്നങ്ങള്….\nറോബോട്ടിക് രംഗത്തെ ഏറ്റവും കരുത്തുറ്റ കമ്പനികളിലൊന്നായ ബോസ്റ്റണ് ഡൈനാമിക്‌സിന്റെ സഹായത്തോടെ ഗൂഗിള് അവരുടെ റോബോട്ടിക് സ്വപ്നങ്ങള്‍ക്ക് പുതിയ നിറം പകരുന്നു. പല ഉന്നത റോബോട്ടിക് നിര്‍മ്മാണ കമ്പനികളും ഇപ്പോള് ഗൂഗിളിന്റെ സഹായത്തില് പുതിയ പരീക്ഷനഗല് ആരഭിച്ചുകഴിഞ്ഞിരിക്കുന്നു. റോബോട്ടിക് രംഗത്തെ കരുത്തുറ്റ കമ്പനികളിലൊന്നായ ബോസ്റ്റണ് ഡൈനാമിക്‌സിനെയാണ് ഗൂഗിള് ഇപ്പോള് വിലക്ക് വാങ്ങിയിരിക്കുന്നത്. എത്ര തുകക്കാണ് ഈ കമ്പനി ഗൂഗിള് ഏറ്റെടുത്തതെന്നുവ്യക്തമല്ല.\nബിഗ് ഡോഗ് , ചീറ്റ, വൈല്‍ഡ് ക്യാറ്റ്, അത്‌ലസ് എന്നിങ്ങനെയുള്ള പേരുകളില് മൊബൈല് റോബോട്ടുകളുടെ വലിയൊരു നിര തന്നെ സൃഷ്ടിച്ചിട്ടുള്ള കമ്പനിയാണ് ബോസ്റ്റണ് ഡൈനാമിക്‌സ്. പെന്റഗണിന് വേണ്ടി മൊബൈല് റിസര്‍ച്ച് റോബോട്ടുകള് നിര്‍മിച്ചുനല്‍കുന്ന കമ്പനിയാണിത്. അന്തരാഷ്ട്ര പ്രശസ്തിയാര്‍ജിച്ചിട്ടുള്ള ബോസ്റ്റണ് ഡൈനാമിക്‌സ്, മസാച്യൂസെറ്റ്‌സിലെ വാല്‍താം കേന്ദ്രമായി പ്രവര്‍ത്തിക്കുന്ന കമ്പനിയാണ്.\nപ്രധാനമായും9മോഡലുകളിലാണ് ബോസ്റ്റണ് ഡൈനാമിക്‌സ് ഇപ്പോള് രേബോട്ടുകളെ ഇറക്കിയിട്ടുള്ളത്. അവയെ നിങ്ങള്‍ക്ക് താഴെ കാണാം.\n1. ലഗ്ഗിഡ് സ്ക്വാഡ് സപ്പോര്‍ട്ട് സിസ്റ്റം\nഅസാധാരണമാംവിധം ചുറുചുറുക്കുള്ള റോബോട്ടുകള് രൂപകല്‍പ്പന ചെയ്യുന്നതില് ബോസ്റ്റണ് ഡൈനാമിക്‌സ് വലിയ കുതിപ്പ് തന്നെ നടത്തിയിരുന്നു. ‘വൈല്‍ഡ്ക്യാറ്റ്’ എന്ന റോബോട്ടിന്റെ പ്രകടനം എന്തെന്നറിയാന് ചുവടെയുള്ള വീഡിയോ ഒന്ന്കണ്ടുനോക്കൂ….\nPrevious articleഞങ്ങളുടെ ഉപ്പാപ്പ …..\nNext articleആഹാരവും ലാബില് ഉണ്ടാക്കുന്ന കാലം\nഗൂഗിള് ഓഫീസ്: നിങ്ങള് സ്വപ്നം കാണുന്നതിനും അപ്പുറത്ത് – ചിത്രങ്ങള്\nയുവതിയുവാക്കള് ജോലി ചെയ്യാന് കൊതിക്കുന്ന ചില സ്വപ്ന കമ്പനികള് !


ഫലങ്ങൾ 21-30/ 42 (തിരയൽ സമയം: 0.004 സെക്കൻറുകൾ).\nആഡിറ്റിങ് മാനവികം-സാമ്പത്തികശാസ്ത്രം കണക്കുകളും രേഖകളും സൂക്ഷ്മമായി പരിശോധിക്കുന്ന സമ്പ്രദായം. ഒരു വ്യാപാരസ്ഥാപനത്തിന്റെയോ പൊതു സ്ഥാപനത്തിന്റെയോ ധനപരമായ പ്രവർത്തനങ്ങൾ, ലാഭനഷ്ടക്കണക്കുകൾ, ബാക്കിപത്രം എന്നിവയുടെ നിജസ്ഥിതി അറിയുന്നതിനുവേണ്ടിയാണ് ഈ സമ്പ്രദായം നടപ്പിലാക്കുന്നത്.\nഇന്‍ഡസ്റ്റ്രിയല് മാനേജ്മെന്റ് മാനവികം-സാമ്പത്തികശാസ്ത്രം ശാസ്ത്രീയമായ അടിസ്ഥാനത്തിൽ ആസൂത്രണം ചെയ്ത വ്യവസായഭരണം.\nഇന്‍കം സ്റ്റേറ്റ്മെന്റ് മാനവികം-സാമ്പത്തികശാസ്ത്രം ഒരു വാണിജ്യസ്ഥാപനത്തിന്റെ സാമ്പത്തികസ്ഥിതി വ്യക്തമാക്കുന്ന ഏറ്റവും പ്രധാനപ്പെട്ട രേഖ.\nകമ്മട്ടം മാനവികം-സാമ്പത്തികശാസ്ത്രം സർക്കാരിന്റെ ആധികാരികതയോടെ നാണയങ്ങൾ നിർമിക്കുന്ന സ്ഥാപനം.\nഉപഭോഗം മാനവികം-സാമ്പത്തികശാസ്ത്രം മനുഷ്യൻ അവന്റെ സ്വന്തം തൃപ്തിക്കുവേണ്ടി ചരക്കുകളും സേവനങ്ങളും ഉപയോഗിക്കുന്ന പ്രക്രിയ\nഉപയോഗിത മാനവികം-സാമ്പത്തികശാസ്ത്രം ഒരു സാധനമുപയോഗിക്കുമ്പോൾ ലഭിക്കുന്ന തൃപ്തി. പ്രസിദ്ധ ധനശാസ്ത്രജ്ഞനായ ആൽഫ്രഡ് മാർഷൽ ഇതിനെക്കുറിച്ച് നടത്തിയ പഠനങ്ങൾ പ്രതിപാദിക്കുന്നു.\nഅംഗീകൃത മൂലധന സ്റ്റോക്ക് മാനവികം-സാമ്പത്തികശാസ്ത്രം ഒരു കമ്പനിക്ക് പരമാവധി ശേഖരിക്കാവുന്ന മൂലധനം. ആധികാരികമായി വില്ക്കാവുന്ന ഓഹരികളുടെ പരമാവധി എണ്ണവും അവയുടെ മൂല്യവുമാണ് ഇവിടെ സൂചിപ്പിക്കുന്നത്.\nആനുയിറ്റി മാനവികം-സാമ്പത്തികശാസ്ത്രം വാർഷിക വേതനം. ക്ലിപ്ത ഗഡുക്കളായി നല്കപ്പെടുന്ന ഏതുതരം വേതനത്തിനും ഈ പേര് പറയുന്നു.


column by Madhavadas | തമിഴക 'അമ്മ'യും കേരള 'അമ്മ'യും: അടിച്ചമർത്തൽ ഫാസിസമാവുന്ന വിധം - MarunadanMalayali.com\nSeptember 30, 2014 | 02:04 PM IST | Permalink\nഅമ്മയെന്ന വാക്കുകേൾക്കുമ്പോൾ, ഡോ സുകുമാർ അഴീക്കോട് മുമ്പ് ചൂണ്ടിക്കാട്ടിയപോലെ നാം പെറ്റമ്മയെ മറന്നുപോയിട്ട് കാലമെത്രയായി. മൂന്ന് അമ്മമാരാണ് പെട്ടെന്ന് നമ്മുടെ മനസ്സിലേക്ക് ഓടിവരിക. ഒന്ന് സാക്ഷാൽ മാതാഅമൃതാന്ദമയി, രണ്ട് സിനിമാതാര സംഘടനയായ അമ്മ, മൂന്ന് തമിഴ്‌നാട് മുഖ്യമന്ത്രി 'പുരൈട്ചി തലൈവി' ജയലളിത. ( അഴീക്കോട് മാഷ് ചൂണ്ടിക്കാട്ടിയപോലെ പെറ്റമ്മയെ വയോധികസദനത്തിലാക്കി, നാം ഡ്യൂപ്‌ളിക്കേറ്റ് അമ്മയുടെ ആലിംഗനത്തിനായി മണിക്കൂറുകൾ വരിനിൽക്കുന്നു!) പൊതുസമൂഹത്തിന് പ്രത്യേകിച്ചൊരു ഗുണവും ദോഷവുമില്ലാത്തതിനാൽ സിനിമാ അമ്മയെ ഇവിടെ ഒഴിവാക്കുന്നു. ലോകത്തിലെ ഏറ്റവും മഹത്തരമായ പദങ്ങളിൽ ഒന്നായ അമ്മയുടെ പേരിൽ അറിയപ്പെടുന്ന രണ്ടു ഇന്ത്യൻ വ്യക്തിത്വങ്ങളും അവർ തമ്മിലുള്ള താരമത്യങ്ങളും വൈജാത്യങ്ങളുമാണ് ഇവിടെ നിരീക്ഷിക്കുന്നത്.\nഅറിയപ്പെടുന്ന പേരിലെ ബാഹ്യമായ സാമ്യം മാത്രമല്ല. രണ്ടുപേരും രണ്ടു സംസ്ഥാനങ്ങളിലെ അനൗദ്യോഗിക ബ്രാൻഡ് അംബാസിഡർമാരായി ഉദിച്ചുവരുന്ന കാലമായിരുന്നു കടന്നുപോയത്. തമിഴ്‌നാട്ടിൽ നഗരങ്ങളിൽ അമ്മ ഹോട്ടലും, അമ്മ കുടിവെള്ളവും, അമ്മ സിമന്റുമൊക്കെയായി ജനങ്ങളുടെ രക്ഷകയാവാൻ ഈ 64 കാരിക്ക് കഴിയുന്നു. സൂനാമി പുനരധിവാസത്തിലടക്കം സംസ്ഥാന സർക്കാറിനുപോലും കഴിയാത്തത് ഒറ്റക്ക്‌ചെയ്ത് കേരളത്തിലെ ഏറ്റവും സമ്പത്തും അധികാരവും ആൾബലവും അനുയായികളുമുള്ള വനിതയായി വളർന്നിരിക്കയാണ്, പൂർവാശ്രമത്തിൽ സുധാമണിയെന്നപേരിൽ അറിയപ്പെട്ട ഈ 61കാരി. ആദ്യത്തെ അമ്മ ഇന്ന് പരപ്പന അഗ്രഹാര ജയിലിലാണ്. ബലാൽസംഗം, കൊലപാതകം, വിദേശ നാണയ വിനിമയ ലംഘനം, കെട്ടിട നിർമ്മാണ ചട്ട ലംഘനം, നികുതിവെട്ടിപ്പ് എന്നിങ്ങനെ ആ ജീവനാന്തം ജയിലിൽ കിടക്കാവുന്ന ആരോപണം ഉണ്ടായിട്ടും കേരള അമ്മയുടെപേരിൽ ഒരു എഫ്‌ഐആർ ഇടാനായിട്ടില്ല. അവരുടെ 61-ാം പിറന്നാൾ കേന്ദ്ര ആഭ്യന്തരമന്ത്രി രാജ്‌നാഥ്‌സിങ് വന്ന് ഉദ്ഘാടനം ചെയ്യുന്നു. അതാണ് ഇന്ത്യൻ ജനാധിപത്യവും ഇന്ത്യൻ വ്യാജ ആത്മീയതയും തമ്മിലുള്ള പ്രധാനമാറ്റം. ഒവി വിജയൻ എഴുതിയതുപോലെ സനാതനമായ ദുർഗദ്ധം.\nധനം അവർക്ക് ലഹരി\nഓർത്തുനോക്കുക, ഒരാൾക്ക് എന്തിനാണ്, 750 ജോഡി ചെരുപ്പുകൾ, 10,5000 സാരികൾ, 20000 ഏക്കർ ഭൂമി, വെണ്ണക്കൽ പതിച്ച കക്കൂസുകൾ(ജയലളിതയുടെ ഒരു ബാത്ത്‌റൂം കണ്ട് മുൻ ബംഗാൾ മുഖ്യമന്ത്രി ജ്യോതിബാസു അന്തംവിട്ടുപോയതായി വാർത്തയുണ്ടായിരന്നു). സ്വത്തു സമ്പാദിക്കയായിരുന്നു ജയയുടെ ലക്ഷ്യമെങ്കിൽ, കോൺഗ്രസ് നേതാക്കൾ കഴിഞ്ഞ യുപിഎ ഭരണകാലത്ത് ചെയ്തപോലെ അവർക്കത് നിഷ്പ്രയാസം സ്വിസ് ബാങ്കിൽ അക്കൗണ്ടാക്കാമായിരുന്നു. പക്ഷേ സംഭവിച്ചതെന്താണ്. അധികാരം അവർക്ക് ലഹരിയായി. തുടക്കത്തിലേ ചികിൽസ തുടങ്ങിയില്‌ളെങ്കിൽ, ഒരു മനോരോഗ വിദഗ്ധനും രക്ഷിക്കാൻ കഴിയാത്ത വിധത്തിൽ ഇത് വളരും. അനധികൃതമായി സ്വത്ത് സമ്പാദിക്കൽ ഹോബിയായി. എന്റെ ദൃഷ്ടി വീഴുന്നിടമെല്ലാം എനിക്കുള്ളതാണെന്ന, തമ്പുരാൻ സിനിമകളിലെ മാടമ്പിത്തരം ബാധിച്ചു. ജയലളിതയുടെ വാഹനമിടിച്ചുതന്നെ നിരവധിപേർ പരലോകത്തെത്തി. അവരുടെ വാഹനം പോകുന്നതിന്റെ പത്തുകിലോമീറ്റർ ചുറ്റളവിൽ ജനജീവിതം സ്തംഭിച്ചു. (കെ കരുണാകരന്റെ പ്രതാപകാലത്തെ സർക്കാർ കാറുകളുടെ ചീറിപ്പായലുകൾ ഓർത്തുപോവുന്നു) സ്വന്തം പാർട്ടിയിലെ നേതാക്കാൾ മണിക്കുറുകൾ വെയിലത്തുനിന്ന് തന്റെ പാദംതൊട്ട് നിറുകയിൽവെക്കണമെന്ന് അവർ ശഠിച്ചു. ജയക്കുമുന്നിൽ സാഷ്ടാംഗം പ്രണമിക്കുന്ന, പനീർ ശെൽവത്തിന്റെ ചിത്രം ഇപ്പോഴും വൈറലാണ്.ഓർത്തുനോക്കുക, ഒരാൾക്ക് എന്തിനാണ്, 750 ജോഡി ചെരുപ്പുകൾ, 10,5000 സാരികൾ, 20000 ഏക്കർ ഭൂമി, വെണ്ണക്കൽ പതിച്ച കക്കൂസുകൾ(ജയലളിതയുടെ ഒരു ബാത്ത്‌റൂം കണ്ട് മുൻ ബംഗാൾ മുഖ്യമന്ത്രി ജ്യോതിബാസു അന്തംവിട്ടുപോയതായി വാർത്തയുണ്ടായിരന്നു). സ്വത്തു സമ്പാദിക്കയായിരുന്നു ജയയുടെ ലക്ഷ്യമെങ്കിൽ, കോൺഗ്രസ് നേതാക്കൾ കഴിഞ്ഞ യുപിഎ ഭരണകാലത്ത് ചെയ്തപോലെ അവർക്കത് നിഷ്പ്രയാസം സ്വിസ് ബാങ്കിൽ അക്കൗണ്ടാക്കാമായിരുന്നു. പക്ഷേ സംഭവിച്ചതെന്താണ്. അധികാരം അവർക്ക് ലഹരിയായി. തുടക്കത്തിലേ ചികിൽസ തുടങ്ങിയില്‌ളെങ്കിൽ, ഒരു മനോരോഗ വിദഗ്ധനും രക്ഷിക്കാൻ കഴിയാത്ത വിധത്തിൽ ഇത് വളരും.\nഅങ്ങനെ ഒരു വെയിലത്തുനിർത്തലാണ് ജയയെ കുടുക്കിയതും. സുബ്രമണ്യം സാമിയോട് ഒരിക്കൽ ഇതേപോലെ പെരുമാറി. വൈരനിര്യാതന ബുദ്ധിയിൽ നമ്മുടെ വിഎസിന്റെ അമ്മായിഅപ്പനായിവരും സാമി. അതോടെ ഇവളെ നിലക്കുനിർത്തണമെന്ന് അദ്ദേഹം തീരുമാനിച്ചു. അല്ലാതെ സാമിയുടെ ജീവിതം എടുത്തുപരിശോധിച്ചു നോക്കൂ. അഴിമതി വേരറത്തുനീക്കണം എന്ന വാശിയൊന്നും അദ്ദേഹത്തിനില്ല. സ്വന്തക്കാർ അഴിമതി നടത്തിയാൽ സാമിക്ക് ഒരു പ്രശ്‌നവുമില്ല. അതുപോട്ടെ എന്തിന്റെ പേരിലായാലും ഇത്തരമൊരു നിയമ നടപടിയിലേക്ക് സധൈര്യം നീങ്ങിയ സാമിയെ അഭിനന്ദിക്കണം.\nഇനി മാതാ അമൃതാന്ദമയിയെക്കുറിച്ച് മഠത്തിൽനിന്ന് രക്ഷപ്പെട്ട, അമ്മയുടെ സന്തത സഹചാരിയായിരുന്ന ഗായത്രി എന്ന ഗെയിൽ ട്രെഡ്‌വെൽ എഴുതിയത് വായിച്ചുനോക്കുക. 'സ്വർണത്തോടും പണത്തോടും ഒടുങ്ങാത്ത ആർത്തിയായിരുന്നു 'അമ്മ'ക്കുണ്ടായിരുന്നത്. കോടികളുടെ ആസ്തിയുള്ളപ്പോഴും കാന്റീനിലെ ചായ വിറ്റപണംപോലും തന്റെ കൈയിൽ നേരിട്ട് കിട്ടണമെന്ന് അവർ ശഠിച്ചിരുന്നു. ഇതുതന്നെയാണ് അമൃതാ സൂപ്പർ സ്‌പെഷ്യാലിറ്റി ആശുപത്രിയുടെ കാര്യത്തിലൊക്കെ കൃത്യമായി പ്രവർത്തിക്കുന്നത്. കോടികളുടെ ലാഭമുണ്ടായിട്ടും, ചത്തുപണിയെടുക്കുന്ന നഴ്‌സുമാർക്ക് നക്കാപ്പിച്ച ശമ്പളത്തിന് പണിയെടുപ്പിക്കുന്നു. അതായത് കാശില്ലാത്തതല്ല പ്രശ്‌നം. അധികാര ലഹരിയാണ്. മറ്റുള്ളവന്റെ കഷ്ടപ്പാടുകാണുമ്പോഴുണ്ടാവുന്ന രഹസ്യ സുഖവും, എന്നിട്ട് അതിലേക്ക് അൽപ്പം സഹായംചെയ്ത് ഗർവ് നടിക്കയുംചെയ്യുന്ന മാനസികാവസ്ഥ.\nഅഴിമതിക്കേസുകളും മുഖ്യമന്ത്രിസ്ഥാനം നഷ്ടമാവലും തൊട്ടുള്ള സംഭവവികാസങ്ങൾ സത്യത്തിൽ ജയലളിതയിൽ ഷോക്ക് ട്രീറ്റ്‌മെന്റിന് സമാനമായ അവസ്ഥയുണ്ടാക്കിയിരിക്കണം. അല്ലെങ്കിൽ അവർ ബോധപൂർവം താൻ മാറിയെന്ന ഇമേജ് സൃഷ്ടിച്ചു. ഒരു സാധാരണ സാരിയും കമ്മലും മാത്രമായി പിന്നീടങ്ങോട്ട് അവരുടെ വേഷം. അധികാര ഗർവിന്റെ 'തലൈവി' യിൽനിന്ന് ജനങ്ങൾ സ്‌നേഹിക്കുന്ന 'അമ്മ'യിലേക്കത്തൊൻ അവർ ബോധപൂർവം നിരവധി ഇടപെടലുകൾ നടത്തി (തുള്ളൽക്കാരി സുധാമണി 'അമ്മ'യായതും ഇതും പരിശോധിക്കുമ്പോൾ അത്ഭുദകരമായ സാദൃശ്യങ്ങൾ കാണാം.) 'അമ്മ' ഹോട്ടൽ തൊട്ട്, 'അമ്മ' സിമന്റുവരെയുള്ള വിലക്കുറവിന്റെ ഉൽപ്പന്നങ്ങളും സൗജന്യ റേഷൻ അടക്കമുള്ള നിരവധി പദ്ധതികളും വഴി അവർ ജനത്തെ കൈയിലെടുത്തു. അതുകൊണ്ടുതന്നെ, അഴിമതിക്കേസിൽ കോടതി നാലുവർഷം തടവും നൂറുകോടിരൂപ പിഴയും വിധിച്ചിട്ടും ജനം അവരെ വാഴ്‌ത്തുന്നു. നമ്മുടെ 'അമ്മക്കും' ഇതേ അവസ്ഥയല്ലേ? ആജീവനാന്തം റാഗിയുണ്ട (ഇപ്പോൾ ഗോതമ്പുണ്ട മെനു മാറിയിട്ടുണ്ട് ) തിന്നാവുന്ന വകുപ്പുണ്ടായിട്ടും ജനം അവരെ വാഴ്‌ത്തുന്നു.\nഅഴിമതിയോട് നമ്മുടെ പൊതുസമൂഹത്തിന്റെ മനസ്സ് എങ്ങനെ പൊരുത്തപ്പെടുന്നുവെന്ന് നോക്കുക. തമിഴ്‌നാട്ടിലെ ഇംഗ്ലീഷ് മാദ്ധ്യമ പ്രവർത്തകരും എന്തിന് സാംസ്‌ക്കാരിക പ്രവർത്തകരിൽ നല്ലൊരുഭാഗവും ഇന്ന് ജയയുടെ കൂടെയാണ്. പിന്നെ പൊതുജനത്തിന്റെ കാര്യം പറയാനുണ്ടോ. ഇത്രയൊക്കെ വികസനം നടക്കുമ്പോൾ അൽപ്പസ്വൽപ്പം ധനാപഹരണം നടത്തിയാലും തെറ്റില്ലെന്ന് അവർ വിശ്വസിക്കുന്നു. എന്നാൽ കുറെ സൗജന്യങ്ങൾകൊടുത്ത് യാചക സമാനമായ ഒരു മനസ്സുണ്ടാക്കുന്നതിന് പകരം, തമിഴ് ജനതയ്ക്ക് സ്വന്തമായി കാലുറപ്പിച്ച് നിൽക്കാനുള്ള എന്തെങ്കിലും വികസന പദ്ധതികൾ ഇവർ കൊണ്ടുവന്നിട്ടുണ്ടോ. (ചാരുനിവേദിതയെപ്പോലുള്ള അപൂർവം തമിഴ് എഴുത്തുകാർമാത്രമാണ് ഇക്കാര്യങ്ങളെപ്പറ്റി സംസാരിക്കാൻ ധൈര്യം കാണിക്കാറ്) എല്ലാം ഗവൺമെന്റിൽ നിന്ന് സൗജന്യമായി കിട്ടണമെന്ന അധ്വാനവിരുദ്ധ ചിന്തയാണ് സത്യത്തിൽ ജയയുടെ സോഷ്യലിസം. (നമ്മുടെ മാണിസാറിന്റെ മാർകിസവും അധ്വാനവർഗ സിദ്ധാന്തവും ഓർമവരുന്നു!) കാശുള്ളവൻ കുറേക്കുടി കാശുകാരനാവുകയും, ദരിദ്രൻ സർക്കാർ സൗജന്യങ്ങളുടെ ഉച്ചിഷ്ടം ഭക്ഷിച്ച് കഴിയുകയും ചെയ്യുന്ന അവസ്ഥ. ഭൂപരിഷ്‌ക്കരണ നിയമം നടപ്പാകാത്ത ഈ നാടിന്റെ ഗ്രാമങ്ങളിൽ ഇപ്പോഴും നാഗരികമായ ഫ്യൂഡൽ വ്യവസ്ഥ തന്നെയാണ്. കോയമ്പത്തൂർ നഗരത്തിൽപോലും മൂന്നു മണിക്കുറാണ് പവർകട്ട്. വെള്ളമില്ല, വെളിച്ചമില്ല, നഗരങ്ങളിൽ ശുദ്ധവായുപോലുമില്ല. പിന്നെന്തുവികസനം. ആകെ നടക്കുന്നത് തലങ്ങും വിലങ്ങുമുള്ള ഫ്‌ലൈ ഓവർ അടക്കമുള്ള നിർമ്മാണ പ്രവർത്തനങ്ങളാണ്. അതുകൊണ്ടുതന്നെ തമിഴർ മറ്റിടങ്ങളിൽപോയി ജോലിയെടുക്കുന്ന അവസ്ഥ കുറഞ്ഞെന്നല്ലാതെ, തമിഴ്‌നാടിനെ ഒരു ക്ഷേമരാഷ്ട്രമാക്കി മാറ്റാനുള്ള്ള യാതൊരു നടപടിയും ജയയുടെ ഭാഗത്തുനിന്ന് ഉണ്ടായിട്ടില്ല. അത്തരം പദ്ധതികൾ ആസൂത്രണം ചെയ്യാനുള്ള ലോകപരിചയമോ, അനുഭവമോ, വിജ്ഞാനമോ ഒന്നും അവർക്കില്ല. പിന്നെ ചായയും ചോറും സിമന്റും വാഷിങ്ങ്‌മെഷീനും ടെലിവിഷനുമൊക്കെ വിലകുറച്ച് നൽകുന്നത് ജയയുടെ തറവാട്ടിൽനിന്നെടുത്തിട്ടല്ല. സർക്കാർ സബ്‌സിഡികളും ഇളവുകളും വഴിയാണ്. അതായത് ജനങ്ങളിൽനിന്ന് പരിക്കുന്ന നികുതിപ്പണം മറ്റൊരുരീതിയിൽ തിരിച്ചുനൽകുന്നുവെന്ന് മാത്രം. അതാണ് ആനക്കാര്യമായി അവതരിപ്പിക്കപ്പെടുന്നത്.സ്വർണത്തോടും പണത്തോടും ഒടുങ്ങാത്ത ആർത്തിയായിരുന്നു 'അമ്മ'ക്കുണ്ടായിരുന്നത്. കോടികളുടെ ആസ്തിയുള്ളപ്പോഴും കാന്റീനിലെ ചായ വിറ്റപണംപോലും തന്റെ കൈയിൽ നേരിട്ട് കിട്ടണമെന്ന് അവർ ശഠിച്ചിരുന്നു. ഇതുതന്നെയാണ് അമൃതാ സൂപ്പർ സ്‌പെഷ്യാലിറ്റി ആശുപത്രിയുടെ കാര്യത്തിലൊക്കെ കൃത്യമായി പ്രവർത്തിക്കുന്നത്. കോടികളുടെ ലാഭമുണ്ടായിട്ടും, ചത്തുപണിയെടുക്കുന്ന നഴ്‌സുമാർക്ക് നക്കാപ്പിച്ച ശമ്പളത്തിന് പണിയെടുപ്പിക്കുന്നു. അതായത് കാശില്ലാത്തതല്ല പ്രശ്‌നം. അധികാര ലഹരിയാണ്. മറ്റുള്ളവന്റെ കഷ്ടപ്പാടുകാണുമ്പോഴുണ്ടാവുന്ന രഹസ്യ സുഖവും, എന്നിട്ട് അതിലേക്ക് അൽപ്പം സഹായംചെയ്ത് ഗർവ് നടിക്കയുംചെയ്യുന്ന മാനസികാവസ്ഥ.\nഇതേ അവസ്ഥയാണ് കേരള അമ്മക്കും. ഇന്ത്യൻ ആത്മീയ ചക്രവാളത്തിലെ അത്ഭുദമെന്നൊക്കെ സ്തുതിപാഠകർ വിശേഷിപ്പിക്കാറുണ്ടെങ്കിലും ഇന്ത്യൻ ആത്മീയതെയെക്കുറിച്ചോ, ഇന്ത്യൻ വേദോപനിഷത്തിനെക്കുറിച്ചോ അവർക്ക് യാതൊരു ധാരണയുമില്ല. ഓഷോ രജനീഷിന്റെ പുസ്തകങ്ങൾ ബാലുസ്വാമിയെന്ന, സ്വാമി അമൃതസ്വരൂപാനന്ദ കോപ്പിയടിച്ചാണ് ആദ്യകാലത്ത് അമ്മയുടെ പ്രഭാഷണങ്ങൾ തയാറാക്കിയതെന്ന്, ഗെയിൽ ട്രെഡ്‌വെൽ എഴുതിയിരുന്നു. അമേരിക്കയിലും മറ്റും പോകുമ്പോൾ ഇത് ഓഷോയുടെ ഭക്തർ കണ്ടുപിടിച്ചാൽ അത് കേസാകുമെന്ന് താൻ ഭയപ്പെട്ടിരുന്നതായും ട്രെഡ്‌വെൽ പറയുന്നു. തമിഴ്‌നാട്ടിലെ അമ്മയ്ക്ക് സർക്കാറിന്റെ കാശാണെങ്കിൽ ഇവിടെ സംഭാവനയായി കിട്ടുന്ന കാശിന്റെ ഒരുഭാഗം പാവങ്ങൾക്കായി ചെലവിട്ട് ആരാധനനേടുന്നു. രണ്ടിടത്തും അവനവന്റെ കാശ് സുരക്ഷിതം.\nഅടിച്ചമർത്തപ്പെട്ട ലൈംഗികോർജവും ഫാസിസവും\nഒട്ടും സന്തോഷകരമല്ലാത്ത ബാല്യത്തിലൂടെയും കൗമാരത്തിലൂടെയുമാണ് ജയലളിത ജയറാം കടന്നുപോയത്. നന്നെ ചെറുപ്പത്തിലെ പിതാവ് മരിച്ച അവർക്ക് ചെറുപ്പത്തിൽ കൂട്ടുകാരികൾ വളരെ കുറവായിരുന്നു. അമ്മ വേദവല്ലി സിനിമാ നടിയായിരുന്നെങ്കിലും ജയ ഹൈസ്‌ക്കൂളിൽ എത്തിയപ്പോൾ തന്നെ കുടുംബം സാമ്പത്തികമായി ക്ഷയിക്കാൻ തുടങ്ങി. അങ്ങനെ 16 വയസ്സിൽ വെള്ളിത്തിരയുടെ ലോകത്തേക്ക് എടുത്തചാടപ്പെട്ട ഒരു പെൺകുട്ടിക്ക് എന്തെല്ലാം ചതിക്കുഴികളായിരിക്കണം, പുരഷകേന്ദ്രീകൃതമായ കോടമ്പോക്കം സിനിമാലോകം കരുതിവച്ചത്. സ്വന്തം പിതാവിന്റെ പ്രായമുള്ള എംജിആറിന്റെ 'ഇദയക്കനിയായി' അവർ പിന്നീട് വളർന്ന കാര്യം മാത്രമേ മുഖ്യധാരാ മാദ്ധ്യമങ്ങൾ എഴുതൂ. അതിനിടയിൽ അവർ ഒഴുക്കിയ കണ്ണീർ ആരും കാണുന്നില്ല. ആരാധകർ 'ഇദയക്കനിയെന്നു' വിളിക്കമ്പോൾ, അസൂയക്കാരും ശത്രുക്കളും എംജിആറിന്റെ വെപ്പാട്ടി എന്നേവിളിക്കൂ. അത് ലോക നിയമം. (എംജിആറിന്റെ ആ ശവമഞ്ചത്തിൽനിന്ന് അദ്ദേഹത്തിന്റെ ഭാര്യ ജാനകിയുടെ ആളുകൾ ചവിട്ടിപ്പുറത്താക്കിയതാണ് സത്യത്തിൽ ജയക്ക് ജീവിതത്തിലെ ഏറ്റവും വലിയ ബ്രേക്ക് ആയത്.) തോഴി ശശികലയിൽനിന്ന് ജയലളിത തേടിയതും ഒരു പക്ഷേ ഒരു കമിതാവിന് സമാനമായ പരിലാളനയായരിക്കണം. ശശികല സ്വന്തം വീടും കുടംബവും ഉപേക്ഷിച്ചാണ് ജയക്കൊപ്പം താമസിച്ചത്. അവസാനം കോടതിയിൽ ശശികല നൽകിയ മൊഴിയിലും പറയുന്നത്, എല്ലാ തെറ്റുകളും തന്റേതാണെന്നും ജയ നിരപരാധിയാണൈന്നുമാണ്.\nഎനിക്കാരുമില്ല എന്ന ഒറ്റപ്പെടലിൽനിന്നാണ് ജയയുടെ എല്ലാം കോംപ്ലക്‌സുകളും തുടങ്ങുന്നത്. ശാരീരിക ആവശ്യങ്ങളേക്കാളുപരി ഒരു പങ്കാളിയിൽ നിന്ന് കിട്ടുന്ന സ്‌നേഹത്തിനും സ്വാന്ത്വനത്തിനും ആ മനസ്സ് തുടിക്കുന്നുണ്ടാവണം. ഇത്തരം മാനസികാവസ്ഥകളെക്കുറിച്ചും ഫാസിസ്റ്റുകൾ ലോകത്തിൽ രൂപാന്തരപ്പെട്ടു വരുന്നതിനെക്കുറിച്ചും നിരവധി പഠനങ്ങൾ സാമൂഹിക ശാസത്രജ്ഞർ നടത്തിയിട്ടുണ്ട്. ക്രൂരത അവർക്ക് രതിമൂർഛക്ക് സമാനമായ അവസ്ഥയാണ് സൃഷ്ടിക്കുന്നതെന്നാണ് അത്തരം പഠനങ്ങളിലെ പൊതുനിഗമനം. അതായത് തന്റെ പാദസേവയിലും പുകഴ്‌ത്തലിലും അവർ തനിക്ക് നഷ്ടമായ ലൈംഗികോർജത്തെയാണ് കണ്ടത്തെുന്നത്. പൊതുജനം കഷ്ടപ്പെടുന്നതുകാണുമ്പോൾ അവർ രഹസ്യമായി ആനന്ദിക്കും. ലൈംഗികബന്ധത്തിനിടെ ഇണയെ സിഗരറ്റുകൊണ്ട് പൊള്ളിച്ച്, ആ വേദനയിൽ പരമാനന്ദം കണ്ടത്തെുന്ന മനോരോഗികളെപ്പോലെ രാഷ്ട്രീയ മനോരോഗികളും നമ്മുടെ നാട്ടിൽ പെരുകുകയാണ്. എത്ര സ്വത്തുണ്ടെന്ന് തിട്ടമില്ലാത്ത ആന്ധ്രയിലെ ജഗൻതൊട്ട്, കാലിത്തീറ്റയിൽപോലും കൈയിട്ടുവാരിയ ലാലുവരെ. കാശുണ്ടാക്കാനല്ല, കക്കലിൽനിന്നുകിട്ടുന്ന മാനസിക ആന്ദത്തിനാണ് അവർ അഴിമതി നടത്തുന്നത് (ഇവരെവച്ചുനോക്കുമ്പോൾനമ്മുടെ ഉമ്മൻ ചാണ്ടിയൊക്കെ കടുംബക്കാരും സ്വന്തക്കാരുമൊക്കെ സുഖിച്ച് ജീവിക്കാൻ വേണ്ടി അല്ലറ ചില്ലറ തരികിടകൾ നടത്തുന്നവർ മാത്രമാണ്) ഗുജറാത്ത് കലാപമൊക്കെനോക്കൂ. ആളിക്കത്തുന്ന അഗ്‌നി കുണ്ഠങ്ങൾക്ക് അരികിൽവച്ച് ഒരാൾക്ക് എങ്ങനെയാണ് ലൈംഗികത ഉണരുക. അതുകൊണ്ടുതന്നെ പുരുഷന്മാരെ ഹോക്കിസ്റ്റിക്കുകൊണ്ട് തലക്കടിച്ച് തീയിലേക്ക് വലിച്ചെറിഞ്ഞശേഷം, അടുത്ത നിമിഷം സ്ത്രീകളെ പിടിച്ചുവലിച്ച് ബലാൽക്കാരംചെയ്യുമ്പോൾ മതാന്ധതയുടെ ലഹരിയാണ് അവർ അനുഭവിച്ചത്. ലൈംഗിക സുഖത്തിന് രണ്ടാം സ്ഥാനമേ വരൂ. അതായത് ഒരു ഉത്സവംപോലെയോ, ആഘോഷങ്ങൾപോലെയൊ ബലാൽത്സംഗത്തെ മതപരമായ ഒരു അനുഷ്ഠാനമാക്കാൻ, എലികൾക്ക്‌പോലും പാലുകൊടുക്കുന്ന ഗുജറാത്തിലെ സംഘികൾക്ക് കഴിഞ്ഞു. അപ്പോൾ അവർക്ക് അഴിഞ്ഞാടാൻ എല്ലാ സൗകര്യവും ഒരുക്കിക്കെടുത്ത നരേന്ദ്ര മോദിയുടെ മാനസിക അവസ്ഥതെന്താണ് . (അയ്യോ, പ്രധാനമന്ത്രിയായതിനാൽ മോദിയെ വിമർശിക്കാൻ പാടുണ്ടോ. യുആർ അന്തമൂർത്തി ചൂണ്ടിക്കാട്ടിയപോലെ മോദി പ്രധാനമന്ത്രിയല്ല യുഎൻ സെക്രട്ടറിയായലും, അമേരിക്കൻ പ്രസിഡന്റായാലും, സാമാധാനത്തിനുള്ള നൊബേൽസമ്മാനം നേടിയാലും ഗുജറാത്ത് കലാപത്തിന്റെ പാപക്കറ മാറില്ല.) സ്വന്തം പിതാവിന്റെ പ്രായമുള്ള എംജിആറിന്റെ 'ഇദയക്കനിയായി' അവർ പിന്നീട് വളർന്ന കാര്യം മാത്രമേ മുഖ്യധാരാ മാദ്ധ്യമങ്ങൾ എഴുതൂ. അതിനിടയിൽ അവർ ഒഴുക്കിയ കണ്ണീർ ആരും കാണുന്നില്ല. ആരാധകർ 'ഇദയക്കനിയെന്നു' വിളിക്കമ്പോൾ, അസൂയക്കാരും ശത്രുക്കളും എംജിആറിന്റെ വെപ്പാട്ടി എന്നേവിളിക്കൂ. അത് ലോക നിയമം. (എംജിആറിന്റെ ആ ശവമഞ്ചത്തിൽനിന്ന് അദ്ദേഹത്തിന്റെ ഭാര്യ ജാനകിയുടെ ആളുകൾ ചവിട്ടിപ്പുറത്താക്കിയതാണ് സത്യത്തിൽ ജയക്ക് ജീവിതത്തിലെ ഏറ്റവും വലിയ ബ്രേക്ക് ആയത്.) തോഴി ശശികലയിൽനിന്ന് ജയലളിത തേടിയതും ഒരു പക്ഷേ ഒരു കമിതാവിന് സമാനമായ പരിലാളനയായരിക്കണം. ശശികല സ്വന്തം വീടും കുടംബവും ഉപേക്ഷിച്ചാണ് ജയക്കൊപ്പം താമസിച്ചത്. അവസാനം കോടതിയിൽ ശശികല നൽകിയ മൊഴിയിലും പറയുന്നത്, എല്ലാ തെറ്റുകളും തന്റേതാണെന്നും ജയ നിരപരാധിയാണൈന്നുമാണ്.\nകേരളാ അമ്മയിലേക്ക് വരാം. പക്ഷേ ഇവിടെ അടിച്ചമർത്തപ്പെട്ട ലൈംഗികത വിഷയമാണ്. പക്ഷേ അത് ക്രമേണെ ലൈംഗിക അരാജകത്വത്തിലേക്ക് നയിക്കുന്നു. ബാലുവും റാവുവുമടക്കമുള്ള ശിഷ്യന്മാരുമായി 'അമ്മ' നേരിട്ട് ശാരീരികബന്ധം പുലർത്തുന്നുവെന്ന് കണ്ട ഗായത്രിയെന്ന ഗെയിൽ ട്രെഡ്‌വെൽ ആദ്യം വിചാരിച്ചത് ഈ സ്വാമിമാർ ലൈംഗിക ആവശ്യങ്ങൾക്കായി പുറത്തുപോവാതിരിക്കാനും അങ്ങനെയുള്ള പ്രശ്‌നങ്ങൾ ഒഴിവാക്കാനുമുള്ള 'അമ്മ'യുടെ പോംവഴിയാണ് ഇതെന്നാണ്.പക്ഷേ ഇതൊരു ദിനചര്യയാണെന്ന് മനസ്സിലായതോടെ അവർ മാറി ചിന്തിക്കുന്നു. ഇത്രയൊക്കെയായിട്ടും യാതൊരു ലജ്ജയുമില്ലാതെ അവർക്കെങ്ങനെ അമ്മയും മക്കളും കളിക്കാൻ കഴിയുന്നെന്ന് അവർ അത്ഭുദപ്പെടുന്നു. 'അമ്മ'യുടെ അപ്രവചനീയ സ്വഭാവത്തെക്കുറിച്ചും അവർ എഴുയിട്ടുണ്ട്. ചിലപ്പോൾ ചിരക്കും. ചിലപ്പോൾ കരയും. ചിലപ്പോൾ നിലത്തുകിടന്നുരളും. മറ്റു ചിലപ്പോൾ ക്രൂരമായ മർദനം അഴിച്ചുവിടും. കുഞ്ഞുന്നാളിലെ സുധാമണി അങ്ങനെയായിരുന്നു. ഒരു നല്ല ഭജനകേട്ടൽ അവർക്ക് ഹിസ്റ്റീരിയകയറും. വീട്ടുകാരിൽനിന്നുള്ള ക്രൂരമർദനവും നാട്ടുകാരിൽനിന്നുള്ള പരിഹാസവും ഏറെകേട്ടാണ് അവർ തന്റെ കൃഷ്ണഭാവത്തെ വളർത്തി ഒരു പ്രസ്ഥാനമാക്കിയത്.\nഅവസാനം രണ്ടുചോദ്യങ്ങൾമാത്രം ബാക്കിയാണ്. സമയത്തുള്ള ചികിൽസ, സമയത്തുള്ള സ്‌നേഹം, സമയത്തുള്ള സ്വാന്ത്വനം ഇതൊക്കെ കിട്ടിയിരുന്നെങ്കിൽ ഇവരൊക്കെ ഇങ്ങനെ ആകുമായിരുന്നോ? ഇന്ത്യൻ ആത്മീയതലോകത്തിന്റെ പിന്തുണയുണ്ടായിരുന്നെങ്കിൽ തമിഴക 'അമ്മ ജയിലിൽ കിടക്കേണ്ടി വരുമായിരുന്നോ?\nവാൽക്കഷ്ണം: ജയയുടെ വെളവ് വിറ്റുപോയത് സാക്ഷാൽ രജനീകാന്തിന്റെ അടുത്താണ്. പേയസ് ഗാർഡനിൽ ജയലളിതയുടെ വസതിക്ക് അടുത്തായിരുന്നു അക്കാലത്ത് (വിവാദ സംഭവങ്ങൾ ഒക്കെയുണ്ടായ ആദ്യ ഭരണകാലത്ത്) രജനിയുടെ താമസം. തലൈവിയുടെ വാഹനങ്ങൾപോയി അരമണിക്കുർ കഴിഞ്ഞാലും പൊലീസ് ബാരിക്കേഡ് മാറ്റാറില്ല. ജനങ്ങൾ ഗതാഗതക്കുരുക്കിൽ ഞെരിഞ്ഞമരുന്നത്, ജയയും നന്നായി ആസ്വദിച്ചു. അതിസുരക്ഷയുള്ള വിവിഐപികളിൽ ഒരാളായിട്ടും, പൊലീസ് ചെക്കിങ്ങിൽനിന്ന്, രജനിയെ പൊലീസ് വെറുതെ വിട്ടില്ല. സഹിച്ചുമടുത്തപ്പോർ രജനിയും തിരച്ചടിച്ചു. ഒരു ദിവസം ചെക്കിങ്ങിനിടെ അൽപ്പം അകലെയുള്ള തന്റെ വീട്ടിലേക്ക് നടന്നുപോകാൻ, അമിതാബച്ചനുശേഷം ഇന്ത്യയിൽ ഏറ്റവും അരാധകരെ സൃഷ്ടിച്ച ഈ ഇതിഹാസതാരം തീരുമാനിച്ചു. ജനം നോക്കുമ്പോൾ രജനി റോഡരികിലൂടെ നടന്നുപോവുന്നു. പിന്നത്തെ പൂരം പറയണോ. പട്ടാളത്തെ വിളിച്ചാൽപോലും നിയന്ത്രിക്കാനാവത്ത വിധം ജനം ഓടിക്കൂടി. അതോടെ മുഖ്യമന്ത്രിയുടെ വാഹനവും പെരുവഴിയിൽ കുടുങ്ങി. ഒരിഞ്ചുപോലും മുന്നോട്ടെടുക്കാൻ ആവില്ലെന്ന് വന്നതോടെ, രജനിയോടെ തിരികെ കാറിൽവന്നിരിക്കാൻ അഭ്യർത്ഥിക്കയായിരുന്നു. അത്തവണത്തെ തെരഞ്ഞെടുപ്പിൽ 'ഈ സർക്കാറിനെ മാറ്റിയില്ലെങ്കിൽ തമിഴ്മക്കളെ ആർക്കും രക്ഷിക്കാനാവില്ലെന്ന്' രജനി ഒരേയൊരു പ്രസ്താവനയിറക്കി. ഒരു സ്ത്രീയുടെ ആധിപത്യത്തിനെതിരെ പോരാടുന്ന 'പടയപ്പ' സിനിമയും ഇറക്കി. ജനരോഷമടക്കമുള്ള എല്ലാം ഘടകങ്ങളും കൃത്യമായി പ്രവർത്തിച്ചതോടെ ജയ പൊട്ടി പാളീസായി.


കൗൺസലിംഗ് - വിക്കിപീഡിയ\nസ്വന്തം പ്രശ്നങ്ങൾ സമചിത്തതയോടെ സ്വയം പരിഹരിക്കുവാൻ ഒരു വ്യക്തിയെ മാനസികമായി തയ്യാറാക്കുന്ന പ്രക്രിയയാണ് കൗൺസലിംഗ്. മതിയായ പരിശീലനം സിദ്ധിച്ച ഒരു കൗൺസിലറും സംഘർഷങ്ങൾ അനുഭവിക്കുന്ന വ്യക്തിയും പരസ്പരം പങ്കുവെയ്ക്കലിലൂടെ പ്രശ്നപരിഹാരം കണ്ടെത്തുന്ന രീതിയാണിത്. പ്രശ്നം അനുഭവിക്കുന്നയാൾ വേദനാജനകമായ അനുഭവങ്ങളെ വിശകലനം ചെയ്ത് സ്വതന്ത്രമായ പരിഹാരമാർഗ്ഗങ്ങൾ കണ്ടെത്തി പ്രശ്നപരിഹരണത്തിനുശ്രമിക്കുകയാണ് ചെയ്യുന്നത്. വ്യക്തിപരമായ ആർജ്ജവം വർദ്ധിപ്പിക്കുക, ശരിയായ മാനികാരോഗ്യം നേടുക, ജീവിതവിജയത്തിന് ഉതകുന്ന ജീവിതനൈപുണികൾ ആർജിക്കുക എന്നിവയാണ് കൗൺസിലിംഗിന്റെ ലക്ഷ്യങ്ങൾ.\n1.1 വ്യക്തിവ്യതിരിക്തതയും മൂല്യവും\n1.2 വ്യക്തികളിലെ മാറ്റം\n1.3 കൗൺസലറുടെ വ്യക്തിബോധം\n2.1 സഹഭാവത്തോടെയുള്ള പ്രതികരണം\n2.5 സ്വാനുഭവങ്ങളുടെ വെളിപ്പെടുത്തൽ\nഓരോ വ്യക്തിയും പരസ്പരം വിഭിന്നമാണ്. അവരവരുടേതായ മൂല്യവും വ്യതിരിക്തതയും ഉള്ള സമൂഹജീവിയാണ് മനുഷ്യൻ. പ്രശ്നപരിഹരണത്തിന് കൗൺസിലർ ആദ്യം അറിയേണ്ട പാഠമാണിത്. മുൻധാരണകളെല്ലാം മാറ്റിവച്ച് വിശ്വാസ്യതയോടെ, വ്യക്തിനിഷ്ഠമായ പ്രശ്നപരിഹരണത്തിന് ഇത് അത്യാവശ്യമാണ്.\nസ്വന്തം കാഴ്ചപ്പാടുകളും ചിന്തകളും പെരുമാറ്റരീതികളും നിരന്തരവ്യതിയാനത്തിന് വിധേയമാണെങ്കിൽ അത്തരത്തിലുള്ള വ്യക്തികളിൽ കൗൺസലിംഗ് സുഗമമാണ്. അത്തരക്കാർക്ക് ഒരളവുവരെയെങ്കിലും തങ്ങളുടെ വൈകാരികാവസ്ഥകളെ നിയന്ത്രിക്കാൻ കഴിവുണ്ട്.\nആത്മവിശ്വാസവും സ്വന്തം നിലപാടുകളെ ആശ്യമെങ്കിൽ തുറന്ന് വിമർശിക്കുവാനുമുള്ള കഴിവ് ഓരോ കൗൺസലറുടേയും വിജയത്തിനുപിന്നിലുണ്ട്. അനുഭവങ്ങളിൽ നിന്നും കൂടുതൽ അറിവ് നേടാനും പുതിയ സന്ദർഭങ്ങളിൽ പരീക്ഷിക്കാനുമുള്ള പരിശീലനവും പരിമിതികളെക്കുറിച്ചുള്ള സുവ്യക്തതയും കൗൺസലർക്ക് ഉണ്ടാകണം.\nകൗൺസിലർക്ക് അടിസ്ഥാനപരമായി ഉണ്ടായിരിക്കേണ്ട മഹിമയാണിത്. കൗൺസിലിംഗിനെത്തുന്നയാളുടെ വൈകാരികാവസ്ഥയ്ക്ക് അനുപൂരകരീതിയിൽ വാക്കുകളോ ഭാവപ്രകടനങ്ങളോ നടത്തുകയും അതിവൈകാരികതയില്ലാതെ സമചിത്തതയിലൂന്നി അഭിപ്രായങ്ങൾ കേൾക്കുന്നതിനുള്ള മാനസികാവസ്ഥ കൗൺസിലർക്ക് ഉണ്ടാകണം.\nകൗൺസിലിംഗിനെത്തുന്നയാളുടെ അതിസൂക്ഷ്മ ശാരീരിക മാനസിക വൈകാരിക ഭാവങ്ങളെ സൂക്ഷ്മമായി നിരീക്ഷിക്കാനുള്ള കഴിവ് ഉണ്ടാകണം.\nപ്രശ്നത്തിന്റെ തുടക്കം, ആഴം, സാഹചര്യം എന്നിവ അവധാനതയോടെ പുറത്തുകൊണ്ടുവരുന്ന തരത്തിലുള്ള ചോദ്യശകലങ്ങൾ നിർബാധം ഉപയോഗിക്കാൻ കൗൺസലർക്ക് കഴിയണം. ചോദ്യം ചെയ്യലല്ലാതെ, തീർത്തും സൗഹൃദപരമായ അന്തരീക്ഷം അനവദിക്കേണ്ടത് കൗൺസലറുടെ കർത്തവ്യമാണ്.\nസംഘർഷത്തിലാണ്ട വ്യക്തി പ്രകടിപ്പിക്കുന്ന വികാരങ്ങളെ അതേ കൃത്യതയോടെ മറ്റൊരാൾ നിരീക്ഷിക്കുകയും മനസ്സിലാക്കുകയും ചെയ്യുന്നുണ്ട് എന്ന തോന്നൽ രൂപപ്പെടുന്ന തലത്തിലേയ്ക് കൗൺസലർ ഉയരണം.\nപ്രശ്നബാധിതമനസ്സിന് ഒട്ടൊക്കെ ആശ്വാസം പകരുന്നതിനും ആത്മവിശ്വാസം നൽകുന്നതിനും ഒറ്റപ്പെടലിൽ നിന്ന് ഒഴിഞ്ഞുനിൽക്കുന്നതിനും സ്വാനുഭവങ്ങളെ ഫലപ്രദമായി വിനിയോഗിക്കാം.\n↑ കൗമാര ആരോഗ്യ വിദ്യാഭ്യാസം, എസ്.സി.ഇ.ആർ.ടി, പൊതുവിദ്യാഭ്യാസവകുപ്പ്, കേരളം 2008-09, പേജ് 95\n↑ കൗമാര ആരോഗ്യ വിദ്യാഭ്യാസം, എസ്.സി.ഇ.ആർ.ടി, പൊതുവിദ്യാഭ്യാസവകുപ്പ്, കേരളം 2008-09, പേജ് 97\n"https://ml.wikipedia.org/w/index.php?title=കൗൺസലിംഗ്&oldid=1370221" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 12:06, 26 ജൂലൈ 2012.


യുവതിക്ക് “ഓല” ക്യാബ്‌സില് സുഖ പ്രസവം; ബമ്പര് സമ്മാനവുമായി കമ്പനി – Chandrika Daily\nBy chandrika Friday October 6, 2017 18:58 pm\nയുവതിക്ക് “ഓല” ക്യാബ്‌സില് സുഖ പ്രസവം; ബമ്പര് സമ്മാനവുമായി കമ്പനി\nപൂനെ: അത്യാവശ്യനേരത്ത് ആസ്പത്രിയിലേക്കായാണ് പൂനെക്കാരി ഈശ്വരി കാര് ടാക്‌സി വിളിക്കുന്നത്. എന്നാല് ഗര്‍ഭിണിയായിരുന്ന കിഷോരി മുന്നില് ഒക്ടോബര് 2ന് എത്തിയ ആ ഓല കാറില് സംഭവിച്ചത് അദ്ഭുതങ്ങളാണ്. ആസ്പത്രിയിലേക്കുള്ള…\nപൂനെ: അത്യാവശ്യനേരത്ത് ആസ്പത്രിയിലേക്കായാണ് പൂനെക്കാരി ഈശ്വരി കാര് ടാക്‌സി വിളിക്കുന്നത്. എന്നാല് ഗര്‍ഭിണിയായിരുന്ന കിഷോരി മുന്നില് ഒക്ടോബര് 2ന് എത്തിയ ആ ഓല കാറില് സംഭവിച്ചത് അദ്ഭുതങ്ങളാണ്.\nആസ്പത്രിയിലേക്കുള്ള വഴിയില് ആ ഓല ക്യാബ്‌സില്, ഈശ്വരി സിങ് തന്റെ ആണ്‍കുഞ്ഞിന് ജന്മം നല്‍കുകയായിരുന്നു. പൂനെ മംഗള്‍വാര് പേട്ടിലെ കമലാ നഹ്‌റു ആസ്പത്രിയേക്ക് കാര് ഡ്രൈവര് യെശ്വന്ത് ഗലാണ്ടെ സൂക്ഷിച്ച് ഓടിക്കുമ്പോഴായിരുന്നു, പിറകു സീറ്റില് യുവതിയുടെ സുഖ പ്രസവം.\nതന്റെ വാഹനത്തില് ഒരു കുഞ്ഞ് പിറന്നതിന്റെ സന്തോഷത്തിലാണ് യശ്വന്ത്. താന് പരമാവധി ശ്രദ്ധിച്ചും വേഗത്തിലുമായിരുന്നു കാറോടിച്ചത് പോയിരുന്നത്. പക്ഷേ, ആസ്പത്രി എത്താന് 8 കിലോമീറ്റര് ബാക്കി നില്‍ക്കെ യുവതി പ്രസവിക്കുകയായിരുന്നു, യശ്വന്ത് പറഞ്ഞു.\nഇതിനിടെ ഓല കമ്പനി അമ്മയ്ക്കും മകനും ബമ്പര് സമ്മാനവുമായി രംഗത്തെത്തി. ഇനി അഞ്ചു വര്‍ഷത്തേക്ക് ഓല ക്യാബ്‌സില് പരിധികളില്ലാതെ സൗജന്യ യാത്രയാണ് കമ്പനി നല്‍കിയത്. സമ്മാന വിവരം ഓല ട്വിറ്ററിലൂടെ അറിയിച്ചു.\nകുഞ്ഞിന് പേരിട്ടാലുടന് സൗജന്യ യാത്ര ചെയ്യുന്നതിനുള്ള കൂപ്പണ് നല്‍കുമെന്ന് കമ്പനി അറിയിച്ചു.\nഅതേസമയം അമ്മയെയും കുഞ്ഞിനെയും ആസ്പത്രിയില് നിന്ന് മടക്കി കൊണ്ടുപോകുന്നതും ഓല ക്യാബ്‌സാണ്.\nപ്രസവ വേദനയെ തുടര്‍ന്ന് ഈശ്വരിയെ ആസ്പത്രിയിലേക്ക് കൊണ്ട് പോകാന്, ഭര്‍ത്താവ് രമേശ് വിശ്വകര്‍മയാണ് ഓല ബുക്ക് ചെയ്തത്.\nCategories: More, Video Stories, Views Tags: cab, ola cabs, pune


ഐ സി സി ചാമ്പ്യന്‍സ് ട്രോഫിയില് നാളെ ഇന്ത്യ – ബംഗ്ലാദേശ് സെമിഫൈനല് | KOYILANDY DIARY\nലണ്ടന്: ഐ സി സി ചാമ്പ്യന്‍സ് ട്രോഫിയില് നാളെ ഇന്ത്യ – ബംഗ്ലാദേശ് സെമിഫൈനല്. ഗ്രൂപ്പ് ബിയിലെ ചാമ്പ്യന്മാരായിട്ടാണ് ഇന്ത്യ സെമി ഫൈനല് കളിക്കാന് ഇറങ്ങുന്നത്. എ ഗ്രൂപ്പിലെ രണ്ടാം സ്ഥാനക്കാരാണ് ഇന്ത്യയുടെ എതിരാളികളായ ബംഗ്ലാദേശ്. ഇന്ത്യ മൂന്ന് കളിയില് രണ്ടെണ്ണം ജയിച്ചു. ബംഗ്ലാദേശാകട്ടെ ന്യൂസിലന്‍ഡിനോട് ജയിച്ചു, ഓസ്ട്രേലിയ്ക്കെതിരായ കളി മഴ മുടക്കി. ഇംഗ്ലണ്ടിനോട് തോറ്റു.\nബാറ്റിംഗിലും ബൗളിംഗിലും പറയത്തക്ക ആവലാതികളൊന്നും ഇല്ലാതെയാണ് ഇന്ത്യ ബംഗ്ലാദേശിനെതിരെ ഇറങ്ങുന്നത്. കളിച്ച മൂന്ന് മത്സരങ്ങളിലും ഇന്ത്യന് ബാറ്റിംഗ് ശരിക്കും തിളങ്ങി. ശ്രീലങ്കയ്ക്കെതിരായ ഒരു കളി ഒഴിച്ചുനിര്‍ത്തിയാല് ബൗളിംഗും തരക്കേടില്ല. എന്ന് കരുതി ബംഗ്ലാദേശിനെ നിസാരരാക്കി കളിക്കാനിറങ്ങിയാല് ഇന്ത്യ ചിലപ്പോള് വലിയ വില കൊടുക്കേണ്ടിയും വന്നേക്കും. 2007 ഏകദിന ലോകകപ്പിലും മറ്റും ഇന്ത്യയെ തോല്‍പിച്ച ടീമാണ് ബംഗ്ലാദേശ്.\nകരുത്തരായ ന്യൂസിലന്‍ഡ് ബൗളിംഗിനെതിരെ, തുടക്കത്തില് മൂന്ന് വിക്കറ്റ് നഷ്ടമായിട്ടും പൊരുതിക്കയറിയതിന്റെ ആത്മവിശ്വാസമാകും ബംഗ്ലാദേശിന്റെ കരുത്ത്. മഹ്മദുളളയും ഷക്കീബ് അല് ഹസനും ബാറ്റ് ചെയ്ത ഈ ഘട്ടം ഒഴിച്ചുനിര്‍ത്തിയാല് തമീം ഇഖ്ബാലിന്റെ ബാറ്റിംഗ് മാത്രമാകും ബംഗ്ലാദേശിന് ഈ പരമ്ബരയില് ഓര്‍ക്കാനുണ്ടാകുക. ബാറ്റിംഗിലും ബൗളിംഗിലും ശരാശരി മാത്രമായിരുന്നു ബംഗ്ലാ ടീം ഈ ചാമ്പ്യന്‍സ് ട്രോഫിയില്.


വിറ്റാമിന്റെ കുറവ് മുഖത്ത് നിന്ന് അറിയാം;5ലക്ഷണങ്ങള് -\nApril 9, 2017, 6:19 pm\nApril 10, 2017, 10:55 am\nശരീരത്തിലെ എല്ലാ ജീവ-രാസ പ്രവര്‍ത്തനങ്ങള്‍ക്കും പ്രതികരണങ്ങള്‍ക്കും കാരണക്കാരാണ് വിറ്റാമിനുകള്. ശരീര വ്യവസ്ഥയെ തകിടം മറിക്കാന് വിറ്റാമിനുകളുടെ അഭാവം കൊണ്ട് സാധ്യമാകും. ശരീരം ചില ലക്ഷണങ്ങള് പ്രകടിപ്പിച്ച് വിറ്റാമിന്റെ അഭാവത്തിന് സൂചന നല്‍കും. ഭക്ഷണശീലത്തിലെ മാറ്റങ്ങള് കൊണ്ട് ഇത് പരിഹരിക്കാവുന്നതാണ്. ഇതിന് സാധിക്കുന്നില്ലെങ്കില് ഉടന് ഡോക്ടറെ സമീപിക്കണം.\n1. ചുരുങ്ങിയ കണ്ണുകള്\nരാവിലെ ഉണരുമ്പോള് കണ്ണുകള് ചുരുങ്ങി ഇരിക്കാണുണ്ട്. ഉറക്ക കുറവ് കൊണ്ട് ഇങ്ങനെ സംഭവിക്കാം. അല്ലാത്ത പക്ഷം, ഈ ലക്ഷണം വിറ്റാമിന്റെ കുറവുകൊണ്ടാണ് എന്ന് മനസിലാക്കണം. ഉരുളക്കിഴങ്ങ്, തൈര് എന്നിവ കഴിച്ച് ആരോഗ്യത്തെ മെച്ചപ്പെടുത്താം.\n2. അമിതമായി വിളറിയ ചര്‍മ്മം\nചര്‍മ്മം വളരെ വിളറിയ അവസ്ഥയില് ആണെങ്കില്, നിങ്ങള്‍ക്ക് വിറ്റാമിന് കുറവ് ഉണ്ടെന്ന് കരുതാം. അമിതമായി വിളറിയ ചര്‍മ്മം വൈറ്റമിന് ബി 12 അഭാവം മൂലമായിരിക്കും. ബി 12 അഭാവം ക്ഷീണത്തിലേക്ക് നയിച്ചേക്കാം. ഇത് ചര്‍മ്മത്തിലും പ്രതിഫലിക്കും. ധാന്യങ്ങള് തൈര് എന്നിവ കഴിച്ച് ഈ ആരോഗ്യാവസ്ഥയെ മറികടക്കാം.\n3. അങ്ങേയറ്റം വരണ്ട മുടി\nവിറ്റാമിന് ബി7 ന്റെയും വിറ്റാമിന് ബി കോംപ്ലക്സിന്റെയും കുറവിനെ ഓര്‍മ്മപ്പെടുത്തുന്നതാണ് ഈ ലക്ഷണം. ശരീരത്തിനു വേണ്ട ആവശ്യ വിറ്റാമിനുകളുടെ അഭാവം മൂലം മുടി വളരെ വരണ്ടതായി തീരും. ധാന്യങ്ങള്, ബദാം, പരിപ്പ്, പയര് എന്നീ ഭക്ഷണങ്ങളാണ് ഈ പ്രശ്‌നത്തിന് പരിഹാരം.\n4. വിളറിയ ചുണ്ടുകള്\nവിളറിയ ചുണ്ടുകള് ശരീരത്തില് ആവശ്യത്തിനുള്ള 'ഇരുമ്പിന്റെ അംശം' ഇല്ലെന്നുള്ളതിന്റെ അടയാളമായി വേണം കരുതാന്. ചീര പോലുള്ള ഇല കറികും ധാന്യങ്ങളും ഭണക്ഷത്തില് ഉള്‍പ്പെടുത്തുന്നത് ഈ അവസ്ഥയെ മറികടക്കുന്നതിന് ഗുണം ചെയ്യും.\n5. മോണയില് നിന്ന് രക്തം\nശരീരത്തില് വിറ്റാമിന് സിയുടെ അഭാവത്തിന്റെ ലക്ഷണമാണ് മോണയില് നിന്ന് രക്തം വരുന്നത്. വിറ്റാമിന് സി അഭാവം പല്ല്, മോണ എന്നിവയുടെ പ്രശ്‌നങ്ങളിലേക്ക് നയിക്കുന്നു. ചെറുനാരങ്ങ, ഓറഞ്ച് പോലുള്ള ഭക്ഷണ പദാര്‍ത്ഥങ്ങള് കഴിക്കുക.


മകന്റെ മയക്കുമരുന്ന് കടത്തിന് അച്ഛന് ഉത്തരവാദിയല്ലെന്ന് പറഞ്ഞ സിപിഎം മകന് വിമത സ്ഥാനാര്‍ത്ഥിയായതിന് അച്ഛനെ പുറത്താക്കി – Chandrika Daily\nBy web desk Tuesday November 24, 2020 09:37 am\nഇഷ്ടമുള്ളവരെ സംരക്ഷിക്കാനും അല്ലാത്തവരെ പുറത്താക്കാനും പാര്‍ട്ടി തരാതരം ന്യായീകരണം ചമക്കുന്നതില് പ്രവര്‍ത്തകര്‍ക്കിടയില് കടുത്ത അമര്‍ഷമുണ്ട്.\nകാട്ടാക്കട: ബിനീഷ് കോടിയേരി മയക്കുമരുന്ന് കേസില് പ്രതിയായതിന് അച്ഛന് കോടിയേരി ബാലകൃഷ്ണന് എന്ത് പിഴച്ചു എന്നായിരുന്നു സിപിഎം വിതരണം ചെയ്ത ന്യായീകരണ ക്യാപ്‌സൂളില് പറഞ്ഞത്. എന്നാല് മകന് വിമത സ്ഥാനാര്‍ത്ഥിയായതിന് അച്ഛനെതിരെ പാര്‍ട്ടി നടപടിയെടുത്തതാണ് പുതിയ വാര്‍ത്ത.\nമാറനല്ലൂര് പഞ്ചായത്തിലെ കണ്ടല വാര്‍ഡില് സിപിഎം വിമതനായി മത്സരിക്കുന്ന സ്വതന്ത്ര സ്ഥാനാര്‍ത്ഥി മുഹമ്മദ് ഷഫീഖിന്റെ പിതാവും സിപിഎം ലോക്കല് കമ്മിറ്റി അംഗവുമായ എ. ജലാലുദ്ദീനെയാണ് തെരഞ്ഞെടുപ്പ് കമ്മിറ്റി സെക്രട്ടറി സ്ഥാനത്ത് നിന്ന് നീക്കിയത്. മത്സര രംഗത്ത് നിന്ന് മകന് പിന്‍മാറാത്തതിനെ തുടര്‍ന്നാണ് അച്ഛന് സ്ഥാനം തെറിച്ചത്.\nസ്ഥാനാര്‍ത്ഥിത്വം ലഭിക്കാത്തതാണ് ഷഫീഖ് റിബലാവാന് കാരണമെന്നാണ് സിപിഎം പറയുന്നത്. മാറനല്ലൂര് പഞ്ചായത്തിലെ സിപിഎം റിബലുകളുടെ പുറത്താക്കാന് ലോക്കല് കമ്മിറ്റി കഴിഞ്ഞ ദിവസം ജില്ലാ കമ്മിറ്റിക്ക് ശുപാര്‍ശ നല്‍കിയിരുന്നു.


RSS to implement Pancharatna programme in Kerala in LS Polls | ത്രിപുര പിടിച്ച വജ്രായുധം കേരളത്തിലും പരീക്ഷിക്കാൻ ആർഎസ്എസ്, പഞ്ചരത്ന പദ്ധതി - Malayalam Oneindia\n13 min ago രാഹുല് ഗാന്ധി കര്‍ഷകരുമായി കൂടികാഴ്ച്ച നടത്തും; ഗാന്ധി ജയന്തി ദിനത്തില് രാജ്യവ്യാപക ധര്‍ണ\n24 min ago ഉത്തര്‍പ്രദേശില് കൂട്ടബലാത്സംഗത്തിന് ഇരയായ 19കാരി മരിച്ചു, നാക്ക് മുറിച്ചെടുത്ത നിലയിലെന്ന് ഡോക്ടർ\n53 min ago ദിലീപിനെതിരായ മൊഴി മാറ്റിയാല് വീട് വച്ചുതരാം... നടിയെ ആക്രമിച്ച കേസിലെ മാപ്പ് സാക്ഷിക്ക് വാഗ്ദാനം\nത്രിപുര പിടിച്ച വജ്രായുധം കേരളത്തിലും പരീക്ഷിക്കാൻ ആർഎസ്എസ്, പഞ്ചരത്ന പദ്ധതി\nPublished: January 30 2019, 17:52 [IST]\nത്രിപുര പിടിച്ച വജ്രായുധം കേരളത്തിലും പരീക്ഷിക്കാൻ ആർഎസ്എസ്\nപാലക്കാട്: ശബരിമല വിവാദം ഒരുക്കിയ അനുകൂല കാലാവസ്ഥയെ പരമാവധി മുതലെടുത്ത് കേരളത്തില് വേരുറപ്പിക്കാനുളള ശ്രമത്തിലാണ് ബിജെപി. ഇത്തവണത്തെ ലോക്‌സഭാ തെരഞ്ഞെടുപ്പില് ബിജെപിക്ക് കേരളത്തില് വലിയ പ്രതീക്ഷകളാണുളളത്.\nആര്‍എസ്എസ് നേരിട്ടാണ് കേരളത്തിലെ തെരഞ്ഞെടുപ്പ് പ്രവര്‍ത്തനങ്ങള്‍ക്ക് ചുക്കാന് പിടിക്കുന്നത്. പതിറ്റാണ്ടുകള് നീണ്ട സിപിഎം ഭരണം അവസാനിപ്പിച്ച ത്രിപുരയിലും, യുപി അടക്കമുളള ഉത്തരേന്ത്യന് സംസ്ഥാനങ്ങളിലും ആര്‍എസ്എസ് പരീക്ഷിച്ച് വിജയം കണ്ട പഞ്ചരത്‌ന പദ്ധതിയാണ് കേരളത്തിലും പരീക്ഷിക്കുന്നത്.\nശബരിമല വിഷയം കേരളത്തില് ബിജെപിക്ക് അനുകൂലമായ സാഹചര്യം ഒരുക്കിയിട്ടുണ്ട് എന്നാണ് കേന്ദ്ര നേതൃത്വത്തിന്റെ വിലയിരുത്തല്. ഇതുവരെ കേരളത്തില് പ്രയോഗിച്ചിട്ടില്ലാത്ത തരത്തിലുളള പദ്ധതികളും പ്രവര്‍ത്തനങ്ങളുമാണ് ഇത്തവണ ആര്‍എസ്എസും ബിജെപിയും പുറത്തെടുക്കാനൊരുങ്ങുന്നത്. പഞ്ചരത്‌നം പദ്ധതിയാണ് കേരളത്തില് ബിജെപിയുടെ വജ്രായുധം.\nഉത്തര് പ്രദേശ് നിയമസഭാ തെരഞ്ഞെടുപ്പില് അമിത് ഷാ നടപ്പിലാക്കിയതാണ് പഞ്ചരത്‌നം പദ്ധതി. ആ തെരഞ്ഞെടുപ്പ് ബിജെപി തൂത്തുവാരി. ത്രിപുരയിലും പഞ്ചരത്‌നം പദ്ധതി പരീക്ഷിച്ചു. പതിറ്റാണ്ടുകള് നീണ്ട സിപിഎം ഭരണം അവസാനിപ്പിച്ച് ത്രിപുരയില് ബിജെപി അധികാരത്തിലേറുകയും ചെയ്തു. അതേ മാജിക് കേരളത്തിലും ബിജെപി പ്രതീക്ഷിക്കുന്നു.\nശക്തികേന്ദ്ര എന്ന സംവിധാനവും\nതാഴെത്തട്ടിലുളള തെരഞ്ഞെടുപ്പ് പ്രവര്‍ത്തനം ഉറപ്പ് വരുത്താന് ശക്തികേന്ദ്ര എന്ന സംവിധാനവും നടപ്പിലാക്കിയിട്ടുണ്ട്.5ബൂത്തുകള് ചേര്‍ന്നതാണ് ശക്തി കേന്ദ്ര. ബൂത്ത് കമ്മിറ്റിക്കും മണ്ഡലം കമ്മിറ്റിക്കും ഇടയിലാണ് ശക്തി കേന്ദ്രയുടെ പ്രവര്‍ത്തനം. സംസ്ഥാന പ്രസിഡണ്ട് അടക്കമുളള നേതാക്കള്‍ക്ക് ശക്തി കേന്ദ്രയുടെ ചുമതലയുണ്ട്.\n15 മണിക്കൂർ പ്രവർത്തനം\nഉത്തരവാദിത്വമുളള ബൂത്തുകളില് വോട്ട് കുറഞ്ഞാല് നേതാക്കളാവും മറുപടി പറയേണ്ടി വരിക. തെരഞ്ഞെടുപ്പ് കഴിഞ്ഞാലും ശക്തി കേന്ദ്ര പ്രവര്‍ത്തനം തുടരും. തെരഞ്ഞെടുപ്പ് കാലത്ത് 15 മണിക്കൂറെങ്കിലും ചുമതലയുളള നേതാവ് ശക്തി കേന്ദ്രയില് പ്രവര്‍ത്തിച്ചിരിക്കണം. ഓരോ ബൂത്തിലും ആഴ്ചയില് മൂന്ന് മണിക്കൂര് വീതം പ്രവര്‍്ത്തനം.\nഅതത് ബൂത്തുകളിലെ വീടുകള് സന്ദര്‍ശിക്കുകയും മറ്റ് പ്രചാരണ പരിപാടികള് നടത്തുകയും വേണം. ഇത് കൂടാതെയാണ് പഞ്ചരത്‌നം പദ്ധതി നടപ്പിലാക്കാന് ആര്‍എസ്എസ് ബൈഠകില് തീരുമാനമെടുത്തിരിക്കുന്നത്. കേരളത്തിന്റെ ചുമതലയുളള ആര്‍എസ്എസ് ദേശീയ സെക്രട്ടറിയായ ഗണേഷിനാണ് ഇതിന്റെ ചുമതല.\n5 പേരുടെ സംഘം\nബൂത്ത് കമ്മിറ്റികളെ കൂടാതെ സജീവ പാര്‍ട്ടി പ്രവര്‍ത്തകര് അല്ലാത്ത5പേരെ ഉള്‍പ്പെടുത്തി മറ്റൊരു കമ്മിറ്റി ഉണ്ടാക്കുന്നതാണ് പഞ്ചരത്‌ന പദ്ധതി. ബൂത്ത് തലത്തിലെ പ്രവര്‍ത്തനം സജീവമാക്കുന്നതിനാണിത്. ഈ കമ്മിറ്റിയില് യുവാക്കളുടെ പ്രതിനിധി, ഒരു വനിത, പിന്നോക്ക വിഭാഗത്തിലെ ഒരംഗം, രണ്ട് പൗര പ്രമുഖര് എന്നിവരാണുണ്ടാവുക.\nനാല് വാട്‌സ്ആപ്പ് ഗ്രൂപ്പുകള്\nഅതേ സമയം ശക്തി കേന്ദ്രയില്6മുതല്9വരെ അംഗങ്ങളുണ്ടാകും. നിലവില് ഓരോ ബൂത്തിലും നാല് വാട്‌സ്ആപ്പ് ഗ്രൂപ്പുകള് വീതം പ്രവര്‍ത്തിക്കുന്നുണ്ട്. ഓരോ ഗ്രൂപ്പിലും 250 പേര് വീതമെങ്കിലുമുണ്ട്. കൂടുതല് പേരെ ഈ ഗ്രൂപ്പുകളില് അംഗങ്ങളാക്കും. ശക്തി കേന്ദ്രയുടെ പ്രവര്‍ത്തനം നിയന്ത്രിക്കുന്നത് കോള് സെന്ററുകള് വഴിയാണ്.\n7 കോള് സെന്ററുകള്\nപ്രധാനനപ്പെട്ട7കേന്ദ്രങ്ങളിലാണ് കോള് സെന്ററുകള് പ്രവര്‍ത്തിക്കുക. ഇത് വഴി കേന്ദ്ര നേതൃത്വം പ്രവര്‍ത്തനം വിലയിരുത്തും. പ്രൊഫഷണലുകളാണ് കോള് സെന്ററുകളില് പ്രവര്‍ത്തിക്കുക. നിലവില് 700ഓളം പേര് ഈ കോള് സെന്ററുകളില് തെരഞ്ഞെടുപ്പുമായി ബന്ധപ്പെട്ട് പ്രവര്‍ത്തിക്കുന്നുണ്ട്.\nതീര്‍ന്നില്ല, എപ്പോള് ആവശ്യപ്പെട്ടാലും ബൈക്കുമായി എത്താന് സാധിക്കുന്ന5പേരെ ഓരെ പഞ്ചരത്‌നയിലും തയ്യാറാക്കിയിട്ടുണ്ട്.. ഇവരുടെ പട്ടിക കേന്ദ്രത്തിന് നല്‍കിക്കഴിഞ്ഞു. ബൂത്തുകള് രൂപീകരിക്കാത്ത ഇടങ്ങളില് അടിയന്തരമായി ബൂത്തുകള് രൂപീകരിക്കും. ബിജെപി പ്രവര്‍ത്തകരുടേത് അടക്കമുളള വീടുകളില് പതാകയും സ്റ്റിക്കറും പതിക്കുക അടക്കമുളള പരിപാടികളും ആസൂത്രണം ചെയ്യുന്നുണ്ട്.\nelection delhi bjp ലോക്സഭ തിരഞ്ഞെടുപ്പ് 2019 തിരഞ്ഞെടുപ്പ് ദില്ലി ബിജെപി kerala rss കേരളം\nRSS to implement Pancharatna programme in Kerala in LS Polls\nStory first published: Wednesday, January 30, 2019, 17:52 [IST]


ന്യൂനമര്‍ദ്ദം അതിശക്തം; നാളെ സംസ്ഥാനത്ത് കനത്ത മഴ; ചുഴലിക്കാറ്റ്; അതീവ ജാഗ്രത - Samakalika Malayalam\nന്യൂനമര്‍ദ്ദം അതിശക്തം; ഇന്ന് സംസ്ഥാനത്ത് കനത്ത മഴ; ചുഴലിക്കാറ്റ്; അതീവ ജാഗ്രത\nBy സമകാലികമലയാളം ഡെസ്‌ക് | Published: 06th October 2018 08:53 PM |\nLast Updated: 07th October 2018 05:10 AM | A+A A- |\nകൊച്ചി: മിനിക്കോയിക്ക് 730 കിലോമീറ്റര് വടക്കുപടിഞ്ഞാറായി ന്യൂനമര്‍ദം അതിശക്തമായി. ഒമാന്, യമന് തീരത്തേക്ക് നീങ്ങാന് സാധ്യതയെന്നാണ് റിപ്പോര്‍ട്ടുകള്. 24 മണിക്കൂറിനകം ചുഴലിക്കാറ്റായി മാറാനാണ് സാധ്യതയെന്നും കാലാവസ്ഥാ നിരീക്ഷ കേന്ദ്രം വ്യക്തമാക്കി. ഇന്നും നാളെയും സംസ്ഥാനത്ത് ശക്തമായ മഴ ലഭിക്കും. കാലാവസ്ഥാ വകുപ്പ് ആദ്യ ചുഴലിക്കാറ്റ് മുന്നറിയിപ്പ് പുറപ്പെടുവിച്ചു. സെക്രട്ടേറിയറ്റില് 24 മണിക്കൂറും പ്രവര്‍ത്തിക്കുന്ന സെല് പ്രവര്‍ത്തനം തുടങ്ങി. ദുരന്തനിവാരണ അതോറിറ്റി,ദേശീയ ദുരന്തനിവാരണ സേനാംഗങ്ങള് എന്നിവരും ഇതില് പ്രവര്‍ത്തിക്കും. അഡീഷനല് ചീഫ് സെക്രട്ടറിയുടെ നേതൃത്വത്തിലായിരിക്കും സെല് പ്രവര്‍ത്തിക്കുക.\nകേരളത്തില് ജാഗ്രത തുടരാന് ദുരന്തനിവാരണ അതോറിറ്റിയുടെ നിര്‍ദ്ദേശം. ഇടുക്കി, മലപ്പുറം ജില്ലകളില് പ്രഖ്യാപിച്ചിരുന്ന റെഡ് അലര്‍ട്ട് പിന്‍വലിച്ചു. ഈ ജില്ലകളടക്കം അഞ്ച് ജില്ലകളില് ഓറഞ്ച് അലര്‍ട്ട് തുടരും. തുടര്‍ച്ചയായി രണ്ടാം തവണയും ഇടുക്കി അണക്കെട്ടിന്റെ ഷട്ടര് തുറന്നു. മധ്യഭാഗത്തുള്ള മൂന്നാം ഷട്ടര് 70 സെന്റി മീറ്റര് ഉയര്‍ത്തി. സെക്കന്‍ഡില് 50,000 ലീറ്റര് വെള്ളമാണു പുറത്തേക്കൊഴുകുന്നത്. മുല്ലപ്പെരിയാര് അണക്കെട്ടിലെ ജലനിരപ്പ് 132 അടിയായി ഉയര്‍ന്നു. 3474 ഘനയടി വെള്ളമാണ് അണക്കെട്ടിലേക്ക് ഒഴുകിയെത്തുന്നത്.\nഅടുത്ത പന്ത്രണ്ട് മണിക്കൂറിനകം ന്യൂനമര്‍ദ്ദം കൂടുതല്‍തീവ്രമാകുമെന്നാണ് കാലാവസ്ഥാ വകുപ്പിന്റെ നിഗമനം. 24 മണിക്കൂറിനകം ചുഴലിക്കാറ്റായിമാറാനും സാധ്യതയുണ്ട്. ഇത് വടക്ക് പടിഞ്ഞാറേക്ക് നീങ്ങിയിട്ടുണ്ട്. വരും ദിവസങ്ങളില് ഒമാന്‍തീരത്തേക്ക് നീങ്ങുമെന്നാണ് കണക്കുകൂട്ടല്. ഇതെ തുടര്‍ന്ന് സംസ്ഥാനത്ത് രണ്ട് ജില്ലകളില് പ്രഖ്യാപിച്ചിരുന്ന റെഡ് അലേര്‍ട്ട് പിന്‍വലിച്ചു. മലപ്പുറം, ഇടുക്കി, വയനാട്, പാലക്കാട് , പത്തനംതിട്ട ജില്ലകളില് ഓറഞ്ച് അലേര്‍ട്ട് പ്രഖ്യാപിച്ചു. തിങ്കളാഴ്ചവരെ അതിശ്കതമായ മഴക്ക് സാധ്യതയുണ്ട്. അതിനാല് എല്ലാ ജില്ലാകലക്ടര്‍മാരോടും ജാഗ്രത തുടരാന് ദുരന്തനിവാരണ അതോറിറ്റി ആവശ്യപ്പെട്ടു.\nമലയോരമേഖലയിലെ വിനോദസഞ്ചാരത്തിനും രാത്രിയാത്രക്കും ഉള്ള നിയന്ത്രണങ്ങള് തുടരും. മറ്റ് മുന്‍കരുതല് നടപടികളും തുടരാനാണ് തീരുമാനം. കേരളതീരത്ത് മണിക്കൂറില് 60 കിലോമീറ്റര്‍വരെയുള്ള കാറ്റിന് സാധ്യതയുണ്ട്. തീരപ്രദേശത്തുള്ളവര് ശ്രദ്ധിക്കണം. കടലില് മണിക്കൂറില് 85 കിലോമീറ്റര്‍വരെയും വേഗതയുള്ള കാറ്റിനിടയുണ്ട്. . കടല്‍പ്രക്ഷുബ്ധമായതിനാല് മത്സ്യതൊഴിലാളികള് കടലില് പോകരുതെന്ന നിര്‍ദ്ദേശമുണ്ട്. തിങ്കളാഴ്ച വരെ സംസ്ഥാനത്ത് വ്യാപകമായി മഴകിട്ടും. ഒറ്റപ്പെട്ട കനത്തമഴയും ഉണ്ടാകും.\nചുഴലിക്കാറ്റ് കനത്ത മഴ ന്യൂനമര്‍ദ്ദം അതിശക്തം


യുവാവിനെ കുടുക്കാന് വിദ്യാര്‍ത്ഥിനി സ്വന്തം നഗ്‌നചിത്രം പകര്‍ത്തി പ്രചരിപ്പിച്ചു; പെണ്‍കുട്ടി പിടി - Samakalika Malayalam\nയുവാവിനെ കുടുക്കാന് സ്വന്തം നഗ്‌നചിത്രം പകര്‍ത്തി പ്രചരിപ്പിച്ചു; വിദ്യാര്‍ത്ഥിനി പിടിയില്\nBy സമകാലിക മലയാളം ഡെസ്‌ക് | Published: 01st July 2018 12:57 PM |\nLast Updated: 01st July 2018 01:00 PM | A+A A- |\nകൊച്ചി: സ്വന്തം നഗ്‌നചിത്രം പകര്‍ത്തി പ്രചരിപ്പിച്ച്, പൊലീസിനെ തെറ്റിദ്ധരിപ്പിച്ച് യുവാവിനെതിരെ കേസെടുപ്പിച്ച യുവതി ഒടുവില് കുടുങ്ങി. പൊലീസ് നടത്തിയ അന്വേഷണത്തിലാണ് തോപ്പുംപടി സൗദി ഭാഗത്ത് താമസിക്കുന്ന 18 വയസുള്ള വിദ്യാര്‍ത്ഥിനി കുടുങ്ങിയത്. യുവാവിനെ കുടുക്കാനായി സ്വന്തം നഗ്‌നചിത്രം പകര്‍ത്തി വ്യാജ ഫേസ്ബുക്ക് അക്കൗണ്ടിലൂടെ പെണ്‍കുട്ടി പ്രചരിപ്പിക്കുകയായിരുന്നു എന്നാണ് അന്വേഷണത്തില് കണ്ടെത്തിയത്.\nചേര്‍ത്തല സ്വദേശിയായ യുവാവ് തന്റെ ചിത്രം മോര്‍ഫ് ചെയ്ത് നഗ്നയാക്കി സമൂഹമാധ്യമങ്ങളില് പ്രചരിപ്പിക്കുന്നതായാണ് പെണ്‍കുട്ടി പൊലീസില് പരാതി നല്‍കിയത്. യുവതിയുടെ സുഹൃത്തായിരുന്നു ഈ യുവാവ്. പരാതി ലഭിച്ച പൊലീസ് യുവാവിനെ കണ്ടെത്തി കേസെടുത്തു. തുടര്‍ന്ന് നടത്തിയ അന്വേഷണത്തിലാണ് പരാതി വ്യാജമാണെന്ന് പൊലീസ് കണ്ടെത്തിയത്.\nതോപ്പുംപടിയിലെ ഒരു സ്വകാര്യ കോളേജില് പഠിക്കുന്ന യുവതി 2016 ല് രവിപുരത്തുള്ള ഐഡിയ മൊബൈല് ഷോറൂമില് കോള് സെക്ഷനില് ജോലി ചെയ്തിരുന്നു. മറ്റു കമ്പനികളുടെ മൊബൈല് നമ്പര് പോര്‍ട്ട് ചെയ്യാന് ആവശ്യപ്പെട്ട് യുവാവുമായി സംസാരിക്കാനിടയായി. ഇത് സൗഹൃദത്തിലെത്തുകയായിരുന്നു. ഇതിനിടെ യുവതി കോള് സെന്ററിലെ ജോലി ഉപേക്ഷിച്ചു. പറവൂരിലെ ബന്ധു വീട്ടില് പോകുമായിരുന്ന യുവതി, അവിടത്തെ യുവതിയുടെ എ.ടി.എം പിന് നമ്പര് മനസിലാക്കുകയും പലപ്പോഴായി 70,000 രൂപ കൈക്കലാക്കി. പണം നഷ്ടമായത് മനസിലാക്കിയ യുവതി ചോദ്യം ചെയ്തപ്പോഴാണ്, പെണ്‍കുട്ടി യുവാവിനെതിരെ കള്ളം പറഞ്ഞത്.\nമോര്‍ഫ് ചെയ്ത ചിത്രം ഇയാള് മൊബൈല് ഫോണിലേക്ക് അയച്ചെന്നും ഇത് സോഷ്യല് മീഡിയയില് പ്രചരിപ്പിക്കുമെന്ന് ഭീഷണിപ്പെടുത്തി പണം തട്ടിയെന്നുമായിരുന്നു ആരോപണം. തുടര്‍ന്നാണ് പെണ്‍കുട്ടിയുടെ വീട്ടുകാര് തോപ്പുംപടി സ്‌റ്റേഷനില് പരാതി നല്‍കുകയും ചെയ്തു. യുവാവിനെതിരെ കേസെടുത്ത പൊലീസ്, തുടര്‍ന്ന് നടത്തിയ അന്വേഷണത്തില് പരാതി കളവാണെന്ന് കണ്ടെത്തി. യുവതി സ്വന്തം നഗ്‌നചിത്രം മൊബൈല് ഫോണില് ഫോട്ടോ ലാബ് എന്ന ആപ്‌ളിക്കേഷനിലൂടെ നിര്‍മ്മിച്ചു. യുവാവിന്റെ പേരില് വ്യാജ ഫേസ്ബുക്ക് അക്കൗണ്ടുണ്ടാക്കി അതില് നിന്ന് സ്വന്തം ഫേസ്ബുക്ക് അക്കൗണ്ടിലേക്ക് പ്രചരിപ്പിച്ചു. പിന്നീട് മൊബൈല് ഫോണില് ഡൗണ്‍ലോഡ് ചെയ്ത് വീട്ടുകാരെ കാണിച്ച് വിശ്വസിപ്പിക്കുകയായിരുന്നു.\nമൊഴികളില് സംശയം തോന്നിയ മട്ടാഞ്ചേരി അസിസ്റ്റന്റ് കമ്മിഷണര് പി. വിജയന്റെ നേതൃത്വത്തിലുള്ള പൊലീസ് സംഘം സൈബര്‍സെല്ലിന്റെ സഹായത്തോടെ പെണ്‍കുട്ടിയെ വിശദമായി ചോദ്യം ചെയ്തതോടെയാണ് സത്യം പുറത്തുവന്നത്. തെറ്റായ വിവരം നല്‍കിയാണ് യുവാവിനെതിരെ കേസെടുപ്പിച്ചതെന്നും പെണ്‍കുട്ടി സമ്മതിച്ചു. പെണ്‍കുട്ടിക്കെതിരെ പൊലീസ് കേസെടുത്തു. എന്നാല് അറസ്റ്റ് ചെയ്യുന്ന കാര്യത്തില് തീരുമാനമായില്ലെന്നാണ് സൂചന.\nപൊലീസ് വിദ്യാര്‍ത്ഥിനി ഫേസ്ബുക്ക് തോപ്പുംപടി നഗ്‌നചിത്രം പകര്‍ത്തി


പൗരത്വ ബില്ലിനെതിരെ ഉള്ള കേരളത്തിലെ സമരങ്ങളിൽ തീവ്രവാദസംഘടനകൾ നുഴഞ്ഞു കയറിയപ്പോലെ ഡൽഹിയിൽ നടക്കില്ലെന്നു പ്രധാനമന്ത്രി നരേന്ദ്രമോദി | Chanakya News\nHome INDIA പൗരത്വ ബില്ലിനെതിരെ ഉള്ള കേരളത്തിലെ സമരങ്ങളിൽ തീവ്രവാദസംഘടനകൾ നുഴഞ്ഞു കയറിയപ്പോലെ ഡൽഹിയിൽ നടക്കില്ലെന്നു പ്രധാനമന്ത്രി നരേന്ദ്രമോദി\nപൗരത്വ ബില്ലിനെതിരെ ഉള്ള കേരളത്തിലെ സമരങ്ങളിൽ തീവ്രവാദസംഘടനകൾ നുഴഞ്ഞു കയറിയപ്പോലെ ഡൽഹിയിൽ നടക്കില്ലെന്നു പ്രധാനമന്ത്രി നരേന്ദ്രമോദി\nഡൽഹി: കേന്ദ്രസർക്കാർ നടപ്പാക്കിയ പൗരത്വ ഭേദഗതി നിയമത്തിനെതിരെ കേരളത്തിലെ മഹല്ല് കമ്മിറ്റികൾ നടത്തിയ പ്രക്ഷോഭ പരിപാടികളിൽ തീവ്രവാദ സംഘടനകൾ നുഴഞ്ഞു കയറിയെന്ന് മുഖ്യമന്ത്രി പിണറായി വിജയൻ പറഞ്ഞു. എന്നാൽ അത്തരത്തിൽ ഡൽഹിയിൽ നടക്കുമെന്ന കാര്യത്തിൽ വാശി വേണ്ടെന്നു പ്രധാനമന്ത്രി പറഞ്ഞു. കേരളത്തിൽ നടപ്പാക്കാൻ അനുവദിക്കാത്ത സമരങ്ങൾ ഡൽഹിയിൽ നടത്തണമെന്ന് വാശിപിടിക്കുന്നത് എന്തിനാണെന്നും അദ്ദേഹം ചോദിച്ചു.\nകേരളത്തിലെ ഇടതുപക്ഷത്തിലുള്ള പ്രവർത്തകർ മനസിലാക്കണം. പൗരത്വ നിയമത്തിനു എതിരെയുള്ള സമരങ്ങളിൽ തീവ്രവാദ സ്വഭാവമുള്ള സംഘടനകൾ നുഴഞ്ഞു കയറുന്നത് മുഖ്യമന്ത്രി പിണറായി വിജയൻ തന്നെ നിയമസഭയിൽ സമ്മതിച്ച കാര്യമാണ്. അത്തരക്കാർക്കെതിരെ ശക്തമായ നടപടി സ്വീകരിക്കുമെന്നും അദ്ദേഹം പറഞ്ഞതാണ്. ഇത്തരത്തിലുള്ള അരാജകത്വം കാരണം നിങ്ങൾ ബുദ്ധിമുട്ട് അനുഭവിക്കുകയാണ്. ഇത്തരത്തിലുള്ള അരാജകത്വം ഇന്ത്യയുടെ ഓരോ ഭാഗങ്ങളിലും വ്യാപിപ്പിക്കണമെന്ന് എങ്ങനെയാണ് നിങ്ങൾക്ക് പറയാൻ കഴിയുക എന്നും പ്രധാനമന്ത്രി നരേന്ദ്രമോദി ചോദിച്ചു. കാര്യം പറഞ്ഞ് ഉടനെ എം പി കെ കെ രാഗേഷ് ലോക്സഭയിൽ ബഹളം വയ്ക്കുകയുണ്ടായി. എന്നാൽ ആരും അത് മൈൻഡ് ചെയ്തില്ല.


rain | മത്സ്യത്തൊഴിലാളികൾ കടലിൽ പോകുന്നത് ഒഴിവാക്കണം; ആഴക്കടൽ മൽസ്യബന്ധത്തിൽ ഏർപ്പെട്ടിരിക്കുന്നവരോട് മെയ് 14 മുൻപ് അടുത്തുള്ള സുരക്ഷിത തീരത്ത് എത്താൻ നിർദ്ദേശം; 15നും 16നും മഴ തിമിർത്തു പെയ്യും; അതീവ ജാഗ്രതയിലേക്ക് കേരളം - MarunadanMalayalee.com\nമത്സ്യത്തൊഴിലാളികൾ കടലിൽ പോകുന്നത് ഒഴിവാക്കണം; ആഴക്കടൽ മൽസ്യബന്ധത്തിൽ ഏർപ്പെട്ടിരിക്കുന്നവരോട് മെയ് 14 മുൻപ് അടുത്തുള്ള സുരക്ഷിത തീരത്ത് എത്താൻ നിർദ്ദേശം; 15നും 16നും മഴ തിമിർത്തു പെയ്യും; അതീവ ജാഗ്രതയിലേക്ക് കേരളം\nMay 12, 202104:22 PM IST Permalink\nതിരുവനന്തപുരം: കേരളത്തിലെ വിവിധയിടങ്ങളിൽ അതിശക്തമായ മഴക്ക് സാദ്ധ്യതയുണ്ടെന്ന് കാലാവസ്ഥ വകുപ്പിന്റെ മുന്നറിയിപ്പ്. മെയ് 14 മുതൽ മത്സ്യത്തൊഴിലാളികൾക്കും കടലിൽ പോകുന്നതിന് വിലക്കുണ്ട്. തെക്ക് കിഴക്കൻ അറബിക്കടലിൽ ന്യൂനമർദം രൂപപ്പെടാൻ സാധ്യതയുള്ളതിനാലാണ് ഇത്.\nവിവിധ ജില്ലകളിൽ വരും ദിവസങ്ങളിൽ യെല്ലോ, ഓറഞ്ച് അലർട്ടുകൾ പ്രഖ്യാപിച്ചു. ഓറഞ്ച് അലർട്ട് പ്രഖ്യാപിച്ച ജില്ലകളിൽ ഒറ്റപ്പെട്ടയിടങ്ങളിൽ 24 മണിക്കൂറിൽ 115.6 എംഎം മുതൽ 204.4 എംഎം വരെ മഴ ലഭിക്കാനുള്ള സാധ്യതയാണ് പ്രവചിക്കുന്നത്. യെല്ലോ അലർട്ട് പ്രഖ്യാപിച്ച ജില്ലകളിൽ 24 മണിക്കൂറിൽ 64.5 എംഎം മുതൽ 115 എംഎം വരെ മഴ പ്രതീക്ഷിക്കണം.\nമത്സ്യത്തൊഴിലാളികൾ മെയ് 14 ന് മുൻപ് തന്നെ പൂർണ്ണമായും കടലിൽ പോകുന്നത് ഒഴിവാക്കണം. ആഴക്കടൽ മൽസ്യബന്ധത്തിൽ ഏർപ്പെട്ടിരിക്കുന്നവരോട് മെയ് 14 മുൻപ് അടുത്തുള്ള സുരക്ഷിത തീരത്ത് എത്താൻ നിർദ്ദേശം നൽകിയിട്ടുണ്ട്. ആവശ്യമായ ഘട്ടത്തിൽ മാറി താമസിക്കണം. മത്സ്യബന്ധനോപധികൾ സുരക്ഷിതമാക്കി വെക്കണം. അടച്ചുറപ്പില്ലാത്ത വീടുകളിൽ താമസിക്കുന്നവരും മേൽക്കൂര ശക്തമല്ലാത്ത വീടുകളിൽ താമസിക്കുന്നവരും വരും ദിവസങ്ങളിലെ മുന്നറിയിപ്പുകളുടെ അടിസ്ഥാനത്തിൽ സുരക്ഷയെ മുൻകരുതി മാറി താമസിക്കാൻ തയ്യാറാവണം.\n• മെയ് 14 : കൊല്ലം, പത്തനംതിട്ട, ആലപ്പുഴ, കോട്ടയം, എറണാകുളം, ഇടുക്കി, തൃശൂർ\n• മെയ് 15 : പത്തനംതിട്ട, ആലപ്പുഴ, കോട്ടയം, എറണാകുളം, ഇടുക്കി, തൃശൂർ\n• മെയ് 12 : തിരുവനന്തപുരം, കൊല്ലം, കോട്ടയം, എറണാകുളം, ഇടുക്കി\n• മെയ് 13 : തിരുവനന്തപുരം, കൊല്ലം, പത്തനംതിട്ട, ആലപ്പുഴ, കോട്ടയം, എറണാകുളം, ഇടുക്കി\n• മെയ് 14 : തിരുവനന്തപുരം, മലപ്പുറം\n• മെയ് 15 : തിരുവനന്തപുരം, കൊല്ലം, പാലക്കാട്, മലപ്പുറം, കോഴിക്കോട്, വയനാട്, കണ്ണൂർ, കാസർഗോഡ്\n• മെയ് 16 : തിരുവനന്തപുരം, കൊല്ലം, പത്തനംതിട്ട, കോട്ടയം, എറണാകുളം, ഇടുക്കി,തൃശൂർ\nകേരള, കർണാടക,ലക്ഷദ്വീപ് തീരങ്ങളിൽ മൽത്സ്യബന്ധനത്തിന് പോകാൻ പാടുള്ളതല്ല.\n14.05.2021 മുതൽ 16.05.2021 വരെ കേരള തീരത്ത് മണിക്കൂറിൽ 45 മുതൽ 55 കി.മീ.വേഗത്തിൽ വീശിയടിച്ചേക്കാവുന്ന ശക്തമായ കാറ്റിനും മോശം കാലാവസ്ഥക്കും സാധ്യതയുണ്ട്.\n15.05.2021 മുതൽ 16.05.2021 വരെ കർണാടക തീരത്ത് മണിക്കൂറിൽ 45 മുതൽ 55 കി.മീ.വേഗത്തിൽ വീശിയടിച്ചേക്കാവുന്ന ശക്തമായ കാറ്റിനും മോശം കാലാവസ്ഥക്കും സാധ്യതയുണ്ട്.\n13.05.2021 മുതൽ 14.05.2021 വരെ ലക്ഷദ്വീപ് തീരത്ത് മണിക്കൂറിൽ 45 മുതൽ 55 കി.മീ.വേഗത്തിൽ വീശിയടിച്ചേക്കാവുന്ന ശക്തമായ കാറ്റിനും മോശം കാലാവസ്ഥക്കും സാധ്യതയുണ്ട്.\n12.05.2021, 15.05.2021, 16.05.2021 എന്നീ തീയ്യതികളിൽ ലക്ഷദ്വീപ് തീരത്ത് മണിക്കൂറിൽ 40 മുതൽ 50 കി.മീ.വേഗത്തിൽ വീശിയടിച്ചേക്കാവുന്ന ശക്തമായ കാറ്റിനും മോശം കാലാവസ്ഥക്കും സാധ്യതയുണ്ട്.\n12.05.2021: തെക്കുപടിഞ്ഞാറൻ അറബിക്കടൽ അതിനോട് ചേർന്നുള്ള തെക്കുകിഴക്കൻ അറബിക്കടൽ എന്നീ സമുദ്ര മേഖലകളിൽ മണിക്കൂറിൽ 40 മുതൽ 50 കിമീ വരെ ശക്തമായ കാറ്റിനും മോശം കാലാവസ്ഥക്കും സാധ്യതയുണ്ടെന്ന് കേന്ദ്ര കാലാവസ്ഥ വകുപ്പ് അറിയിച്ചു.\n13.05.2021മുതൽ 14.05.2021 വരെ : തെക്കുകിഴക്കൻ അറബിക്കടൽ , ലക്ഷദ്വീപ് തീരങ്ങൾ , കന്യാകുമാരി തീരങ്ങൾ എന്നീ സമുദ്ര മേഖലകളിൽ മണിക്കൂറിൽ 45 മുതൽ 55 കിമീ വരെയും, തെക്കുപടിഞ്ഞാറൻ അറബിക്കടലിൽ മണിക്കൂറിൽ 40 മുതൽ 50 കിമീ വരെയും ശക്തമായ കാറ്റിനും മോശം കാലാവസ്ഥക്കും സാധ്യതയുണ്ടെന്ന് കേന്ദ്ര കാലാവസ്ഥ വകുപ്പ് അറിയിച്ചു.\n15.05.2021മുതൽ 16.05.2021 വരെ : തെക്കൻ അറബിക്കടലിന്റെ മധ്യഭാഗത്ത് മണിക്കൂറിൽ 60 മുതൽ 70 കിമീ വരെയും ചില അവസരങ്ങളിൽ മണിക്കൂറിൽ 80 കിമീ വരെയും ശക്തമായ കാറ്റിനും മോശം കാലാവസ്ഥക്കും സാധ്യതയുണ്ട്. തെക്ക് കിഴക്കൻ അറബിക്കടൽ, തെക്കുപടിഞ്ഞാറൻ അറബിക്കടൽ, ലക്ഷദ്വീപ് തീരങ്ങൾ , കന്യാകുമാരി തീരങ്ങൾ എന്നീ മണിക്കൂറിൽ 40 മുതൽ 50 കിമീ വരെ ശക്തമായ കാറ്റിനും മോശം കാലാവസ്ഥക്കും സാധ്യതയുണ്ടെന്ന് കേന്ദ്ര കാലാവസ്ഥ വകുപ്പ് അറിയിച്ചു.\nമത്സ്യത്തൊഴിലാളികൾ പ്രസ്തുത ദിവസം മേൽ പറഞ്ഞ പ്രദേശങ്ങളിൽ മൽത്സ്യബന്ധനത്തിന് പോകാൻ പാടുള്ളതല്ല. മത്സ്യത്തൊഴിലാളികൾ പ്രസ്തുത ദിവസം മേൽ പറഞ്ഞ പ്രദേശങ്ങളിൽ മൽത്സ്യബന്ധനത്തിന് പോകാൻ പാടുള്ളതല്ല. കൂടുതൽ വ്യക്തതക്കായി താഴെക്കൊടുത്തിരിക്കുന്ന ഭൂപടം ശ്രദ്ധിക്കുക\nമെയ് 13 ന് രാത്രിയോടുകൂടി കടലിൽ പോയ മത്സ്യത്തൊഴിലാളികൾ തിരിച്ചെത്തേണ്ടതാണ്.


രാജ്യത്ത് വാക്‌സിന് ക്ഷാമം രൂക്ഷം; 18 വയസിന് മുകളിലുള്ളവരുടെ വാക്സിനേഷനില് അനിശ്ചിതത്വത്തില് - ഇ വാർത്ത | evartha vaccine\nരാജ്യത്ത് വാക്‌സിന് ക്ഷാമം രൂക്ഷം; 18 വയസിന് മുകളിലുള്ളവരുടെ വാക്സിനേഷനില് അനിശ്ചിതത്വത്തില്\nവാക്സിന് പ്രതിസന്ധി രൂക്ഷമായ സാഹചര്യത്തില് 18 കഴിഞ്ഞവര്‍ക്കുള്ള വാക്‌സിനേഷന് ഇന്ന് മുതല് ആരംഭിക്കുമെന്ന കേന്ദ്ര പ്രഖ്യാപനം നടപ്പാക്കുന്ന കാര്യത്തില് അനിശ്ചിതത്വം തുടരുന്നു. വാക്‌സിന് ലഭ്യമല്ലാത്തതിനാല് കുത്തിവയ്പ് ഉടനുണ്ടാകില്ലെന്നാണ് ബിജെപി ഭരിക്കുന്ന സംസ്ഥാനങ്ങളടക്കം ഇപ്പോള് സൂചിപ്പിക്കുന്നത്. രാജ്യത്തെ സ്വകാര്യ ആശുപത്രികളിലും 18 കഴിഞ്ഞവര്‍ക്കുള്ള വാക്‌സിനേഷന് പൂര്‍ണാര്‍ത്ഥത്തില് ശനിയാഴ്ച തുടങ്ങാന് സാധിക്കില്ല.\nരാജ്യത്ത് 18നും 45നും ഇടയില് പ്രായമുള്ളവരുടെ എണ്ണം ഏകദേശം 60 കോടിയാണ്. അതായത് ഇവര്‍ക്ക് നല്‍കാന് 120 കോടി ഡോസ് വാക്സിന് വേണം. ഇന്ത്യയുടെ ഇപ്പോഴത്തെ പ്രതിമാസ വാക്സിന് ഉത്പാദനം ഏഴ് കോടി ഡോസ് മാത്രമാണ്.\nഅതിനാല് 18നും 45നും ഇടയില് പ്രായമുള്ളവര്‍ക്ക് രണ്ട് ഡോസ് വാക്‌സിന് നല്‍കാന് നിലവിലെ ഉത്പാദനത്തോത് പ്രകാരം ഒരു വര്‍ഷത്തിലേറെ വേണ്ടി വരും. അതായത് പ്രഖ്യാപിച്ച വേഗതയില് 18നും 45നും ഇടയില് പ്രായമുള്ളവര്‍ക്ക് എല്ലാം സമ്പൂര്‍ണമായി വാക്സിന് നല്‍കാന് രാജ്യത്തിന് സാധിക്കില്ല. ഇപ്പോഴത്തെ അവസ്ഥയില് കടുത്ത വാക്സിന് ക്ഷാമമാണ് എതാണ്ട് എല്ലാ സംസ്ഥാനങ്ങളും നേരിടുന്നത്. കേരളമടക്കമുള്ള എതാണ്ട് എല്ലാ സംസ്ഥാനങ്ങളും വാക്സിന് ആവശ്യം നിര്‍മാതാക്കളെ അറിയിച്ചു. രണ്ടര കോടി യുവജനങ്ങള് ഇതുവരെ വാക്സിനായി രജിസ്റ്റര് ചെയ്തു കഴിഞ്ഞു. കേന്ദ്രം നല്‍കിയ ഒരു കോടി ഡോസ് വാക്‌സിന് മാത്രമാണ് സംസ്ഥാനങ്ങളുടെ പക്കല് ശേഷിക്കുന്നത്. മൂന്ന് ദിവസങ്ങള്‍ക്കകം 19.81 ലക്ഷം ഡോസ് കൂടി കൈമാറുമെന്ന് കേന്ദ്രം വ്യക്തമാക്കി.


Bollywood Star, Gifts, Shah Rukh Khan, Aamir Khan, Ajay Devgn, Sanjay Dutt, Luxury Car, Celebrity Car, Four Wheeler, ബോളിവുഡ് താരം, സമ്മാനം, കാര്, ഷാരൂഖ് ഖാന്, ആമിര് ഖാന്, അജയ് ദേവ്ഗണ്, സഞ്ജയ് ദത്ത്, ആഡംബര കാര്, സെലിബ്രിറ്റി കാര് - Malayalam DriveSpark\nബോളിവുഡ് താരങ്ങളുടെ ഗിഫ്റ്റുകള്\nPublished: Tuesday, March 13, 2012, 18:55 [IST]\n

Next »

\nസമ്മാനം നല്‍കുന്നതും സമ്മാനിതരാവുന്നതും ബോളിവുഡില് ഒരു സ്ഥിരം പരിപാടിയാണ്. ഏതെങ്കിലുമൊരുത്തന് ഏതെങ്കിലുമൊരുവള്‍ക്ക് സമ്മാനം നല്‍കാതെ ഒരു ദിവസം പോലും കടന്നു പോകുന്നില്ല. സമ്മാനങ്ങള് ഒട്ടും ചെറുതാവാതിരിക്കാന് ഇക്കൂട്ടര് പ്രത്യേകം ശ്രദ്ധ വെക്കാറുണ്ട്. ഇതിലൂടെ ഏറ്റവുമധികം നേട്ടം കൊയ്യുന്നത് കാര് കമ്പനികളാണ്. പ്രത്യേകിച്ചും ആഡംബര കാര് കമ്പനികള്.\nഇത്തരം സമ്മാനം നല്‍കലുകള് വഴി കമ്പനികള്‍ക്ക് ലഭിക്കുന്നത് വലിയൊരു പരസ്യം കൂടിയാണ്. ബോളിവുഡ് താരങ്ങള് സമ്മാനം നല്‍കുന്ന കാര് ഏതെന്ന് ഓട്ടോകുതുകികളും നോക്കി നില്‍ക്കുന്നു. ഈ സംഗതി തിരിച്ചറിഞ്ഞ് ഉപയോഗിക്കുന്ന കമ്പനികളും ഉണ്ട്. ഓഡിയാണ് ഇക്കാര്യത്തില് മുമ്പില്. ബോളിവുഡ്ഡുകാര് കാര് വാങ്ങി ഏതെങ്കിലും താരത്തിന് സമ്മാനം നല്‍കുന്നതിനായി കാത്തു നില്‍ക്കുന്ന പരിപാടിയൊന്നും ഓഡിക്കില്ല. കമ്പനി തന്നെ നേരിട്ട് കാര് സമ്മാനിക്കാറാണ് പതിവ്. ഇത് ഓഡിക്ക് വളരെയേറെ ഗുണം ചെയ്തിട്ടുണ്ട് എന്നാണ് മനസ്സിലാക്കാന് കഴിയുന്നത്. താരങ്ങള് പോകുന്നിടത്തെല്ലാം കാറിന് പരസ്യമാണ്.\nസമ്മാനം നല്‍കാന് പ്രത്യേക സമയക്രമമൊന്നും ഇല്ല. എങ്കിലും പിറന്നാള്, പേറ്, ചോറൂണ്, പ്രേമം തുടങ്ങിയ മുഹൂര്‍ത്തങ്ങള് വളരെ പ്രധാനമാണ്. അടുത്ത താളില് ബോളിവുഡ് താരങ്ങള് സമ്മാനിച്ച കാറുകളും കാര്യകാരണങ്ങളും പരിശോധിക്കുന്നു. ദാ ദിവിടെ ക്ലിക്കുക!\nകൂടുതല്... #luxury car #celebrity car #ആഡംബര കാര് #സെലിബ്രിറ്റി കാര്\nBollywood stars always tend to celebrate their special occasions by giving more valuable gifts to their wives. Here points some stars and their gifts.\nStory first published: Tuesday, March 13, 2012, 18:55 [IST]


ഫൊക്കാന ടൊറന്‍റോ മാമാങ്കം: കൗണ്ട് ഡൗണ് 30-ന് തുടങ്ങും - Malayalam Daily News\nJan 22, 2016 Dec 5, 2016 ജോയിച്ചന് പുതുക്കുളം\nടൊറന്‍റോ: സിനിമ അവാര്‍ഡ്, സ്റ്റാര് സിംഗര്, സ്പെല്ലിംഗ് ബീ മത്സരങ്ങളെല്ലാമായി ജൂലൈ നടക്കുന്ന പതിനേഴാമത് ഫൊക്കാന കണ്‍വന്‍ഷന് ഇനി ദിവസങ്ങളുടെ കാത്തിരിപ്പിന്‍റെ ആവേശത്തിലേക്ക്. വടക്കന് അമേരിക്കയിലെ പ്രമുഖ മലയാളി സംഘടനകളുടെ കൂട്ടായ്മയായ ഫൊക്കാനയുടെ ദേശീയ സമ്മേളനത്തിനത്തിന്‍റെ കൗണ്ട് ഡൗണിന് ജനുവരി 30- ശനിയാഴ്ച തുടക്കമാകും. ടൊറന്‍റോ മലയാളി സമാജം ഈസ്റ്റ് സെന്‍ററില് വൈകിട്ട് 7-ന് നടക്കുന്ന ചടങ്ങില് വെബ്സൈറ്റിന്‍റേയും, സോഷ്യല് മീഡിയ പ്രചാരണങ്ങളുടേയുംകൂടി തുടക്കത്തിനു വേദിയൊരുക്കും. ചടങ്ങിനോടനുബന്ധിച്ച് കണ്‍വന്‍ഷന് സ്പോണ്‍സര്‍മാരെ ആദരിക്കുന്നതിനൊപ്പം കരാക്കേ ഗാനസന്ധ്യയുമുണ്ടായിരിക്കും.\nഫൊക്കാന ഇന്‍റര്‍നാഷണല് മലയാളം സിനി അവാര്‍ഡ് (ഫിംക), മിസ് ഫൊക്കാന, ഗ്ലിംപ്സ് ഓഫ് ഇന്ത്യ, സ്പെല്ലിംഗ് ബീ, ഉദയകുമാര് വോളിബോള് ടൂര്‍ണമെന്‍റ് എന്നിവയുടെ അകമ്പടിയോടെയാണ് ഫൊക്കാനയുടെ ഇത്തവണത്തെ കണ്‍വന്‍ഷന്. ലോകമെമ്പാടുനിന്നും സന്ദര്‍ശകരെ ആകര്‍ഷിക്കുന്ന നയാഗ്രയിലേക്കുള്ള യാത്രയും പ്രത്യേകതയാണ്. ‘ഫിംക’ അവാര്‍ഡ് കണ്‍വന്‍ഷന് സമ്മാനിക്കുക താരത്തിളക്കംകൂടിയാണ്.\nകണ്‍വന്‍ഷന്‍റെ വിജയത്തിനായി പ്രവര്‍ത്തിക്കാന് താത്പര്യമുള്ളവരും, കണ്‍വന്‍ഷനില് ഇവിടെനിന്നു പങ്കെടുക്കുന്നവരും കൗണ്ട് ഡൗണിനു തുടക്കംകുറിക്കുന്ന വേളയില് എത്തണമെന്ന് പ്രസിഡന്‍റ് ജോണ് പി. ജോണ്, കണ്‍വന്‍ഷന് ചെയര്‍മാന് ടോമി കോക്കാട്ട്, ജോയിന്‍റ് ട്രഷറര് സണ്ണി ജോസഫ്, എന്‍റര്‍ടൈന്‍മെന്‍റ് കമ്മിറ്റി ചെയര് ബിജു കട്ടത്തറ, റീജിയണല് വൈസ് പ്രസിഡന്‍റ് കുര്യന് പ്രക്കാനം, ബോര്‍ഡ് ഓഫ് ട്രസ്റ്റി അംഗം മാറ്റ് മാത്യൂസ് എന്നിവര് അറിയിച്ചു.\nടൊറന്‍റോയ്ക്ക് സമീപം മാര്‍ക്കം ഹില്‍ട്ടണ് സ്വീറ്റ്സില് ജൂലൈ ഒന്നിനാണ് ഫൊക്കാന കണ്‍വന്‍ഷന് കൊടിയേറുക. രജിസ്ട്രേഷനും കൂടുതല് വിവരങ്ങള്‍ക്കും ജോണ് പി. ജോണ് (647 808 5565), ടോമി കോക്കാട്ട് (647 892 7200) എന്നിവരുമായി ബന്ധപ്പെടുക.\nജോണ് ജോര്‍ജ് (35)ഷിക്കാഗോയില് നിര്യാതനായി


മറ്റൊരാള്‍ക്ക് നിങ്ങള് വരുത്തിയ നാശനഷ്ടം നിങ്ങള്‍ക്കും സംഭവിക്കുന്നത് വരെ ഒരിക്കലും മനസിലാകില്ല. അതുകൊണ്ടാണ് ഞാനിവിടെ ഉള്ളത്: ഭാവന – Times of Thrissur\nമലയാളികള്‍ക്ക് ഏറെ പ്രിയപ്പെട്ട നടിയാണ് ഭാവന. സോഷ്യല് മീഡിയയില് പങ്കുവയ്ക്കുന്ന താരത്തിന്റെ പോസ്റ്റുകള് ആരാധകര്‍ക്കിയില് വൈറലാവാറുണ്ട്. താരം പങ്കുവച്ച ഒരു ഇന്‍സ്റ്റഗ്രാം പോസ്റ്റാണ് സോഷ്യല് മീഡിയയില് ഇപ്പോള് ചര്‍ച്ചയാകുന്നത്.\n‘മറ്റൊരാള്‍ക്ക് നിങ്ങള് വരുത്തിയ നാശനഷ്ടം അതേ കാര്യം തന്നെ നിങ്ങള്‍ക്കും സംഭവിക്കുന്നത് വരെ ഒരിക്കലും മനസിലാകില്ല. അതുകൊണ്ടാണ് ഞാനിവിടെ ഉള്ളത് – കര്‍മ” എന്നാണ് ഭാവനയുടെ പോസ്റ്റ്. സയനോര ഫിലിപ്പ്, മൃദുല മുരളി എന്നിങ്ങനെ ഭാവനയുടെ സുഹൃത്തുക്കളും നടിക്ക് പിന്തുണയുമായി എത്തിയിട്ടുണ്ട്.\nപ്രിയ സുഹൃത്തുക്കളായ മഞ്ജു വാര്യര്, സംയുക്ത വര്‍മ്മ എന്നിവര്‍ക്കൊപ്പമുള്ള ചിത്രങ്ങളും അടുത്തിടെ ഭാവന പങ്കുവച്ചിരുന്നു. സുഹൃത്തുക്കളല്ല സഹോദരിമാരാണ് തങ്ങള് എന്നാണ് മഞ്ജുവും സംയുക്തയുമായുള്ള സൗഹൃദത്തെ ഭാവന വിശേഷിപ്പിച്ചത്. ഭര്‍ത്താവ് നവീനൊപ്പം ബാഗ്ലൂരിലാണ് താരം ഇപ്പോഴുള്ളത്.\n2002ല് പുറത്തിറങ്ങിയ നമ്മള് എന്ന ചിത്രത്തിലൂടെയാണ് ഭാവന സിനിമാരംഗത്ത് എത്തിയത്. തമിഴ് സൂപ്പര് ഹിറ്റ് ചിത്രം 96ന്റെ കന്നഡ റീമേക്ക് 99 ആണ് ഭാവനയുടെതായി ഒടുവില് റിലീസ് ചെയ്ത ചിത്രം. ബജ്രംഗി 2, ഗോവിന്ദ ഗോവിന്ദ, ശ്രീകൃഷ്ണ അറ്റ് ജിമെയില് ഡോട് കോം എന്നിവയാണ് താരത്തിന്റേതായി അണിയറയില് ഒരുങ്ങുന്ന ചിത്രങ്ങള്.\nവേളൂക്കരയിൽ അമ്മയും മകനും മരിച്ച നിലയില്\nComments Off on വേളൂക്കരയിൽ അമ്മയും മകനും മരിച്ച നിലയില്\nകർക്കിടക വാവ്ബലി : ഇത്തവണ ചടങ്ങുകൾ ഉണ്ടാവില്ല സിറ്റി പോലീസ്\nComments Off on കർക്കിടക വാവ്ബലി : ഇത്തവണ ചടങ്ങുകൾ ഉണ്ടാവില്ല സിറ്റി പോലീസ്


ഇത്തരം കമന്റുകള് എന്നെ ഒരിക്കലും തളര്‍ത്തില്ല: നീരാളിയുടെ നിര്‍മ്മാതാവ് • ഇ വാർത്ത | evartha\nevartha Desk July 17, 2018, 3:22 pm July 17, 2018\nമോഹന്‍ലാലിന്റെ നീരാളി സിനിമയ്‌ക്കെതിരെ വ്യാപകമായാണ് മോശം കമന്റുകള് സാമൂഹ്യ മാധ്യമങ്ങളില് വരുന്നത്. ഇതിനെതിരെ സിനിമയുടെ നിര്‍മ്മാതാവ് സന്തോഷ് ടി കുരുവിള രൂക്ഷമായ ഭാഷയിലാണ് പ്രതികരിച്ചത്. ‘ഒരു പണിയുമില്ലാത്ത തെരുവ് പട്ടികളാണ് എന്റെ നിഴലിനെ നോക്കി കുരയ്ക്കുന്നത്.\nഎന്റെ സിനിമകള് സംസ്ഥാന പുരസ്‌കാരവും ദേശീയ അംഗീകാരവും നേടിയിട്ടുണ്ട്. അതിലുള്ള അസൂയയാണ് ഇതിന് പിന്നില് ‘ സന്തോഷ് ടി കുരുവിള പറഞ്ഞു. ഐപിസി കേരളാ സ്റ്റേറ്റ് ട്രഷററുടെ മകന്റെ സിനിമ വിജയിപ്പിക്കണമെന്ന തരത്തിലുള്ള നിരവധി കമന്റുകളാണ് സാമൂഹ്യമാധ്യമങ്ങളില് പ്രചരിച്ചത്.\nഇതിനെതിരെയാണ് നിര്‍മ്മാതാവ് രംഗത്തെത്തിയത്. ‘ഞാന് മതപരമായ സംഘടനയുടെ ഭാഗമല്ല. അടിസ്ഥാന രഹിതമായ ആരോപണങ്ങള് ഉന്നയിച്ച് സിനിമയെ തകര്‍ക്കാന് ശ്രമിക്കുകയാണ്’ സന്തോഷ് പറയുന്നു


നഗരകേന്ദ്രീകൃത മാലിന്യ സംസ്കരണത്തിന് ലോക ബാങ്കിന്റെ 2100കോടി രൂപ ലഭ്യമായതായി തദ്ദേശസ്വയംഭരണ വകുപ്പ് മന്ത്രി എ.സി മൊയ്തീന്\nJanuary 26, 2020 January 26, 2020 indiantruthblog\nകോഴിക്കോട്:നഗര പ്രദേശത്തെ മാലിന്യ സംസ്കരണത്തിനു ലോക ബാങ്കിന്റെ 2100 കോടി രൂപ ലഭ്യമായതായി തദ്ദേശസ്വയംഭരണ വകുപ്പ് മന്ത്രി എ.സി മൊയ്തീന്. കോഴിക്കോട് മെഡിക്കല് കോളേജിൽ സീവേജ് ട്രീറ്റ്‌മെന്റ് പ്ലാന്റിന്റെ നിര്‍മാണ പ്രവൃത്തി ഉദ്ഘാടനം ചെയ്യുകയായിരുന്നു മന്ത്രി.\nനാടിന്റെ വികസന പ്രശ്നങ്ങളിൽ ഏറ്റവും പ്രധാനപ്പെട്ട ഒന്നാണ് മാലിന്യ പ്രശ്നം. സർക്കാർ അധികാരത്തിൽ എത്തിയതിനു ശേഷം 200 കോടിയിൽപരം നിർമ്മാണപ്രവർത്തനങ്ങളാണ് കോഴിക്കോട് മെഡിക്കൽ കോളേജ് ആശുപത്രിയിൽ ടെണ്ടർ നടപടി പൂർത്തിയാക്കി നടപ്പിലാക്കി വരുന്നത്. മാസ്റ്റർ പ്ലാനിന്റെ ഭാഗമായി ആശുപത്രി നൽകിയ 600 കോടി രൂപയുടെ പ്രൊപ്പോസൽ കിഫ്ബി പരിശോധിച്ചു കൊണ്ടിരിക്കുകയാണെന്നും മന്ത്രി പറഞ്ഞു.\nരാജ്യത്തെ വളർന്നുവരുന്ന നഗരങ്ങളിൽ ഒന്നാണ് കോഴിക്കോട്. കേരളത്തിലെ മെഡിക്കൽ കോളേജുകളിൽ മികച്ച സേവനം നൽകുന്ന ആശുപത്രികളിൽ ഒന്നാണ് കോഴിക്കോട് മെഡിക്കൽ കോളേജ്. നിപ്പയുടെ സമയത്ത് ലോകത്തിനു തന്നെ മാതൃക സൃഷ്ടിക്കുന്ന പ്രവർത്തനമാണ് ആരോഗ്യരംഗത്ത് ജില്ല കാഴ്ചവെച്ചത്. ഖര മാലിന്യ സംസ്കരണവുമായി ബന്ധപ്പെട്ട് കേന്ദ്രീകൃത പ്ലാന്റ്, മാലിന്യത്തിൽ നിന്നും വൈദ്യുതി ഉത്പാദിപ്പിക്കുന്ന പദ്ധതി കോഴിക്കോട് ഞെളിയൻ പറമ്പിൽ സ്ഥാപിക്കുകയാണ്. ഏറ്റവും ആധുനികമായ ടെക്നോളജി ഉപയോഗിച്ച് പരിസരവാസികൾക്ക് യാതൊരുവിധ ആരോഗ്യപ്രശ്നങ്ങളും ഉണ്ടാകാത്ത വിധം മാലിന്യ സംസ്കരണത്തെ കുറിച്ച് പഠിക്കാൻ കഴിയുന്ന ഒരു കേന്ദ്രമായിട്ടാണ് ഞെളിയൻപറമ്പ് വേസ്റ്റ് ടു എനർജി സ്ഥാപിക്കുന്നത്. കേരളത്തിൽ എട്ട് സ്ഥലങ്ങളിൽ ഇത്തരത്തിൽ കേന്ദ്രീകൃത പ്ലാന്റുകൾ സ്ഥാപിക്കണമെന്നാണ് സർക്കാർ തീരുമാനമെന്നും മന്ത്രി അറിയിച്ചു.\nവികേന്ദ്രീകൃത മാലിന്യ സംസ്കരണത്തിന് സർക്കാർ വലിയ മുൻതൂക്കം നൽകുന്നുണ്ട്. എന്നാൽ\nമാലിന്യ സംസ്കരണ കേന്ദ്രങ്ങൾ സ്ഥാപിക്കുന്നതിന് ജനങ്ങളിൽ നിന്നും അനുകൂല സമീപനം ഉണ്ടാവുന്നില്ല. ഏറ്റവും ശാസ്ത്രീയമായ രീതിയിൽ മാലിന്യം സംസ്കരിക്കാനുള്ള പദ്ധതിയാണ് മെഡിക്കൽകോളേജിൽ തയ്യാറാക്കിയത്. ഈ സർക്കാരിന്റെ ഭരണകാലത്തു തന്നെ എട്ട് മാസം കൊണ്ട് പദ്ധതി പൂർത്തിയാക്കുമെന്നും ഇതിനാവശ്യമായ സൂക്ഷ്മനിരീക്ഷണം സർക്കാരിന്റെ ഭാഗത്തുനിന്നു ഉണ്ടാകുമെന്നും മന്ത്രി പറഞ്ഞു.മെഡിക്കല് കോളേജ് ക്യാമ്പസില് നടന്ന ചടങ്ങിൽ മേയര് തോട്ടത്തില് രവീന്ദ്രന് അധ്യക്ഷത വഹിച്ചു. എംഎല്‍എ എ. പ്രദീപ്കുമാര് വിശിഷ്ടാതിഥിയായി.\nകോഴിക്കോട് മുനിസിപ്പല് കോര്‍പറേഷന് അമൃത് പദ്ധതിയില് ഉള്‍പ്പെടുത്തിയാണ് സീവേജ് ട്രീറ്റ്‌മെന്റ് പ്ലാന്റ് നിര്‍മ്മിക്കുന്നത്. ഇതിനായി 14 കോടി രൂപയാണ് നീക്കി വെച്ചിട്ടുള്ളത്. റാം ബയോളജിക്കൽസ് എന്ന സ്ഥാപനമാണ് ഡിപിആർ തയ്യാറാക്കിയിട്ടുള്ളത്.\nകോഴിക്കോട് കോര്‍പ്പറേഷന് സൂപ്രണ്ടിംഗ് എഞ്ചിനിയര് വി.ഡി ജലജാമണി റിപ്പോര്‍ട്ട് അവതരിപ്പിച്ചു. നഗരസഭ സ്ഥിരം സമിതി അംഗങ്ങളായ പി.സി. രാജന്, കെ. വി. ബാബുരാജ്, എം.സി. അനില്‍കുമാര്, ടി.വി. ലളിതപ്രഭ, എം. രാധാകൃഷ്ണന് മാസ്റ്റര്, മെഡിക്കല് കോളേജ് പ്രിന്‍സിപ്പാള് ഡോ. വി. ആര് രാജേന്ദ്രന്, വാര്‍ഡ് കൗണ്‍സിലര് കെ. ഷെറീന വിജയന്, കൗണ്‍സിലര്‍മാരായ അഡ്വ. പി. എം. സുരേഷ്ബാബു, പി. കിഷന്‍ചന്ദ്, എന്, പി. പത്മനാഭന്, കോര്‍പ്പറേഷന് ഹെല്‍ത്ത് ഓഫീസര് ഡോ, ആര്.എസ്. ഗോപകുമാര്, മെഡിക്കല്‍കോളേജ് ഡെപ്യൂട്ടി സൂപ്രണ്ട് ഡോ. സുനിൽ, സൂപ്പർ സ്പെഷാലിറ്റി ഹോസ്പിറ്റൽ സൂപ്രണ്ട് ഡോ കുര്യാക്കോസ്, ചെസ്റ്റ് ഹോസ്പിറ്റൽ സൂപ്രണ്ട് ഡോ രാജഗോപാൽ, നഴ്സിങ് കോളേജ് പ്രിൻസിപ്പൽ കെ.എ പൊന്നമ്മ തുടങ്ങിയവര് സംസാരിച്ചു. കോര്‍പ്പറേഷന് ഡെപ്യൂട്ടി മേയര് മീരാ ദര്‍ശക് സ്വാഗതവും അഡീഷണല് സെക്രട്ടറി പി.കെ സജീവ് നന്ദിയും പറഞ്ഞു.\nPrevious അർദ്ധരാത്രിയിൽ തെങ്ങിന് തീപിടിച്ചു ഫയർഫോഴ്സ് എത്തി തീ അണച്ചു.\nNext കാപ്പാട് ബീച്ച് ഫെസ്റ്റിന് തുടക്കമായി: ഫെബ്രുവരി ഒമ്പതിന് മേള സമാപിക്കും.


സ്‌കൂട്ടറുകള്‍ക്ക് പ്രത്യേക ഓഫറുകളുമായിഹീറോ മോട്ടോകോര്‍പ് - Malayalam DriveSpark\nസ്‌കൂട്ടറുകള്‍ക്ക് പ്രത്യേക ഓഫറുകളുമായിഹീറോ മോട്ടോകോര്‍പ്\nUpdated: Wednesday, August 21, 2019, 19:39 [IST]\nസ്‌കൂട്ടറുകള്‍ക്ക് പ്രത്യേക ഓഫറുകളുമായി ഇരുചക്ര വാഹന നിര്‍മ്മാതാക്കളായ ഹീറോ മോട്ടോകോര്‍പ്. സ്‌കൂട്ടര് വാങ്ങാന് ആഗ്രഹിക്കുന്നവരെ ആകര്‍ഷിക്കുകയെന്ന ലക്ഷ്യത്തോടെ കമ്പനി മോഡലുകള്‍ക്ക് ഓഫറുകള് പ്രഖ്യാപിച്ചിരിക്കുന്നത്.\nഎക്‌സ്‌ചേഞ്ച് ഓഫറുകള്, ലോയല്‍റ്റി ഓഫറുകള്, അതിനൊപ്പം തന്നെ അധ്യാപകര്‍ക്ക് പ്രത്യേക ഓഫറുകള് ഉള്‍പ്പെടെ മൂന്ന് ആകര്‍ഷകമായ പദ്ധതികളാണ് കമ്പനി നല്‍കുന്നത്. എക്‌സ്‌ചേഞ്ച് സ്‌കീമിന് കീഴില്, ഉപഭോക്താക്കള് അവരുടെ പഴയ മോട്ടോര് സൈക്കിള് അഥവാ സ്‌കൂട്ടര് ഒരു അംഗീകൃത ഡീലര്‍ഷിപ്പില് കൊണ്ടുവന്ന് കൈമാറാന് സാധിക്കും.\nബൈക്ക് പരിശോധിച്ചതിന് ശേഷം പുതിയ ബൈക്ക് അഥവാ സ്‌കൂട്ടര് എടുക്കുമ്പോള് 4,000 രൂപയുടെ വരെ ആനുകൂല്യം ലഭിക്കും. ലോയല്‍റ്റി പ്രോഗ്രാമിന് കീഴില്, പുതിയ സ്‌കൂട്ടര് വാങ്ങുന്ന ആളുടെ കുടുംബത്തില് ആര്‍ക്കെങ്കിലും ഹീറോയുടെ വാഹനം ഉണ്ടെങ്കില് ഉപഭോക്താവിന് 2,000 രൂപയുടെ ഇളവാണ് കമ്പനി വാഗ്ദാനം ചെയ്യുന്നത്.\nഅതിനായി ഹീറോ ബൈക്കിന്റെ / സ്‌കൂട്ടറിന്റെ രജിസ്‌ട്രേഷന് സര്‍ട്ടിഫിക്കറ്റ് നല്‍കേണ്ടതുണ്ടെന്നും കമ്പനി അറിയിച്ചു. അധ്യാപകര്‍ക്കുള്ള ആനുകൂല്യത്തിന് കീഴില് ബൈക്കുകള്‍ക്ക് 1,500 രൂപയും സ്‌കൂട്ടറുകള്‍ക്ക് 2,500 രൂപയുമാണ് കമ്പനി നല്‍കുന്ന ഓഫര്.\nഹീറോ ഡീലര്‍ഷിപ്പുകള് ഇത്തരത്തില് ആനുകൂല്യങ്ങള് വാഗ്ദാനം ചെയ്യാന് തുടങ്ങിയിട്ടുണ്ടെങ്കിലും, ഹീറോ മോട്ടോകോര്‍പിന്റെ ഭാഗത്തു നിന്നും ഇത്തരത്തില് ഒരു ഔദ്യോഗിക അറിയിപ്പ് എത്തിയിട്ടില്ലെന്നും റിപ്പോര്‍ട്ടില് പറയുന്നു.\nകഴിഞ്ഞ കുറച്ച് മാസങ്ങളായി സ്‌കൂട്ടര് വില്‍പ്പനയിലുണ്ടായ ഇടിവിനെ പ്രതിരോധിക്കുകയാണ് ഇതിലൂടെ കമ്പനി ലക്ഷ്യമിടുന്നതെന്നാണ് റിപ്പേര്‍ട്ട്. സമീപ കാലത്ത് ഇന്ത്യന് വാഹന വ്യവസായം അതിന്റെ മോശം അവസ്ഥയിലൂടെയാണ് കടന്നുപെയിക്കൊണ്ടിരിക്കുന്നത്. അതിനെ പ്രതിരോധിക്കുകയാണ് ഇതിലൂടെ കമ്പനി ലക്ഷ്യം വെയ്ക്കുന്നതും.\nമാന്ദ്യത്തില് നിന്നും രക്ഷപ്പെടാന് നേരത്തെ തന്നെ നിരവധി നിര്‍മ്മാതാക്കള് ചില മോഡലുകളുടെ വിലയില് ഓഫറുകള് പ്രഖ്യാപിച്ചിരുന്നു. ഇതിനെല്ലാം പിന്നാലെയാണ് ഇപ്പോള് ഇരുചക്രവാഹന നിര്‍മ്മാതാക്കളായ ഹീറോയും ആനുകൂല്യങ്ങളുമായി രംഗത്തെത്തിയിരിക്കുന്നത്.\nMost Read:മാരുതിയുടെ ഡീസല് കാറുകള്‍ക്ക് ഇനി അഞ്ച് വര്‍ഷ വാറണ്ടി\nഅടുത്തിടെ ഹീറോ പുതിയ രണ്ട് ഇലക്ട്രിക്ക് സ്‌കൂട്ടറുകളെ വിപണിയില് അവതരിപ്പിച്ചിരുന്നു. ഒപ്റ്റിമ ER, നൈക്‌സ് ER എന്നീ രണ്ട് പുതിയ ഇലക്ട്രിക്ക് സ്‌കൂട്ടറുകളെയാണ് ഹീറോ വിപണിയില് അവതരിപ്പിച്ചത്.\nMost Read:ജാവ ബൈക്കുകള് വീണ്ടും വാര്‍ത്തകളില്; ഇത്തവണ വില്ലനായത് തുരുമ്പ്\nസ്റ്റാന്‍ഡേര്‍ഡ് മോഡലുകളുടെ അതേ ഇലക്ട്രിക്ക് മോട്ടറാണ് പുതിയ രണ്ട് സ്‌കൂട്ടറുകള്‍ക്കും കരുത്ത് പകരുന്നത്. പുതിയ മോഡലുകളില് ഒന്നിനു പകരം രണ്ട് ബാറ്ററി പായ്ക്കുകളാണ് കമ്പനി നല്‍കിയിരിക്കുന്നത്. 48V സിംഗിള് ബാറ്ററി പായ്ക്കിനൊപ്പം 600W BLDC ഇലക്ട്രിക് മോട്ടറാണ് ഹീറോ ഇലക്ട്രിക് ഒപ്റ്റിമ ER -ല് ഉള്‍പ്പെടുത്തിയിരിക്കുന്നത്.\nMost Read:മോദി സര്‍ക്കാരിനെതിരെ വിമര്‍ശനവുമായി ഓട്ടോ ഡ്രൈവര്‍മാര്\nമണിക്കൂറില് 40 കിലോമീറ്ററാണ് സ്‌കൂട്ടറിന്റെ വേഗത. ബാറ്ററികള് പൂര്‍ണ്ണമായും ചാര്‍ജ് ചെയ്യാന് 4.5 മണിക്കൂര് വരെ എടുക്കുമെന്ന് കമ്പനി പറഞ്ഞു. ഇതില് 100 കിലോമീറ്റര് വരെ യാത്ര ചെയ്യാനാകുമെന്നാണ് കമ്പനിയുടെ അവകാശവാദം.\n48V ബാറ്ററി പായ്ക്കും ഒപ്റ്റിമ ER-ലെ 600W BLDC മോട്ടറുമാണ് ഹീറോ നൈക്‌സ് ER ലും ഉള്‍പ്പെടുത്തിയിരിക്കുന്നത്. ഒപ്റ്റിമ ER വാഗ്ദാനം ചെയ്യുന്ന അതേ പ്രകടനം, സ്പീഡ്, എന്നിവയും നൈക്‌സ് ER ലും ലഭ്യമാകും.\nമണിക്കൂറില് 40 കിലോമീറ്റര് വേഗതയും ഒറ്റ ചാര്‍ജില് പരമാവധി 100 കിലോമീറ്ററുമാണ് ഹീറോ വാഗ്ദാനം ചെയ്യുന്നത്. ഒപ്റ്റിമ ER മോഡലിന് 68,721 രൂപയും നൈക്‌സ് ER മോഡലിന് 69,754 രൂപയുമാണ് വില. അവാന് ട്രെന്‍ഡ് ഇ, ഓകിനാവ പ്രൈസ്, ആതര് 450 എന്നിവരാണ് ഹീറോ ഇലക്ട്രിക്ക് സ്‌കൂട്ടറുകളുടെ എതിരാളികള്.\nHero announces special offers for scooters. Read more in Malayalam.